Ep. 10 — Thy Furaanaige Dhirumey | Safuhaa\n"ބުނެފިއްޔާ މުޝް ޕޮޓޭޓޯ ހޭނެތޭނެ." ލީވާން ގޮތް ދައްކާލައިފައި ބުނެލި ގޮތުން މުސްކާންގެ ޝައުޤުވެރިކަން އިތުރުވިއެވެ. އޭނާ ބަލާލިއިރު އައިޒަން ލޮލުގެ އިޝާރާތުން ނުބުނާށޭ ބުނިތަންވެސް ފެނިއްޖެއެވެ. "އޯކޭ ނައު އައެމް ކިއުރިއަސް." މުސްކާން ނިންމީ އޮޅުންފިލުވުމަށެވެ. ލީވާން ޖަވާބު ދޭންވެގެން އައިޒަންއާ ދެމީހުންވެގެން ނަޒަރު ބަދަލުކޮށްލިއެވެ. "އެއީ ތިއްތޭގެ އެކްސްއެއް." ލީވާންގެ ޖަވާބު އިވުމުން މުސްކާން ލޯބޮޑުކޮށްފައި ބަލައިލީ އައިޒަންއަށެވެ. އައިޒަން ސީރިއަސްވެފައި އިން ގޮތުން ތެދެއްކަން ޔަޤީންވިއެވެ. މުސްކާންއަށް އެވަގުތު ބުނާނެ އެއްޗެއްވެސް ނޭނގުނެވެ. "އެތަނުން ކާކު؟" މުސްކާން އިތުރަށް އެހިއެވެ. ލީވާން އެވަގުތު އެދިމާއަށް އެނބުރުނުތަނާ އެތާ އިން އަންހެންކުއްޖެއްގެ ނަޒަރު ސީދާވިތަން ފެނިގެން އަތުން ހަނާ އަޅާލުމާއެކު ތެދުވެއްޖެއެވެ. މުސްކާންގެ މެއަށް ފިނިވެގެން ދިއުމާއެކު އެނބުރެވުނީ އަނެއް ފަރާތަށެވެ. އައިޒަން އޭރު ގުޅުވާލެވިފައިވާ ދެއަތްތިލަ ތުންފަތާއި ހިސާބުގައި ޖައްސައި ނިވާކޮށްލައިގެން އެކުއްޖާ ކައިރިވާތަން ބަލަން އިނެވެ.\n"ހެލޯ ލީވާން. ހެލޯ އަޒް. ކިހިނެތްތަ؟" އަންހެންކުއްޖާ ހިނިތުންވެފައި ވާހަކަދެއްކީ ދެކެފަރިތަ އެކުވެރިއެއް ހެންނެވެ. "އަހަރެމެން ރަނގަޅު. ޝެލީ ކޮންއިރަކު ރާއްޖެ އައިސް ތިއުޅެނީ؟" އައިޒަންގެ ކޮނޑުގައި ޖަހާލަމުން ދެމީހުންގެ ފަރާތުން ޖަވާބުދީފައި ލީވާން އެހިއެވެ. "ދެދުވަހެއް ވެއްޖެ. މީ ކޮންކުއްޖެއްތަ؟" ޖަވާބުދިންއިރު ޝެލީގެ ޝައުޤުވެރިކަން ގުޅުނީ އިސްޖަހައިގެން އިން މުސްކާންއަށެވެ. އައިޒަން އިންތިޒާރުގައި އިނީ އެވަގުތަށެވެ. އޭނާ އަނގަމަތީން އަތް ނަގާފައި ވާންއުޅޭ އަނބިމީހާއޭ ބުނި ވަގުތު މުސްކާންގެ މެއަށް ފިނިވެގެން ދިޔައެވެ. އޭނާ ކުއްލިއަކަށް އިސްއުފުލާލައިފައި ބަލާލިވަގުތު އުނގުމަތީ އޮތް އަތުގައި އައިޒަން ހިފައިލިއެވެ. އެވަގުތު ޝެލީ ހަމަތެދެއްހޭ އަހައިލިއިރު އަޑަށް ވެރިވި ހައިރާންކަމާއެކު އައިޒަން މޫނަށް ވެރިވި އުފާވެރިކަން މުސްކާން ފާހަގަކުރިއެވެ. އެވަރުން ނިމުނީ ކަމަށް ހުއްޓާ އައިޒަން ދެން ބުނެލީ އޭނާ ކުޑަކޮށް އުންމީދުވެސް ނުކޮށް ހުރި ވާހަކަތަކެވެ. ޝެލީ އިތުރަށް ކުރި ސުވާލުގެ ޖަވާބުގައި އައިޒަން ކިޔައިދިނީ މުސްކާންއަށް އަށާރަ ފުރުމާއެކު ކައިވެނި ކުރެވޭނެ ކަމަށާއި މައިންބަފައިންގެ ރުހުންވެސް މިހާރު ލިބި ތައްޔާރީތައް ފެށިފައިވާ ކަމަށެވެ. މުސްކާން ހައިރާންވީ އެކަންތައްތައް އޭނާއަށް އެނގިފައި ނުވާތީ އެވެ. ނޫނީ އައިޒަން ޝެލީއަށް ކަމެއް ސާބިތުކޮށްދޭން ބޭނުންވެގެން ވާހަކައެއް ހަދައިލީ ހެއްޔެވެ؟ ވިސްނަން ވީ އެއްޗެއް ނޭނގިފައި މުސްކާން އިންދާ ޝެލީ ހިނިތުންވެފައި ސަލާމަށް ދިއްކޮށްލިއިރު އަމިއްލަ ތައާރަފް ދިނެވެ. "މުސްކާން." ހިނިތުންވުމަކުން ރައްދުދީފައި ޝެލީގެ އަތުގައި މުސްކާން ހިފައިލިއެވެ.\nޝެލީ ދަނީއޭ ބުނެފައި ގޮސް އިށީންނުމުން އެމީހުން ތެދުވެގެން ދާން އުޅުނުއިރު މުސްކާން ބޭނުންވެފައި ހުރީ އައިޒަންއާއެކު އެކަހެރި ވަގުތުކޮޅެކެވެ. އޭނާގެ ހިތުގައި ސުވާލުތައް ގިނައެވެ. އެކަމަކު ބޭނުންވި ފަދަ ވަގުތުކޮޅެއް ލިބުނުއިރު އަނެއްކޮޅުން ސުކޫލަށް ދާ ގަޑި ކައިރިވެއްޖެއެވެ. ފަހުން ބައްދަލުވާނެ ކަމަށް ބުނެ ހަނާ އަޅާލުމަށްފަހު އޭނާ ގެއަށް ވަނެވެ. އައިޒަންމެން އެގޭ ދޮރުމަތީ ތިބެފައި ހިނގައިގަތީވެސް މުސްކާން ލޯމަތިން ގެއްލުނީމައެވެ.\nއެރޭ ގެއަށް އާދެވުނުއިރު ޖައްސާލަން ކިތަންމެ ބޭނުންވެފައި ހުއްޓަސް އައިޒަން ދެކެލުމުގެ އެދުން އެއަށްވުރެ އިތުރެވެ. ނަމާދުކޮށްލުމަށްފަހު ބަނޑަށް އެއްޗެއް ލައިގެން ގެއިން ނިކުތްއިރު އަށެއްގެ ޚަބަރު ބަލަން ސިޓިންރޫމްގައި ބައްޕަމެން ތިއްބެވެ. "ދަރިފުޅު އާދެބަލަ މިކޮޅަށް! ތަނަކަށް ދާންތަ ތިނިކުންނަނީ؟" މުސްކާން ތައްޔާރުވެލައިގެން ހުރިތަން ފެނުމުން ބައްޕަ ސުވާލުކުރިއެވެ. އޭނާ ރަކިގޮތަކަށް ޖަވާބުދީފައި ގޮސް ކައިރީގައި ހުރި ގޮނޑީގައި އިށީންއިރު މަންމަވެސް ބަދިގޭގައި އުޅެފައި ނިކުތީއެވެ. އެވަގުތު ކޮންމެވެސް މީހަކު ބެލް ޖެހުމުން މަންމަ ނުހުއްޓި އެދިމާއަށް ދިޔައެވެ.\n"އައިޒަން ރަނގަޅުތަ؟ ދަރިފުޅު އަބަދު އެގެއަށް ގޮސް ތިއުޅޭއިރު އޭނަވެސް ބައެއްފަހަރު މިގެއަށް ގެނެސްބަލަ. ހުކުރު ދުވަސް ދުވަހު ކަހަލަ ހާއްސަ ދުވަސްދުވަހު ކާއެއްޗެއް ތައްޔާރުކޮށްލައިގެން ގެނައީމަ މިއާއިލާޔާ އޮންނަ ގުޅުންވެސް ބަދަހިވާނެއެއްނު." ބައްޕަގެ ވާހަކަ ހުރިގޮތުން މުސްކާންގެ ހިތް ނަށައިލިއެވެ. އޭނާފަދައިން އޭނާގެ އާއިލާގެ މެމްބަރުންވެސް އައިޒަން ބަލައިގަނެއެވެ.\n"މުސްކާން ބަލާބަލަ ކޮންބައެއް މިތިބީ؟" މަންމަ އެނބުރި އައިއިރު ގޮވާލުމުން މުސްކާން އެދިމާއަށް ބަލައިލާފައި ކުއްލިއަކަށް ތެދުވެވުނެވެ. މަންމަގެ ކައިރީގައި ހުރެގެން އެއަންނަނީ އައިޒަންއާ އޭނާގެ މައިންބަފައިންނެވެ. މުސްކާން އަވަހަށް އެމީހުން އިށީންނަން ތަންދިނުމުގެ ގޮތުން ދުރަށް ޖެހިލުމުން އައިޒަންއާ ނާޝިދު އިށީންދެލީ ޣަފޫރު ކައިރީގައެވެ. މުސްކާން ކޮޅަށް ހުއްޓާ ސަނާ އައިސް އޭނާގެ އަތުގައި ހިފާލައިގެން ދެން ހުރި ސޯފާގައި ޖައްސައިލިއެވެ. ރަމްލާ ކޯއްޗެއްހޭ ގެންނަންވީ ކިޔަމުން އެތެރެއަށް ދާން އުޅުމުން ސަނާ އެކަން މަނާކޮށްފައި އެދުނީ އިހަށް އެތަނުގައި މަޑުކުރުމަށެވެ. މުސްކާންގެ ހިތް ތެޅިގަތީ ދެނެވެ. ޔަޤީނުންވެސް ވާން އުޅެނީ ބޮޑު ކަމެކެވެ. އަނެއްކާ ކީއްހެއްޔެވެ؟ އޭނާ ފިނިވެފައި އިނދެގެން ސިއްރުން އައިޒަންއަށް ނަޒަރެއް ދިންއިރު އައިޒަން އިނީ ބަލާށެވެ. އެތޫނު ދެލޯ ބުނަމުންދިޔަ ވާހަކަވެސް އޭނާއަށް މިފަހަރު ދެނެއެއް ނުގަނެވުނެވެ.\n"އަހަރުމެން މިރޭ ކުއްލިއަކަށް މިއައީ ވަރަށް ބޮޑު ވާހަކައެއް ދައްކާލަން ވެގެން." ނާޝިދު ވާހަކަ ފެށިއިރު ސަނާއަށް ނަޒަރެއް ދިނުމުން ސަނާ ހިނިތުންވެލި ގޮތް މުސްކާންއަށް ފާހަގަވިއެވެ. އެއީ ދައްކަން އުޅޭ ވާހަކައަށް ބާރު ދޭފަދަ ހިނިތުންވުމެކެވެ.\nއަހަރުމެން ބޭނުންވަނީ މުސްކާންއަށް އަށާރަ އަހަރު ވާއިރަށް އައިޒަންއާ ދެކުދިންގެ ކައިވެނި ކުރުވަން. އެހެންވެ އެކަމާމެދު މުސްކާން މަންމަމެން ދެކޭގޮތް އަހަރުމެން ބަލަން ބޭނުންވަނީ." ނާޝިދުގެ ވާހަކަ ނިމުނުއިރަށް ރަމްލާ ސިހުނެވެ. ޣަފޫރުވެސް ފާޑަކަށް ތެޅިގަނެފައި އަނބިމީހާއަށް ބަލާލައިފިއެވެ. މުސްކާން އެއިރު ދެފަހަރު ދެމީހުންގެ މޫނަށް ބަލަބަލާ އިނީ އެމީހުން ދޭނެ ޖަވާބެއްގެ އިންތިޒާރުގައެވެ. އޭނާއަށް ލިބުނު ހައިރާންކަމަށްވުރެ މަންމަމެން ދީފާނެ ޖަވާބަކާމެދު ހިތުގައި އުފެދުނު ހާސްކަން އިތުރެވެ.\n"މުސްކާންގެ މަންމަމެން އެހާ އަވަސް ކުރަން ބޭނުން ނުވަންޏާ އަހަރުމެން ކޮންމެހެން ބާރެއް ނާޅާނަން. އެކަމަކު ދެކުދިންވެސް އެގޮތް ބޭނުންވެގެން ހުށައަޅާފައި އޮތީމަ އަހަރުމެން މިވާހަކަ މިދެއްކީ. އަނެއްކޮޅުން ބަލާއިރު އައިޒަންގެ ހާލު ހުރިގޮތުން މާގިނަ ދުވަހު ދުނިޔޭގައި ހުންނާނެ ކަމުގެ ޔަޤީންކަމެއް ނުދެވޭނެ. އެކަމަކު އެހެން ވިއަސް ގޮތެއް ނިންމާނީ ހަމަ ތިދެމީހުން. " ނާޝިދުގެ ވާހަކައާ ގުޅުވައިގެން ސަނާ ފަށާފައި ފަހުން ބުނެލި ޖުމްލައިން މުސްކާންގެ ހިތުގައި ރިއްސައިގަތެވެ. ލޯ ފެންކަޅިވެގެން ދިއުމާއެކު އޭނާއަށް ބަލައިލެވުނީ އައިޒަންއަށެވެ. އައިޒަން އޭރު އިސްޖަހާލައިގެން އިނީ ކޮންފަދަ ހިޔާލެއްގައި ކަމެއްވެސް ނޭނގެއެވެ.\n"އަހަރުމެން ކީއްވެ ދެކޮޅު ހަދަންވީ؟ މުސްކާންއާ އައިޒަންގެ އުފަލަކީ އަހަރުމެންގެވެސް އުފާ. އައިޒަން ދުނިޔޭގައި ހުރިހާ ދުވަހަކު އޭނަ އުފާވާނެ ހުރިހާ ކަމެއް ކޮށްދިނުމަކީ އަހަރެމެންގެ އެންމެބޮޑު އެދުން." އިރުކޮޅެއްގެ ހިމޭންކަމަށްފަހު ޣަފޫރު ޖަވާބުދިނެވެ. ރަމްލާއާ ދެމީހުން ނަޒަރު ބަދަލުކޮށްލާފައި އެކަކު އަނެކަކަށް ހިނިތުންވެލިއިރު ސަނާގެ ލޮލުން ކަރުނަ ނީރާލައިފިއެވެ. "ހާދަ އުފާވެއްޖޭ މިރޭ. ދެން އިރާދަކުރެއްވިއްޔާ އަވަހަށް މުސްކާން ތީ މަންމަގެ ކައިރިއަށް ގެންދެވިދާނެ." ސަނާ އެކަރުނަތިކި ފުހެލާފައި މުސްކާން ގެނެސް މޭގައި ޖައްސައިލިއެވެ. މުސްކާންދެކެ އެމީހުން ވާލޯއްބާމެދު ކުރިއްސުރެ ޝައްކުވެފައި ނެތަސް އެމަންޒަރު ފެނުމުން އެމީހުންގެ ހިތްތަކަށް އުފާވެރިކަން ގެނުވިއެވެ. ކޮންމެފަދަ ހާލަތެއް އަޔަސް އެމީހުން ތިބިއްޔާ މުސްކާން އެކަންޏެއް ނުވާނެއެވެ.\nއެކަނި އެވާހަކަދައްކާލައިފައި ތެދުވެގެން ދިއުމުގެ ހުއްދައެއް ރަމްލާ ނުދިނެވެ. އެންމެފުރަތަމަ ފަހަރަށް އެއާއިލާ އެކުގައި އައިފަހަރު ކޮންމެވެސް އެއްޗެއް ކާން ޖެހޭނެ ކަމަށް ބުނެ އެންމެން ގޮވައިގެން ކާކޮޓަރިއަށް ދިޔައިރު އައިޒަންވެސް ތެދުވިއެވެ. އެކަމަކު މުސްކާން ތަންވަޅު ބަލާފައި އައިޒަން އެންމެފަހަތުގައި ހުއްޓާ އަތުގައި ހިފާ ދަމައިގަނެފައި ގެންގޮސް ކޮޓަރިއަށް ވައްދައިފިއެވެ.\n"ކިހިނެތްވީ؟ ކީއްވެ ފާޑަކަށް ތި ހެނީ؟" އަތުގައި ހިފައިގެން ގެންގޮސް އެނދުގައި އައިޒަން ބައިންދާފައި ކުރިމައްޗަށް ހުއްޓުނުއިރު ލާނެތް ގޮތަކަށް ހީލުމުން މުސްކާން އެހިއެވެ. "އެހާ ސިއްރުން މިތަނަށް ގެނެސް ވެއްދިގޮތުން އެހެން މީހުން ހީކޮށްފާނެ ހަގެއް ދޭން ކަމަށްވެސް." އައިޒަން ހުރީ ސަމާސަ މޫޑެއްގައެވެ. "އެހެންތަ އެހެންވިއްޔާ ހަގެއްވެސް ދީފާނަމޭ. އެއިރުން ކަންނުވެ ނަންވި ކަމަކަށް ނުވާނެއެއްނު." މުސްކާންވެސް ދެރަނުވާން އެސަމާސާގައި ބައިވެރިވެފައި ބައްދައިލި ވަގުތު އައިޒަން ކުއްލިއަކަށް ފަހަތަށް ވެއްޓިގަތުމުން އޭނާއަށް އޮވެވުނީ އައިޒަންގެ ގައިމަތީގައެވެ. އައިޒަންއަށް ތަދުވެދާނެތީ އޭނާ އަވަހަށް ދުރަށް ޖެހިލަން އުޅުމުން އެދެއަތުގެ ތެރޭ ހައްތަހާ ބޮޑަށް އޭނާ ހައްޔަރުކޮށްލީއެވެ.\n"އަޒް..." ނުހަނު ކައިރިން ފެންނަމުންދިޔަ ލޮލަށް ބަލަމުން މުސްކާން ކިޔައިލިއެވެ. އެތޫނު ލޮލުގައި ކުލައަކުން އޭނާ ރަކިވެ މޫނު ރަތްވާން ފެށިއެވެ. އޭނާ ބަލަން އޮތްވާ އައިޒަން ކުޑަކޮށް ބޯހިއްލާލައި މޫނު ކައިރިކޮށްލުމުން ލަސްލަހުން އެސްފިޔަތައް ކައިރިކޮށްލިއެވެ. އެވަގުތު އައިޒަން ދިން ލުއި ހަދިޔާއިން ހަށިގަނޑުގައިވި ހުރިހާ ނާރުތަކަށް ދަންދެން އެނގުންވެލިއެވެ. އައިޒަން މޫނު ދުރުކޮށްލި ފަހުންވެސް އޭނާ ލޯ ނުހުޅުވައި ބޯއަޅައިލީ އެމޭގައެވެ.\n"މިއަދު ޝެލީ ކައިރީ ބުނިއިރު ހިއެއް ނުކުރަން ދޯ އަހަރެން މިވާހަކަ މިހިސާބަށް ގެނެއްސާނެ ކަމަކަށް؟" އައިޒަން އިރުކޮޅަކުން ވާހަކަދެއްކުމުން މުސްކާން ހޫމ އަޅުވައިލިއެވެ. "ޓުބީ އޮނެސްޓް އޭރުވެސް އަހަރެން އޮންނާނީ މަންމަމެން ކައިރީ ބުނެފަ." އައިޒަން ހަޤީޤަތް ހާމަކުރި ވަގުތު މުސްކާން ހައިރާންވިއެވެ. އޭނާ ބޯހިއްލާލައިފައި ކޮންއިރަކުތޯ އެހިއެވެ. "ދަތުރު ގޮއްސައި އައިފަހުން އިއްޔެ." އައިޒަން ޖަވާބުދިނެވެ. "އަހަންނަށް ބުނެދީފާނަންތަ ޝެލީއާ ރުޅިވީ ކީއްވެކަން؟" މުސްކާން އެންމެފަހުން އަހައިލިއެވެ. އައިޒަން ލުއި އަޑަކުން ހީލީ މުސްކާން އެސުވާލު ކުރާނެ ކަމަށް އަމިއްލައަށްވެސް ވިސްނާފައި އޮތުމުންނެވެ. "އަހަރުމެން ރަތްޓެއްސެއް ނުވަން. ޝެލީ އުޅުނީ އަހަރެން ފަހަތުން. އަހަރެންނަށް ކެންސަރ ޖެހުނުކަން އެނގުނީމަ ޝެލީ އަމިއްލައަށް ދުރަށް ދިޔައީ. އެކަމަކު އޭނަގެ ނިންމުމާމެދު އަހަރެން ހިތް ބުރައެއް ނުކުރަން. އަހަރެން ޤަދަރު ކުރަން އޭނަގެ ނިންމުމަށް." އައިޒަން ކިޔައިދީ ނިމުނުއިރު މުސްކާންގެ ހިތަށް ފުން އަސަރެއް ކުރިއެވެ. އައިޒަން ކިހާ ރަނގަޅު ހެއްޔެވެ؟ ކިހާ ހިތްތިރި ހެއްޔެވެ؟ އެމަޤާމުގައި އެހެން މީހަކު ހުރިނަމަ ޝެލީއާ ދޭތެރޭ ދަންނަ މީހުންވެސް ދެކޭގޮތް ބަދަލު ކުރުވާނެކަން ޔަޤީނެވެ.\n"ހިނގާދޯ މަންމަ ނާންނަނީސް ބޭރަށް ނިކުންނަން." މުސްކާން ހަނދާންވެގެން ބުނެލުމުން އައިޒަންވެސް އެއްބަސްވެ ބޯޖަހައިލިއެވެ. ނަސީބަކުން ރަމްލާ އައިޒަން ހޯދަމުން އައީ އެމީހުން ނިކުތްތަނާއެވެ. އައިޒަންއަށް ކާން އުދަނގޫވެ ޖޫސްތައްޓެއް ގެނެސް ދިނުމުން ސިޓިންރޫމް ސޯފާގައި މުސްކާން ކައިރީ އިނދެގެން ބޯލިއެވެ. ގިނައިރެއްނުވެ ސަނާމެންވެސް އައިސް ދާންވެގެން އުޅެގެންފިއެވެ. ކައިވެނީގެ ތައްޔާރީގެ ކަންތައް ތަކުގައި މަޝްވަރާ ކުރުމަށް އަދިވެސް ބައްދަލުވާނެ ކަމަށް ބުނަމުން އެއާއިލާ ވަކިވެގެން ދިޔައީ އަނެއްކާވެސް މުސްކާންގެ ހަމަޖެހުން ނަގާލައިފައެވެ.\nކޮޓަރިއަށް ވަނުމުން މުސްކާންއަށް ހިޔާލު ކުރެވެން ފެށީ ކައިވެންޏާ މެދުގައެވެ. އުއްޑުން އޮށޯވެ ސީލިންގަށް ލޯ ހުއްޓާލައިގެން އޮތްއިރު ހިޔާލީ ލޯގަނޑަށް އަރާ ފައިބަމުންދިޔައީ އެދުވަހު ހިނގާނެ ކަންތައް ތަކެވެ. އައިޒަންގެ ހައްޤަކަށް އޭނާ ވުމަށްފަހު ހުރިހާ ވަގުތެއް އައިޒަންގެ ކައިރީގައި ހޭދަވާނެ ގޮތެވެ. ކޮންމެ ދަތި ވަގުތެއްގައި އެންމެ ގާތުން އެހީވާން އަބަދުވެސް އޭނާއަށް ހުރެވޭނެއެވެ. އެދުވަހުން އޭނާ ވާނީ އެންމެ ނަސީބުގަދަ ކުއްޖާއަށެވެ. އޭނާއަށް އޭނާގެ ފުރަތަމަ ލޯބި ކާމިޔާބު ވެގެން ދާނެއެވެ.\nއޭލެވެލް ފަހު އިމްތިހާނާއި ކައިރިވަމުން އައިއިރު އެއަހަރުގެ ރަމަޟާން މަސްވެސް އައިސް ކުރިމަތިވެއްޖެއެވެ. ގްރީންލޭންޑްގައި އޮތް މާ ހެފުމަކަށް މުސްކާން ތައްޔާރުވެލައިގެން ދިޔައީ ރޭގަނޑު އަށް ގަޑި ބައިވި ފަހުންނެވެ. ގޯތިތެރޭގައި އޭރު ކުރިއަށް ދިޔައީ ބާބެކިއު ޕްރޮގްރާމްއެކެވެ. ނާޝިދުއާ ސަނާގެ އިތުރުން ހަފްނާއާ ސަމީރުގެ އިތުރުން އިޝާންވެސް ކުޑަ ޗުއްޓީއެއް ލިބިގެން އައިސް ހުއްޓެވެ. ދެން އުޅެނީ އައިޒަންމެން ތިން ބެއިންނާ އިތުރަށް މިރާހްއެވެ.\n"ހެލޯ މުސްކާން. ކިހިނެތްތަ ހާލު؟ ރަމަޟާން މުބާރިކް އިނގޭ!" މުސްކާން ގޮސް އައިޒަންގެ ކައިރިއަށް ހުއްޓުނުއިރު އިޝާންއަށް ފެނިގެން އައިސް ވާހަކަދެއްކިއެވެ. "ރަނގަޅު. އިޝާންއަށްވެސް ރަމަޟާން މުބާރިކް." މުސްކާން ޖަވާބުދިނީ ހިނިތުންވެފައެވެ. އޭނާ އައިޒަންގެ ހުއްދަ ހޯދައިގެން އެތެރެއަށް ވަންއިރު ސަނާމެން ބޮޑު ދެމީހުން ފިހާ ތަކެތީގައި މިރުސްލާން ތިބުމުން ބައިވެރިވިއެވެ. ނޯކަރު ކުއްޖާ އޫތަކަށް އަލުއްވާއި ރަންގުފަދަ އެއްޗެހި އަމުނާތީ ފެނިގެން އޭނާ ކައިރިވެފައި އެހީވާން ފެށިއެވެ. އެމީހުން ނިކުމެ އެއެއްޗެހި އެތުރުމުން ފިހުމުގެ މަސައްކަތުގައި އުޅެން ފެށީ ފިރިހެނުންނެވެ.\nތަންކޮޅެއް ދުރުގައި ދެ ޤުރޫޕްކަށް އަތުރާފައިވާ ގޮނޑިތަކުން ގޮނޑިއެއްގައި އޮށޯވެ މަތި ބަލާލުމުން މުސްކާންގެ ލޯ ހައިރާންކޮށްލީ އުޑުގައި ރަސްކަން ކުރަމުންދިޔަ އެތައް ސަތޭކަ ތަރިތައް ފެނިފައެވެ. މޫނު އުފުލައިލި ގޮތަށް ތިރިކޮށްލަން ނޭނގިފައި އެތަރިތަކަށް ބަލަން އޮތްވާ މޫނުގައި އައިސް ބީހުނު ރޯޅިއާއެކު ކަންފަތް ކައިރިން ވަކިވެފައިވާ އިސްތަށިކޮޅެއް އެކޯތާފަތަށް ނިވާ އެޅިއެވެ. "ވަރަށް ރީތި ދޯ." ކައިރިން އައިޒަން ވާހަކަދެއްކި އަޑާއެކު އެއިނގިލިތަކުން އޭނާގެ ކޯތަފަތުގައި ބޮސްދެމުން ދިޔަ އިސްތަށިކޮޅު ދުރުކޮށްލަދިނެވެ. މުސްކާން ބަލައިލިއިރު އައިޒަން އޮށޯވެ އޮތީ ޖެހިގެން ހުރި ގޮނޑީގައެވެ. "ފެނޭތަ އެތާ އެންމެ އަލިގަދަކޮށް އެހުރި ތަރި؟ އެއީ ޕްރިންސެސް މުސްކާން." އައިޒަން ބުނި އެއްޗަކުން މުސްކާން އަނެއްކާވެސް މައްޗަށް ނަޒަރު ހުއްޓައިލިއެވެ. އައިޒަން އެބުނާ ތަރި ފާހަގަ ވުމުން އޭނާއަށް ހީލެވުނެވެ. "ދެން އެތާ ކައިރީގައި އަދި އެހުރީނު އެއަށްވުރެ އަލިމަޑު އެހެން ތަރިއެއް. އެއީ އަހަރެން. މުސްކާންގެ ބޮޑީގާޑު." އައިޒަން އިތުރުކޮށްލިއެވެ. މުސްކާންއަށް މަޖާވެގެން ހިނިގަނޑެއް ޖަހާލައިފައި ބަލާލިއިރު އައިޒަންވެސް އިނީ ބަލާށެވެ. "އިރާދަ ކުރެއްވިއްޔާ އަހަރެން ނެތް ދުވަހެއް އަޔަސް އެތަރި ޕްރިންސެސް މުސްކާން ހިމާޔަތް ކުރަން ހުންނާނެ." މަޑުން އިނދެފައި އައިޒަން ބުނި ވާހަކައިން މުސްކާންގެ މޭގަނޑު ރޫރޫއަޅައިގަތެވެ. އޭނާ ކުއްލިއަކަށް ހަށިގަނޑު ތެދުކޮށްލާފައި އައިޒަންގެ އަނގަމަތީ އަތް އަޅާލުމަށްފަހު ދެފަރާތަށް ބޯ ހޫރައިލިއެވެ.\n"ދެން ދުވަހަކުވެސް ތިކަހަލަ އެއްޗެއް ނުބުނާތި. އަހަރެންނަށް އިނގޭ އަދި ޤަބޫލު ކުރަން ކޮންމެ މީހަކުވެސް ނެތިދާނެކަން. އެކަމަކު އަހަރެން ބޭނުމެއް ނުވޭ އަހަރުމެން އުފާވެރި ވަގުތު ތަކުގައި އައިޒަން ތިކަހަލަ ވާހަކަ ދައްކާކަށް." މުސްކާން ބޭނުންވާ ގޮތް ހާމަ ކުރުމުން އައިޒަން މަޑުމަޑުން ބޯޖަހައިލިއެވެ.\nއައިޒަންއަށް ގިނަ އެއްޗެހި ނުކެވުނަސް ކެއުމުގެ ވަގުތުގައި އެންމެ ހަމަޖެހިލާފައި ހުރި އެކަކީ އެއީއެވެ. ނާޝިދުމެން އެމީހުން ކުޑައިރު ރަމަޟާން މަހު ކަން ހިނގާގޮތް ކިޔައިދިންއިރު ދިމާވެފައި ހުރި މަޖާ ކަންތައް ކިއުމުން އެންމެން ހުނެވެ. ބޮޑެތި މީހުން ދިއުމުން ދެންތިބީ ޒުވާން ކުދިން ކޮޅެވެ. ރަމަޟާން މަސް ފެށުމާއެކު އެހެން އަހަރުތަކެކޭ އެއްފަދައިން ތަރާވީސް ޕާޓީތައް ބާއްވަން އެމީހުން ރޭވިއެވެ. އެންމެ ހާއްސަ ކަމަކަށް އެމީހުން ފާހަގަ ކުރީ މިއަހަރުގެ ތަރާވީސް ތަކުގައި މުސްކާން ބައިވެރިވާނެ ކަމެވެ. "އަދި ކޮބާ ރޯދަމަސް ނިމިގެން ގިނަ ދުވަހެއް ނުވެ މުސްކާން އަހަރުމެންގެ ފަހަރިއަކަށްވެސް ވާނެއެއްނު." މިރާހް އަވަހަށް އެމީހުންނާ ދިމާ ކުރަން އެވާހަކަ މައުޟޫއަކަށް ނެގިއެވެ. "ތެދެއް ތެދެއް. އެކަމަކު މުސްކާން ހަނދާން ކުރާތީ އަޒްއާ އިނީމަ އެކަނި އޭނައާ ނޫންކަން ގުޅުން އެއުފެއްދެނީ. އެންމެ ހާއްސަ ވާނީ އަހަރެންނާ އޮންނަ ގުޅުން. ފެނެއެއްނު މަންމަ ބަލާ ސީރީސްތަކުގަވެސް ކޮއްކޮމެންގެ ހުރިހާ ކަމެއް ކޮށްދޭތަން. މުސްކާންވެސް ވާނެ އެކަހަލަ ފަހަރިއަކަށް ވާން." ލީވާން ގުޅުވާލައިފައި ބުނި ވާހަކައިން އެންމެންނަށް މަޖާވިއެވެ. "ތިކިޔާ އެއްޗަކުން ހީވަނީ މުސްކާން އިންނަން އުޅެނީ އެއްފަހަރާ ދެމީހުންނާހެން." އިޝާން ހުރެފައި އިތުރުކޮށްލިއެވެ. "އޮހޮހޯ މަގޭ އަންހެނުން އަމިއްލަ ކުރާނީ މަ އެކަނި. ލީވާން ޖަހާހާ ބެރަކަށް އޭނަ ނުނަށާނެ. އެކަހަލަ ކުއްޖެއް ބޭނުމިއްޔާ އަމިއްލައަށް ހޯދާ." އައިޒަން ހެވިފައި އިނދެގެން ރައްދުދިނެވެ. "ދެން އެހެންވިއްޔާ ތިއްތޭއަށްވުރެ ކުރިން އަހަރެން މުސްކާންއާ ކައިވެނި ކުރީމަ އޯކޭވާނެއެއްނު." ލީވާން ކުއްލިއަކަށް އެހެން ބުނެލާފައި އައިޒަން ފުންމައިގެން ތެދުވެ ވަގުތު ދުވެ ރައްކާވެއްޖެއެވެ. އޭރު އެންމެން ތިބެގެން ހެނީއެވެ. އައިޒަން އެނބުރިފައި ބަލާލުމުން މުސްކާން އިންދާ ފެނުނީ އަނގަމަތީގައި އަތް އަޅާލައިގެންނެވެ. "ލެޓްސް ގެޓް ޔޫ ހޯމް ބޭބީގާރލް." އައިޒަން ކައިރިވެލާފައި އެއަތުގައި ހިފައިގެން ހިނގައިގަންނަމުން ބުނެލިއެވެ. މުސްކާން އެނބުރި ދެންތިބި މީހުންނަށް ވަދާޢު ކިޔާލައިފައި ދިޔައެވެ.\nއެރޭ އައިޒަން އައިސް އޭނާ ލައިފައި ދިއުމުން ކޮޓަރިއަށް ވަންއިރު އެހާ އަވަހަށް ގުޅަނީއެވެ. "ހާދަ ރީތިކޮށް ހެވިލާފައި ތިހުރީ." ފޯނު ނެގިއިރު އައިޒަން ބުނި އެއްޗަކުން މުސްކާން ހައިރާންވިއެވެ. އޭނާއަށް ވަށައިގެން ހޯދައިލެވުނީ އައިޒަން ފެންނަ ހިސާބުގައި ބަލަން ހުރީ ކަމަށް ހީކޮށްފައެވެ. އެކަމަކު ނެތެވެ. "ކިހިނެތް އެނގުނީ އަހަރެން ސްމައިލް ވި ކަމެއް؟" މުސްކާން އެހިއެވެ. "ޕްރިންސެސް މުސްކާންގެ ވާހަކަ މިކިޔަނީ." އައިޒަން ރައްދު ދީފައި ހިނިގަނޑެއް ޖަހާލުމުން މުސްކާން ގާތަށްވެސް ހިނިއައެވެ. އޭނާ ފޮތިގަނޑު ކަހާލައިގެން ބެލްކަންޏަށް ނިކުމެ ބަލާލިއިރު ކައިރީގައި ހުރި އެންމެ އަލިގަދަ ދެތަރި އަދިވެސް ހުރީ ފެންނާށެވެ.\nދެފަޔަށް ތަދުވާ ގޮތްވުމުން އޭނާ އެނބުރި އައިސް އޮށޯވެ އޮތްވާ އެކޮޅުން އައިޒަންގެ މަންމަ ވަދެފައި މިއައީ ބޭސް ހިފައިގެންނޭ ބުނި އަޑުން ސަމާލުކަން އަތލިއެވެ. އައިޒަން އެވަގުތު މަޑުކޮށްލާށޭ ކިޔާފައި ދުރަށް ދިޔަ މީހާ އައީ އިރުގަނޑެއް ކޮށްލައިފައެވެ. މުސްކާން އެހުރިހާއިރު ހިމޭންކަން އަހަން އޮވެފައި އައިޒަން ހަލޯއޭ ކިޔައިލުމުން ފުންމައިގެން ތެދުވިއެވެ. "ކިހިނެތްވީ؟ ކޮން ބޭހެއްގެ ވާހަކައެއް މަންމަ އެކިޔަނީ؟" މުސްކާން ކަންބޮޑުވެފައި ސުވާލު ކުރިއެވެ. އައިޒަން ޖަވާބުގައި ފުރަތަމަ ހިމޭންކަން އިޚުތިޔާރު ކުރި ގޮތުން އޭނާ އިތުރަށް ބިރުގަތެވެ. "އެހެންޏާ ނުވާކަހަލަ ގޮތެއް ވާތީ މިއުޅެނީ." އައިޒަން އެންމެފަހުން ކިޔައިދޭން ނިންމިއެވެ. މުސްކާން ނޭވާ ހިފަހައްޓާލައިގެން އިނީ އެބުނަން އުޅޭ އެއްޗެއް އަހަން ކެތްމަދުވެފައެވެ.


Adheebaai ziyathu adhi haamidhuge mahchah hiyanaathuge dhauvaa saabithu kuran sirru hekin hushahalhaifi\nއަދީބާއި ޒިޔަތު އަދި ހާމިދުގެ މައްޗަށް ހިޔާނާތުގެ ދައުވާ ސާބިތު ކުރަން ސިއްރު ހެކިން ހުށަހަޅައިފި\nއަހުމަދު އަދީބު ކްރިމިނަލް ކޯޓުން ނުކުމެ ވަޑައިގަންނަވަނީ: ހިޔާނާތުގެ މައްސަލަ ސާބިތު ކުރުމަށް މިއަދު ވަނީ ސިއްރު ހެކިން ހުށަހަޅާފައި -- އަވަސް ފޮޓޯ: މުހައްމަދު އަޒާން\nކުރީގެ ނައިބު ރައީސް އަހުމަދު އަދީބާއި އޭނާގެ ބޭބެ ހާމިލް އިސްމާއީލް (ހާމިދު ސޭޓް) އާއި އެމްއެމްޕީއާރްސީގެ ކުރީގެ މެނޭޖިން ޑިރެކްޓަރު އަބްދުﷲ ޒިޔަތުގެ މައްޗަށް އުފުލާފައިވާ ހިޔާނާތުގެ ދައުވާ ޝަރީއަތުގައި ސާބިތު ކުރުމަށް ދައުލަތުން ސިއްރު ނުވަ ހެއްކެއް މިއަދު ހުށަހަޅައިފި އެވެ.\nމި މައްސަލާގައި މިއަދު ބޭއްވި އަޑުއެހުމުގައި ދައުވާ ރައްދުވާ ތިން ބޭފުޅުންނަށް ވެސް ވަނީ ޖަވާބުދާރީވުމަށް ފުރުސަތު ދީފަ އެވެ. އަދީބުގެ ގާނޫނީ ވަކީލް މޫސާ ސިރާޖް ވިދާޅުވީ، ބެންކް ސްޓޭޓްމެންޓާއި ޗެކްގެ ސިލްޕްތަކެއް އަދި އެގްރިމެންޓްތަކެއް އިތުރުން އެއްވެސް ލިޔުމެއް ލިބިފައިނުވާ ކަމަށާއި ހުރިހާ ލިޔުމެއް ނުލިބެނީސް ފުރިހަމަ ގޮތުގައި ޖަވާބުދާރީވުމަށް ދަތި ކަމަށެވެ. އެ ލިޔުންތައް ސިއްރު ނުކޮށް ފޯރުކޮށްދިނުމަށް ސިރާޖު އެދިލެއްވި އެވެ.\nހާމިދުގެ ވަކީލް ހުސްނުއް ސުއޫދު ވިދާޅުވީ، ހާމިދު ހައްޔަރުކުރީ 28 އޮކްޓޯބަރު 2015 ދުވަހު ކަމަށާއި ދައުވާގައި ބުނާ މުއާމަލާތަކީ އޭނާ ހައްޔަރުކުރުމުގެ ފަހުން ހިނގާފައިވާ މުއާމަލާތެއް ކަމަށްވާތީ އޭގެ މައުލޫމާތު އޭނާއަށް ނޭނގޭ ކަމަށެވެ. އަދި އެ މުއާމަލާތުގެ މައުލޫމާތު ހާމިދަށް ލިބުނީ ތަހުގީގުކުރި ފުލުހުން އެ މައުލޫމާތު ދިނުމުން ކަމަށެވެ.\nސުއޫދު ވިދާޅުވީ، މި މައްސަލާގައި ތަހުގީގަށް މިލޭނިއަމް ކެޕިޓްލްގެ ހިއްސާދާރުންނާއި މެނޭޖަރުންގެ ބަޔާން ނަގާފައިވާ ކަމަށާއި އެ ބަޔާންތައް ދައުލަތުން ޝަރީއަތަށް ހުށަނާޅާތީ ކަންބޮޑުވާ ކަމަށެވެ. އެ ބަޔާންތަކުން ހާމިދުގެ ކުށެއް ނެތްކަން ސާބިތުވާނެ ކަމަށެވެ. މިލޭނިއަމް ކެޕިޓަލްގައި ހާމިދުގެ ހިއްސާ އޮވެ އެވެ.\nޒިޔަތުގެ ވަކީލް ވިދާޅުވީ، އެކަށީގެންވާ ލިޔުންތައް ދައުލަތުން ފޯރުކޮށްދީފައި ނެތުމުން ޖަވާބުދާރީވުމަށް ދަތި ކަމަށެވެ. އެހެންކަމުން ލިޔުންތައް ފޯރުކޮށްދިނުމަށް އެދުނެވެ.\nތިން ބޭފުޅުން ވެސް ދައުވާއަށް ހުލާސާ ގޮތެއްގައި ޖަވާބުދާރީވީ ކަމަށް ބަލާފައި ގާޒީ ވަނީ، ދައުލަތަށް ދައުވާ ސާބިތުކުރުމަށް ހެކި ހުށަހެޅުމަށް ފުރުސަތު ދީފަ އެވެ. ދައުލަތުން ވަނީ ބޭންކް ސްޓޭޓްމެންތަކަކާއި ޗެކް ސިލްޕްތަކެއްގެ އިތުރުން ނުވަ ސިއްރު ހެއްކެއް ހުށަހަޅާފަ އެވެ.\nހެކި ސިއްރުކުރުމުން ދިފާއީ ވަކީލުން ވަނީ ހިތްހަމަ ނުޖެހުން ފާޅުކޮށްފަ އެވެ. އެގޮތުން ސުއޫދު ވަނީ ދައުލަތުގެ ވަކީލުންނަށް ބަހުގެ ހޫނު ހަމަލާތަކެއް ފޮނުވާލާފަ އެވެ. ސުއޫދު ވިދާޅުވީ، ސިޔާސީ ބޭފުޅުންގެ ކޮންމެ މައްސަލައެއްގައި ވެސް މިހާރު ދައުލަތުން ހެކި ސިއްރުކުރާ ކަމަށެޗެ. އެކަން ކުރަނީ ކޮން ސަބަބަކާ ހުރެ ތޯ ވެސް ދައުލަތަށް ސާފުކޮށް ނުދެވޭ ކަމަށެވެ.\nމޫސާ ސިރާޖު ވެސް ވިދާޅުވީ، ސިއްރު ހެކިން ހުށަހަޅާ ސަބަބާއި އެމީހުންގެ މައުލޫމާތު ލިބުމަކީ ދަތިވާ ކަމެއް ކަމަށާއި ދިފާއުގައި ވާހަކަ ދައްކަން އުނދަގޫވާ ކަމަށެވެ.\nދިފާއީ ވަކީލުންގެ ވާހަކަތަކަށް ޖަވާބު ދެއްވަމުން ދައުލަތުގެ ވަކީލް ވިދާޅުވީ، ހެކިން ސިއްރުކުރަނީ އެ ފަރާތްތަކަށް ނަފްސަށާއި މުދަލަށް ގެއްލުންވެދާނެ ކަމުގެ ބިރު އޮންނާތީ ކަމަށެވެ. އެފަދަ ހާލެއްގައި ހެކިން ހާމަކުރުމަކީ ދައުލަތަށް ކުރެވޭނެ ކަމެއް ނޫން ކަމަށެވެ.\nކުރީގެ ނައިބު ރައީސް އަހުމަދު އަދީބު އަބްދުﷲ ޒިޔަތު\nރައީސް ޔާމީންގެ އާ މައްސަލަތަކެއް ތަހުގީގު ކުރަނީ!؟


ހިސާންގެ ކެމްޕޭން ޓީމު ހިތާދޫގައި ދޮރުން ދޮރަށް\nހިސާންގެ ކެމްޕޭން ޓީމު ހިތާދޫގައި ދޮރުން ދޮރަށް\nއާމިރު އަބްދުލް ލަތީފް\n19 ފެބްރުއަރީ 2014\nހިތާދޫގައި އެމްޑީޕީގެ ކެމްޕޭން ޓީމް ޑޯޓުޑޯ ޖައްސަނީ ފޮޓޯ- ހިތާދޫ އޮންލައިން\nމިއަހަރު މާޗުމަހު ބޭއްވުމަށް ހަމަޖެހިފަވިވާ ރައްޔިތުން މަޖިލީހުގެ ބ. އޭދަފުށީ ދާއިރާއަށް އެމްޑީޕީގެ ޓިކެޓުގައި ވާދަކުރާ އަލްއުސްތާޛާ ހިސާން ހުސައިންގެ ކެމްޕޭން ޓީމް ހިތާދޫގައި ދޮރުން ދޮރަށް ކެމްޕޭން އިއްޔެ ފަށައިފި އެވެ.\nހިސާނުގެ ކެމްޕޭން ޓީމުން ބުނީ އިއްޔެ މެންދުރުފަހު 01:30 ން ފެށިގެން ހަވީރު 06:00 އަށް ކެމްޕެއިން ޓީމް ހިތާދޫގެ ގޭގެއަށް ގޮސް ތިލަފަތަށް ވޯޓުދެއްވުމަށް އެދިފައިވާނެކަމަަށާއި އިއްޔެގެ މަސައްކަތުން ރަށުގެ ބޮޑުބައެއް ކަވަރު ކުރެވިފައި ވާނެކަމަށެެވެ.\nއެމްޑީޕީގެ ގިނަސަޕޯޓަރުން ބައިވެރިވެފައިވާ މި ޓީމުން ޑޯޓުޑޯ ފެށީ ހިތާދޫގެ އެންމެ ހުޅަނގުންނެވެ. ކެމްޕޭން ޓީމުން ބުނީ މިއަދުވެސް ޑޯޓުޑޯ ކެމްޕޭން ކުރިއަށް ދާނެކަމަށެވެ. މީގެ އިތުރުން ހަރުގޭގެ ހަރަކާތްތަކާއި ރެޖިސްޓްރޭޝަންގެ މަސައްކަތްވެސް ކުރިއަށް ދާނެކަމަށެ އެ ޓީމުން ބުނެ އެވެ.\nކަމަދޫގައި ކަރަންޓް ބިލްތަކުން ވައްކަން ކުރާ ކަމުގެ މައްސަލައެއް!\n71 ބަނގުރާ ފުޅި ފުލުހުން ނައްތާލައިފި\n19 ޖެނުއަރީ 2020\nދަރަވަންދޫގައި އިމެޖެންސީ މެޑިކަލް ސާވިސް ސެންޓަރެއް އަޅައިދޭނެ ބަޔަކު ހޯދަނީ


Parking system thah huree baa dhagandah ve, ellaaln jehifa: Aisha | Mihaaru\nޓްރާންސްޕޯޓް މިނިސްޓަރު އައިޝަތު ނަހުލާ މިއަދު މަޖިލިހުގައި. ތޮއްޖެހިފައިވާ މާލެ އަށް ފަސޭހަ ބަދަލުތަކެއް ގެނައުމަށް ސަރުކާރުން އިސްކަން ދޭ ކަމަށް ވިދާޅުވި. --- ފޮޓޯ: މަޖިލިސް\n"އެއީ ގެއްލިގެން ދިޔަ ލާރިތަކެކޭ އަޅުގަނޑު ދަންނަވާނީ،" އައިޝާ ވިދާޅުވި އެވެ.\n"ޕާކިން ޖާގަ ހެދުމުގައި ދަތިތަކެއް ދިމާވެގެން އުޅެނީ ވެސް މިކަހަލަ ސަބަބުތަކާ ހުރެ. އެހެންވީމަ އެއިން (ޕާކިން ސިސްޓަމްތައް) އެއްވެސް ފައިދާއެއް ނުވޭ،" އައިޝާ ވިދާޅުވި އެވެ.\nވެލާނާގޭ ސަރަހައްދުގައި ބަހައްޓާފައި ހުރި ޕާކިން ސިސްޓަމް -- ފޮޓޯ: ހުސައިން ވަހީދު/މިހާރު\nޓްރާންސްޕޯޓް މިނިސްޓަރު އައިޝަތު ނަހުލާ މިއަދު މަޖިލިހުގައި ވާހަކަ ދައްކަވަނީ. ޕާކިން އިތުރު ޖާގަތަކެއް ހަދަމުން އަންނަ ކަމަށް ވިދާޅުވި. --- ފޮޓޯ: މަޖިލިސް\n- މަޖީދިއްޔާ ސްކޫލް ކުރިމަތީގައި އޮންނަ ޕާކިން ޒޯން.\n- ފިނޭންސް މިނިސްޓްރީ ކުރިމަތީގައި އޮންނަ ޕާކިން ޒޯން.\n- ވެލާނާގޭ ކައިރީގައި އޮންނަ ޕާކިން ޒޯން.\n- އެމްއެމްއޭ ކައިރީގައި ހެދި ޕާކިން ޒޯން.\n- މާފަންނު ސަހަރާ ކައިރީގައި ހެދި ޕާކިން ޒޯން.\nކުރީގެ ރައީސް ޔާމީންގެ ސަރުކާރަށް އިޝާރާތް ކުރައްވައި މިނިސްޓަރު ވިދާޅުވީ "ކުރިން ހާވާފައި ހުރި ހަޑިތައް" ސާފުކުރަން ޖެހިފައިވާ ކަމަށެވެ. އަދި ތަނެއް ސާފުކޮށްގެން ނޫނީ ކަންކަން ކުރިއަށް ބައްޓަން ނުކުރެވޭނެ ކަމަށާއި "މުޑުދާރުވެފައި" ހުރި އެއްޗެހީގެ ސަބަބުން ޓްރާންސްޕޯޓުން ކަންކަން ރޭވުމަށް ދަތިތަކާ ކުރިމަތިވެފައިވާ ކަމަށް ވެސް މިނިސްޓަރު އައިޝާ ވިދާޅުވި އެވެ. އެކަމަކު، ކުރިއަށް އޮތް ތަނުގައި އާ ކަންކަން ޓްރާންސްޕޯޓު ތެރެއިން ފެންނާނެ ކަމަށް އޭނާ ވިދާޅުވި އެވެ.\nދަތުރުފަތުރު މާލެ ރައްޔިތުންގެ މަޖިލިސް މަޖިލީހުގެ މެމްބަރުން ވެހިކަލްތައް ޓްރާންސްޕޯޓް މިނިސްޓަރު ޕާކިން އިމާރާތް ވެހިކަލްތަކުގައި ސްޓިކާ ޖެހުން އާއިޝަތު ނަހުލާ (އާއިޝާ)، ޓްރާންސްޕޯޓް މިނިސްޓަރު\nބާ ދަގަނޑަށް ވިއަސް މައްސަލައެއް ނެތެވެ. ބެހެއްޓި މަގްސަދުވަނީ ހާސިލުވެފައެވެ. ޔާމީނުގެ ވެރިކަމުގައި ޔާމީނަށް އެންމެ އިޚްލާސްތެރި ޚިދުމަތްތަކެއް ކޮށްދިން އެކަކީ މުއިއްޒު އެވެ.\nސުޕާރީ އަގުބޮޑުކޮށްގެން ރައްޔިތުން ފެލައިގެން އެތައްސަތޭކަ މިލިއަނަކަށް 20 ޕާކިން ސިސްޓަމްގަނެފަ މިބުނަނީ އެއީ ބާދަގަނޑޭ. ހުޅުމާލޭ ދަނޑުގަ އެތައްސަތޭކަ މިލިއަނަށް ސިންތަޓިކް ޓްރެކް އަޅާފަ މިބުނަނީ މިނަށްނުފެތޭތީ ބޭނުމެއްނުކުރެވޭނެއޭ. ސޯލާޕެނަލް ހަރުކުރުމުގެ ނަމުގަ އައްޑޫ ކޮންވެންޝަން ސެންޓަރު ފުރާޅު ހަލާކުކޮށްފަ ބުނީ ސޮރީއޭ. މާލޭ ހުޅަނގުފަރާތު ނެރެއްކަނޑާފަ މިބުނަނީ އެތަން ކަޑައޭ ބޭނުމެއްނުހިފޭނެއޭ، ޒިންމާއެއް އުފުލި މީހަކުނެތް.\nބަލަ އެ ބާދަނގަނޑަށްވީ ބޭނުންކޮށްކޮށް ހުއްޓަތަ؟\nއެންމެ ފުރަތަމަ ވެސް ކުރަން ޖެހެ ކަމަކީ ވެހިކަލް ލިމިޓްކުރުން\nތިޔަ ޕާކިން ސިސްޓަމްތައް ބެހެއްޓިއިރުވެސް އިނގޭ ބޭކާރު އެއްވެސް ބޭނުމެއްނެތް އެއްޗިހިތަކެއްކަން، ބަޔަކަށް ލާރިގަނޑެއްދޭން ކުރާ ކަމެއްކަން. އެނޫން ގޮތަކަށް އޭރު އެއްވެސްކަމެއްނުދޭ\nޖަހާފަހުރި މާބްލްތައްވެސް މުޑުދާރުކަމުން ތަޅާނަގާފަ ގާއެތުރީ ބަޖެޓަށް ބަލަހައްޓައިގެންހުރެ ނޫންތޯ؟\nޔާމީންގެ ސަރުކާރުން ކުރި ކަމެއްވީމަ މި ސަރުކާރުން ކުރަން ބޭނުން ނުވިކަމެއްތީ، އެހެން ނޫނަސް މި ސަރުކާރުގެ ހިސާބުތަކަށް ބަލާއިރު ތިޔަ ދަނގަޑުކޮޅު އިންޑިޔާއަށް ބައިރުފިޔާ އަކަށް ވިއްކާލުމަކީ އަސްލު ގައުމު ހިންގާ ކެނަރީގޭ ރައީސް މާ ބޭނުންފުޅުވާނެ ކަމެއް ކަމަށް ދެކެން\nދިވެހިންނަކާ ތި ސިސްޓަމަކާ ނުގުޅޭ. ދުއްވާފަ ދާގޮތަށް ގޭގެ ސިޓިން ރޫމަށް ސައިކަލު މަޑުކުރާ ބަޔަކަށް، ޕާކިން ޒޯންތަކުގައި ދަމާފަ ހުންނަ ރޮގުތަކަށް ބަލާނުލާ އެ އައި ދިމާލަށް ހަރުޖައްސާފަ ދާ ބަޔަކަށް ތިކަމުދާނީ ކިހިނެއްތަ؟\nއޭޑީކޭގަވެސް ކާމިޔާބާކަމާ އެކީ އެ ސިސްޓަމް ބެނުން ކުރޭ\nކުރެވުނުކަންކަން ރަގަޅެއްނޫން ކަމަށްބުނެ ބަސްބުނާއިރު މިހާތަނަށް ކޮށްދެވުނު މަދު ކަންކަމަކީ މުޅިން ރަގަޅުކަންކަމަށްވާނެތޯއެވެ. ބައެއްގެ މައްޗަށް ބާރެއް ނުވަތަ އަމުރެއް ތަންފީޒުކުރެވޭނަމަ އެބަޔަކަށް އެހީތެރިވެސް ވާންޖެހެއެވެ.ޓެކްސީ ކައްޕިންނަށް އަޅާލާދެއްވާ\nބޮޑު މަހުޖަޖަނަކު އޭނާގެ ( ބަނޑިޔާ ޖަހަން އުޅުނު) 'ޓްރޮފީ' ރުއްސަން ގެންގޮސް ވަޒީރުކަން ދިނީމާ، ދެން މިކަމަށް ފޮތެއް ލިޔުން ކަމެއް ކުރެވޭކަށް ނެތޭ!!!


Male'ge Deputy Mayor'in Inthihaabukurun 21 Gai - Vaguthu\n5 ގަޑިއިރު ކުރިން ( ޖޫން 9, 2021 )\nމާލެ ސިޓީ ކައުންސިލްގެ ޑެޕިއުޓީ މޭޔަރު ކަމަށް ޝައުގުވެރިކަން ފާޅުކުރެއްވި ބޭފުޅުން\nމާލޭ ސިޓީގެ ޑެޕިއުޓީ މޭޔަރުން މި މަހުގެ 21 ވަނަ ދުވަހު އިންތިހާބުކުރާ ގޮތަށް ހަމަޖެހިއްޖެެއެވެ.\nލާމަރުކަޒީ ގާނޫނަށް ގެނެވުނު އިސްލާހުގެ ދަށުން، މޭޔަރުންނާއި ކައުންސިލް ރައީސުން އިންތިހާބު ކުރީ ސީދާ ރައްޔިތުންގެ ވޯޓުންނެވެ. ޑެޕިއުޓީ މޭޔަރުންނާއި ކައުންސިލް ނައިބު ރައީސުން އިންތިޚާބު ކުރުން އޮތީ ކައުންސިލަރުންގެ މެދުގައި ނަގާ ސިއްރު ވޯޓަކުންނެވެ.\nއެލްޖީއޭއިން، ކުރިން ކައުންސިލްތަކަށް އަންގާފައި އޮތީ މި މަހުގެ 20 ކުރިން ސިޓީ ކައުންސިލްގެ ޑެޕިއުޓީ މޭޔަރުންނާއި ކައުންސިލްގެ ނައިބުން އިންތިހާބު ކުރަންށެވެ. މާލެ ސިޓީ ކައުންސިލުން ވަނީ އެ ތާރީހު ފަސްކޮށްދިނުމަށް އެދި އެލްޖީއޭ އަށް ސިޓީއެއް ފޮނުވާފައެވެ.\nއެލްޖީއޭގެ ސީއީއޯ އަފްޝަން ލަތީފް ސޮއިކުރައްވާ މި މަހުގެ ފަސް ވަނަ ދުވަހު ސިޓީ ކައުންސިލަށް ފޮނުއްވާފައިވާ ސިޓީގައި ވަނީ، މި މަހުގެ 21 ވަނަ ދުވަހު އޮންނަ ކައުންސިލްގެ ޖަލްސާގައި އެ މައްސަލަ އެޖެންޑާކޮށް ގޮތެއް ނިންމުން ރަނގަޅު ކަމަށް ދަންނަވާފައެވެ.\nއެކަން މާލެ ސިޓީގެ މޭޔަރު ޑރ. މުހައްމަދު މުއިއްޒުގެ އިތުރުން އެލްޖީއޭގެ ސީއީއޯ އަފްޝަން ވަނީ "ވަގުތު" އަށް ކަށަވަރުކޮށް ދެއްވާފައެވެ.\nވާދަވެރިކަން ބޮޑު މާލޭގެ ޑެޕިއުޓީ މޭޔަރުގެ މަގާމަށް ޕީޕީއެމްގެ ހަތަރު ކައުންސިލަރަކު ޝައުގުވެރިކަން ފާޅުކޮށްފައިވާ ކަމަށްވެއެވެ. އެއީ ވިލިމާލެ ދާއިރާގެ ކައުންސިލަރު ނަޙުލާ އަލީ އާއި، މާފަންނު ދެކުނު ދާއިރާގެ ކައުންސިލަރު އަބްދުﷲ ނާސިރާއި، މާފަންނު މެދު ދާއިރާގެ ކައުންސިލަރު އަހްމަދު ނަރީޝްއާއި، ހުޅުމާލެ ދާއިރާގެ ކައުންސިލަރު އިބްރާހީމް ޝުޖާއުއެވެ.\nމާލޭގެ މޭޔަރުގެ ގޮނޑި ހިމެނޭހެން ޕީޕީއެމަށް މާލެ ސިޓީ ކައުންސިލްގެ 12 ގޮނޑި ލިބިފައިވެއެވެ. އެމްޑީޕީއަށް ހަ ގޮނޑި އަދި ޖުމްހޫރީ ޕާޓީއަށް ގޮނޑިއެއް ލިބިފައިވެއެވެ.\nކައުންސިލްގެ އަމާޒު މާލޭގެ ކަރަންޓާއި ފެނުގެ އަގުތައް އަތްފޯރާފަށަށް ގެނައުމަށް\nޖޫން 9, 2021 11:11\n16 ސިކުންތު ކުރިން ( ޖޫން 9, 2021 )\nޖޫން 9, 2021 11:30\nސުޖާއު ތިކަމައް އެންމެ އެކަށީގެންވަނީ.\nޖޫން 9, 2021 12:09\nމިއީ މޑޕ ގެ ގޮނޑިއެއް. މޑޕ އިން މިގޮނޑިއަށް ކުރިމަތި ލުމާއެކު7ވޯޓް ލިބޭނެ. ޕޕމ ގެ ވޯޓް 12 ގނޑިއަށް ބެހިގެންދާނި. ގިނައިން ލިބޭ މީހަކަށްވެސް ލިބޭނީ4ވޯޓް. އެތެރޭގަ ތިހާ ބައިބައިވުން އޮތުމަކީ ބަލިކަށިވާނެކަމެއް. ވިސްނާލެއްވުން ރަނގަޅު.\nޖޫން 9, 2021 12:12\nޕޕމ އަކީ ސްޓްރެޓެޖިކަލީ ކަންކަން ކުރުމަށް ގާބިލު ޕާޓީއެއްނޫންކަން ރައްޔިތުންނަށް ތި ދައްކުވައިދެނީ.4ބޭފުޅުން. ޖުމްލަ 12 ގޮނޑި. ކޮންމެ މީހަކު އެމީހަކަށް ލީމީ ދެން ބާކީ5ގޮނޑި. ބެސްޓް އޮޕްޝަން. އެކަކަށް7ވޯޓް. އެއީ އެކަމަކު %1 ޕަސެންޓްގެ ޔަގީންކަން އޮތް ކަމެއް. އެކަމަކު، ތި ޕާޓީން 1 އެކަކު ނުކުތީމަ މޑޕ އަށް ތި ގޮނޑި ލިބޭނެ އެއްގޮތެއްވެސް ނޯންނާނެ.. އެތެރޭގަ ތިހާ ބައިބައިވުން ބޮޑުވީމަ ފައިދާ ނަގާނީ އިދިކޮޅުން.\nޖޫން 9, 2021 12:15\nޕާޓީ ނިކަމެތިވި ވަގުތު ރ.ޔާމިން އަރިހުގަ ޕާޓީނަގަަ ދެމެހެއްޓުމަށް އެންމެ ބުރަ މަސައްކަތްކުރީ ސުޖާއު؛ ނަމަވެސް މިފަހަރު މިކަން ކުރަނީ ކެފޭޭޭ ޕޮލިޓިކްސްގެ\nފޮރޮވިފައިވާ އެޖެންޑާގެ ތެރެއިން. . އެއީ އަދިރި އަދބ ގެ ކޮޅު. ވަރަށް ސަލާމް.\nޖޫން 9, 2021 12:16\nވާނެ ކަމެއް ނޫން.4ވޯޓް ލިބިދާނެ. މޑޕ ގަ އެބަތިބި7މެންބަރުން.. އެމީހުން ނެރެނީ 1. ތި ގޮނޑި މިހާރުވެސް މޑޕ އަށް ކާމިޔާބުވެއްޖެ. ވިސްނުންތެރިކަމާއެކު ކަންކަން ނިންމުމުގެ ގާބިލުކަން ޕޕމ ގަނެތް. ސިޔާސީ މީހުންނަކީ ސްޓްރެޓެޖިކް ތިންކަރސް އަސް ނުވީމަ ދެން ކާމިޔާބީ ތަންކޮޅެއް ދަށުގަ އުޅޭނީ... މިފަހަރު 12 ގޮދު ލިބިފަ އޮތަސް އެއީ މިސަރުކާރުގެ ސިޔާސަތުތައް މިވަގުތު ހުރިގޮތުން ލިބުނު ގޮނޑިަކެއްކަން ހަނދާން ބަަހައްޓަންވާނެ. މޑޕ ސިޔާސަތު ބަދަލުކޮށްލުމާއެކު އެޕާޓީގެ ތާއީދު ބޮޑުވެގެންދާނެ...\nޖޫން 9, 2021 13:58\nޑެޕިޔުޓީމޭޔަރު ކަން ބޭނުންވެގެން ނަހުލާ ތިޖައްސާ ވައްތަރު އެއްވެސްމީހަ ކު ޖައްސަފާނެހެން ހީނުވޭ..އަމިއްލައެދުން ބޮޑުވެ ޕޕމގެ އެތެރެ ބައިބާ ކުރަން މޑޕ މރމ ޖާބިރު ޖޕ އުމަރު މިއީ ނަހުލާއަށް ހިއްވަރުދޭ ގްރޫޕު..މިމީހުން އެދޭގޮތަށް ނަހުލާ ގެންގުޅޭ ދެތިން މީހަ ކު ހުއްޓާނުލާ ސޯޝަލްމީޑިޔާގަ ހަޔާތްގޮވަނީ..ސުޖާއަށް ތިމަގާމުދީފަ ޕާޓީގެ ލީޑަރުންނާ ގުޅިގެން ސަރު ކާރު މައިތިރި ކުރަން ހުންނަވެއްޖެނުން..ނަހުލާއަށް ވިލިމާލެ ގޮނޑިއަށް ވޯޓުދިނުމަށްވުރެ މޑޕއަށް ވޯޓުދީފަ ކުޅިބަލަން ތިބިނަމަވެސް ތާހިރުވާނެ..\nޖޫން 9, 2021 14:30\nމާފަންނު މެދު ދާއިރާގެ ކައުންސިލަރު އަހްމަދު ނަރީޝްއާއި، ހުޅުމާލެ ދާއިރާގެ ކައުންސިލަރު އިބްރާހީމް ޝުޖާއުއެވެ. މިތަނުންކޮންމެބޭފުޅަކު އޯކޭ\nޖޫން 9, 2021 14:32\nޖޫން 9, 2021 14:34\nޖޫން 9, 2021 14:35\nޖޫން 9, 2021 14:36\nޖޫން 9, 2021 15:01\nޕީޕީއެމްގެ ތެރޭގައި ހަރުދަނާ ކަމެއްހުރިނަމަ ކުރިމަތިލާނީ އެންމެ މީހެއް، ނަމަވެސް ރައީސް ޔާމީން ގެ ފޮޓޯވިއްކައިގެން މެންބަރު ކަމަށް އައިސް ޑެޕިއުޓީީ އަކަށް ވުމަށް ވަރަށް ބޮޑަށް ވިލިމާލެ ދާއިރާގެ މެމްބަރު ދަނީ މަސައްކަތް ކުރަމުން އޭނާގެ ބަޔާން ތަކަށް ބަލާއިރު އޭނާ ނޫނީ އެމަޤާމަށް އެކަށީގެންވާ މީހަކު ނެތްކަން ދައްކަން ވަރަށް މަސައްކަތް ކުރަމުންދަނީ ނަމަވެސް ސިޔާސީގޮތުން ބަލާއިރު ޕީޕީއެމް އަށް ފައިދާހުރި ހުރި މީހަކަށް ނުވެދާނެ.ވީމާ ފުންކޮށް ޕާޓީ ގެ އިސްބޭފުޅުން ވިސްނަންޖެހޭ.އެންމެ ވޯޓަކުންވެސް ގޮޑި ޕާޓީ އަށް ގެއްލިދާނެ


Qaumee dhuvahuge munaasabathugai MNDF in thayyaaru kuri qaumee lava album nerefi - AO News\n1442 ވަނަ އަހަރުގެ ޤައުމީ ދުވަހުގެ މުނާޞަބަތުގައި އެމްއެންޑީއެފުން ތައްޔާރުކޮށް ނެރޭ “ޤައުމީ ލަވަ އަލްބަމް” މިއަދު ނެރެފިއެވެ.\nއެމްއެންޑީއެފުން ހާމަކުރާ ގޮތުގައި މި އަހަރުގެ ޤައުމީ ލަވަ އަލްބަމް ޚާއްޞަ ވެފައިވަނީ “ތެދުވެރިކަން-ޤައުމިއްޔަތުގެ އަސްލު” މި ތީމަށެވެ. ޖުމްލަ 07 ލަވަ ހިމެނޭ މި ލަވަ އަލްބަމްގައި ހިމެނޭ ލަވަތައް ހުށަހަޅައިދީފައިވަނީ ރާއްޖޭގެ ފުންނާބު އުސް ލަވަކިޔުންތެރިންނެވެ. މިފަހަރުގެ ލަވަ އަލްބަމަށް ޅެން ހައްދަވާފައި ވަނީ އަމީނާ މުފީދު، ޕްރައިވެޓް މުޙައްމަދު މާޙިދު (މާޓު)، ޢަލީ ޖައިޝާން ޢާމިރު، ކޮމާންޑް ސާޖަންޓް މޭޖަރ ޢަބްދުﷲ ސަޢީދު، ޖައުފަރު ޢަބްދުލް ރަޙްމާނު، އަދި މުޙައްމަދު ޢަބުދުލް ޣަނީ އެވެ.\nއެހެން އަހަރުތަކެކޭ އެއްފަދައިން މިފަހަރުގެ އަލްބަމްގައި ވެސް ޤައުމީ ރޫޙާއި ޤައުމީ ޖޯޝުން ލޭ ކައްކުވާލާފަދަ ޅެންތަކެއް ހިމަނޭ ލަވަތައް ހިމެނޭ ކަމަށް އެމްއެންޑީއެފުން ބުންޏެވެ.\nމިއަހަރުގެ ޤައުމީ ދުވަހުގެ މުނާޞަބަތާ ގުޅުވައިގެން ނެރުނު މި އޯޑިއޯ އަލްބަމްގެ ބައެއް ވީޑިއޯ ލަވަތައް ވެސް ވަނީ އެމްއެންޑީއެފްގެ އޮފިޝަލް ޔޫޓިއުބްއަށް ޗެނަލް އަށް އަޕްލޯޑު ކޮށްފައެވެ. މިއަލްބަމްގެ ލަވަތަކަށް މިޔުޒިކް ތައްޔާރުކޮށްފައިވަނީ އެމްއެންޑީއެފް ބޭންޑު އެންޑް މިޔުޒިކް ވިންގުންނެވެ. އަދި އަލްބަމްގެ ވީޑިއޯ ލަވަތައް ތައްޔާރުކޮށް، އެޑިޓްކޮށްފައިވަނީ އެމްއެންޑީއެފް މީޑިއާ އެންޑް ޕަބްލިޝިންގ ސަރވިސް އާއި ވއ2 އިބްރާހީމް އަޙްމަދު އަދި އަލްފާޟިލް އައްޝަރު ވަޙީދެވެ.\nމިއީ 2002 ވަނަ އަހަރުން ފެށިގެން ނެރެމުން އަންނަ ޤައުމީ ލަވަ ސީޑީގެ 19 ވަނަ އަލްބަމެވެ. މި އަލްބަމްގެ ލަވަތައް އެމްއެންޑީއެފް ޔޫޓިއުބް ޗެނަލްއިން ޑައުންލޯޑު ކުރެވޭނެއެވެ.\n(މޯލްޑިވްސް ނޭޝަނަލް ޑިފެންސް ފޯސް (އެމްއެންޑީއެފްއެމްއެންޑީއެފްޤައުމީ ދުވަސް


ލުތުފީގެ މައުލޫމާތު ދިވެހި ސަރުކާރުން ދީފިނަމަ ލަންކާ ފުލުހުން މިހާރުވެސް އޭނާ ހައްޔަރު ކުރާނެ – އޮފިޝަލް - Dhivehi Post\nއާޓިކަލް ޕޯސްޓްކުރީ ދިވެހި ޕޯސްޓް 1 އަހަރު ކުރިން يوليوز 2, 2019 02197\n1988 ވަނަ އަހަރު ރާއްޖެ އަށް ދިން އުދުވާނީ ހަމަލާގެ މޭސްތިރިޔާ ހ.ހާޖަރާގޭ އަބްދުﷲ ލުތުފީ ހައްޔަރު ކުރުމަށް އިންޓަޕޯލް އިން ނެރެފައިވާ ރެޑް ނޯޓިސް އަދިވެސް އެބައޮތް ކަމަށާއި އެހެންކަމުން ލުތުފީ އާއި ބެހޭ މައުލޫމާތު ލަންކާގެ ކަމާބެހޭ ފަރާތްތަކަށް ދީފިނަމަ ލަންކާ އިން މިހާރުވެސް އޭނާ ހައްޔަރު ކުރާނެ ކަމަށް މައުލޫމާތު އެނގޭ ފޮރިން މިނިސްޓްރީގެ އޮފިޝަލަކު ވިދާޅުވެއްޖެއެވެ.\n“ޑީޕީ” އަށް މައުލޫމާތު ދެއްވަމުން ނަން ހާމަކުރަން ބޭނުން ނުވާ އޮފިޝަލް ވިދާޅުވީ ލުތުފީގެ މައުލޫމާތު ލަންކާގެ ކަމާބެހޭ ފަރާތްތަކަށް ވެސް ފުރަތަމަ ލިބިފައި ވަނީ މީޑިއާ އިން ކަމަށާއި ނަމަވެސް މިހާރު ލަންކާގެ ސަރުކާރުގެ ބައެއް އިދާރާތައް މެދުވެރިކޮށް ލުތުފީ ރާއްޖެ ގެނައުމުގެ “ކޮންމެވެސް ވަރެއްގެ މަސައްކަތްތަކެއް” ކުރިއަށްދާކަމަށެވެ.\n“އަދިވެސް އިންޓަޕޯލް ރެޑްނޯޓިސް އެބައޮތް. އެހެންވީމާ ލަންކާގެ ފުލުހުންނަށް ލުތުފީގެ މައުލޫމާތު ލިބިއްޖެނަމަ މިހާރު ވެސް އޭނާ ހައްޔަރު ކުރާނެ. ނަމަވެސް މިހާރު އޭނާ ހުރީ ލަންކާގައި ހުންނަ ރާއްޖޭގެ އެމްބަސީގައި. އެއީ ލަންކާގެ ފުލުހުންނަށް ވެސް ވަދެވޭނެ ތަނެއް ނޫން. މިހާރު ލުތުފީ ހައްޔަރު ކުރެވޭނީ އެމްބަސީ އަށް ވަނުމުގެ ހުއްދަ ދިވެހި ސަރުކާރުން ލަންކާ ފުލުހުންނަށް ދިނުމުން.” އޮފިޝަލް ވިދާޅުވިއެވެ.\nއޮފިޝަލް ވިދާޅުވީ އިންޓަޕޯލްގެ ރެޑް ނޯޓިސްގެ ދަށުން ލުތުފީ ހައްޔަރު ކުރުމަށް ފަހު ވީއެންމެ އަވަހަކަށް އޭނާ ދިވެހި ފުލުހުންނާއި ހަވާލު ކުރާނެ ކަމަށެވެ. ނަމަވެސް އެހާލަތުގައި އޭނާ ހަވާލު ކުރާނީ ލަންކާގައި ޤަވައިދާއި ހިލާފަށް އުޅެފައި ވާތީ ޑީޕޯޓް ކޮށްލުމަށް ފަހު ކަމަށް ވެސް އޮފިޝަލް ވިދާޅުވިއެވެ.\n“ސަރުކާރުން މިހާރު ކުރަން އުޅޭ ކަމަކީ ދައުލަތުގެ ފައިސާ އިން އޭނާގެ ޖޫރިމަނާއާއި އެއްޗެހި ދައްކައި ދީފައި އޭނާ އެއްވެސް ކުށެއް ނެތް މީހެއްގެ ގޮތުގައި ގެންނަނީ. އޭރުން ފަހުން ވެސް ލުތުފީ ބޭނުން ވެއްޖެނަމަ ލަންކާ އަށް ދެވޭނެ. ނަމަވެސް ސަރުކާރުން ލުތުފީގެ ޖޫރިމަނާ ދައްކައިދިނުމަކީ ވަރަށް ގޯސްކޮށް ސަރުކާރުން ކުރަން އުޅޭކަމެއް.” އޭނާ ވިދާޅުވިއެވެ.\nލަންކާގައި ހުންނަ ރާއްޖޭގެ އެމްބަސީގައި ލުތުފީ އަށް އެންމެ މަތީ ފެންވަރުގެ ޚިދުމަތް ދެމުން އަންނަތާ މިހާރު ދެމަހަށް ވުރެ ގިނަ ދުވަސް ވެއްޖެއެވެ.\nގާސިމް މަވޯޓާއަށް – މިއީ ކަލޭގެ އަމިއްލަ ތަރިކައެއް ނޫން\nފިނިފެންމާ ލޯންޗު ގޮވި ހާދިސާގެ ވީޑިއޯ ތަހުގީގުކުރަން ޕީޖީއާ މަޝްވަރާކުރާނަން: ހަމީދު\nދިވެހި ޕޯސްޓް2އަހަރު ކުރިން يناير 4, 2019\nވައުދު ފުއްދަން ޖެހޭ، އެންމެންނަކީ އެމްޑީޕީ މީހުންނެއް ނޫން – އިކޮނޮމިކް މިނިސްޓަރ


"އޭކް ލަޅްކީ ކި ދޭކާ ތޮ އޭސާ ލަގާ" ގެ ޕޯސްޓަރެއްގައި ރާޖް އާއި ސޯނަމް.\n30 ޖެނުއަރީ 2019 - 07:40\nއޮމަންގް ކުމާރު ޑައިރެކްޓްކުރާ ފިލްމުގެ ޝޫޓިން މިހާރު އަހުމަދުއާބާދުގައި ކުރިއަށްދާ އިރު، ފިލްމުގެ މަންޒަރުތައް ގުޖްރާތުގެ އެކި ސަރަހައްދުތަކުގައި ނަގާނެ އެވެ. ވިވެކްއާ އެކު ފިލްމުގެ ކާސްޓުން ފެނިގެންދާ ބައެއް ތަރިންގެ ތެރޭގައި ބޮމަން އިރާނީ އާއި ދަރްޝަން ކުމާރު ހިމެނެ އެވެ.\nމޯދީގެ މި ބައޮގްރަފިކަލް ޑްރާމާ ޑައިރެކްޓްކުރާ އޮމަންގެ މީގެ ކުރިން ވެސް ވަނީ މި ކަހަލަ ދެ ފިލްމެއް ހަދައިފ އެވެ.\nއެއީ މޭރީ ކޮމް (2015) އާއި ސަރަބްޖީތު (2016) އެވެ. އޭނާ އެންމެ ފަހުން ޑައިރެކްޓް ކުރި ފިލްމަކީ 2017 ގައި ރިލީޒް ކުރި ސަންޖޭ ދަތުގެ "ބޫމީ" އެވެ.\n"ޕީއެމް ނަރެންދުރަ މޯދީ" ސްކްރީނަށް ގެންނާނެ ތާރީހެއް އަދި އިއުލާނެއް ނުކުރެ އެވެ.\nސްނޭހާގެ އަލަތު ފިލްމަކީ ފްރެންޗައިޒެއް\n"ރޭސް" ފަދަ ފިލްމުތައް ގެނެސް ދިން ޕްރޮޑިއުސަރު ރަމޭޝް ތައުރާނީގެ އަންހެން ދަރިފުޅު ސްނޭހާ ތައުރާނީ ޑައިރެކްޝަނަށް ނުކުންނަ ފިލްމަކީ ޑާންސް ފްރެންޗައިެއް ކަމަށް ފިލްމު ކްރިޓިކް ތަރަން އަދާޝް ބުނެފި އެވެ.\nIT'S OFFICIAL... Ronnie Screwvala announces dance franchise #BhangraPaaLe... Stars Sunny Kaushal and Rukshar Dhillon... Directorial debut of Sneha Taurani... Filming begins.\nއޭނާ ކުރި ޓްވީޓެއްގައި ބުނީ ޕްރޮޑިއުސަރު ރޯނީ ސްކްރޫވާލާ ވެސް ހިއްސާވާ ފިލްމުގެ ނަމަކީ "ބަންގްރާ ޕާ ލޭ" އެވެ.\nމި ފިލްމުގެ ޝޫޓިން މިހާރު ފަށާފައިވާ އިރު، މީގެ ލީޑް ތަރިންނަކީ އެކްޓަރު ވިކީ ކޯޝަލްގެ ކޮއްކޮ ސަނީ ކޯޝަލް އާއި "އަރްޖުން ރެޑީ" ފަދަ ފިލްމުތައް ކުޅެފައިވާ ސައުތު ފިލްމު އިންޑަސްޓްރީގެ ބަތަލާ ރުކްޝާރް ދިލަން އެވެ.\nފިލްމާ ބެހޭ ގޮތުން ސްނޭހާ ބުނީ އޭނާގެ އަމާޒަކީ ބަންގްރާ ސްޓައިލްގެ މިއުޒިކާ އެކު، އެ ސްޓައިލްގެ ވަރުގަދަ ޑާންސް ފްރެންޗައިޒެއް ހެދުން ކަމަށާއި މިއީ އޭގެ ފެށުން ކަމަށެވެ.\n"އޭކް ލަޅްކީ" އައު ޓްރެއިލާއެއް\nއަންނަ މަހުގެ 1 ވަނަ ދުވަހު ފިލްމު "އޭކް ލަޅްކީ ކޮ ދޭކާ ތޮ އޭސާ ލަގާ" ރިލީޒް ވާން ކައިރިވަމުން އަންނަ އިރު، ފިލްމުގެ އައު ޓްރެއިލާއެއް ދައްކާލައިފި އެވެ.\n#SetLoveFree with our second trailer - https://t.co/A1WOxw41XK#EkLadkiKoDekhaTohAisaLaga@sonamakapoor @RajkummarRao @AnilKapoor @iam_juhi @foxstarhindi @saregamaglobal\n— VVC Films (@VVCFilms) January 28, 2019\nމި ފިލްމަކީ ޝެލީ ޗޯޕްޅާ ދާރް ޑައިރެކްޓްކޮށްފައިވާ އަސަރު ގަދަ އާއިލީ ލޯބީގެ ފިލްމެކެވެ. ފިލްމުގެ އެންމެ ހާއްސަ އެއް ކަމަކީ އަނިލް ކަޕޫރާއި ދަރިފުޅު ސޯނަމް ކަޕޫރް އެކީގައި ފުރަތަމަ ފަހަރަށް ބޮޑު ސްކްރީނުން ފެނިގެން ދާނެތީ އެވެ. "އޭކް ލަޅްކީ ކޮ ދޭކާ ތޮ އޭސާ ލަގާ" ގައި ވެސް އެ ދެ ތަރިން ކުޅެފައި ވަނީ ދެބައިންގެ ރޯލެވެ.\nމީގެ އިތުރު ކާސްޓުންގެ ތެރޭގައި ޖޫހީ ޗާވްލާ އާއި ރާޖްކުމާރު ރާއޯގެ އިތުރުން ފިލްމުގެ ޑައިރެކްޓަރު ޝެލީ ވެސް ހިމެނެ އެވެ.\n"ޕޯސްޓަރު ޗަޕްވާ ދޯ" މި ފަހަރު "ލުކާ ޗުއްޕީ" އަށް\nކުރީގެ މަގުބޫލު ލަވަތައް މި ފަހުގެ ފިލްމުތަކުގައި ހިމަނައިގެން އާންމުންގެ ސަމާލުކަން ހޯދުން ބޮލީވުޑްގައި ވަރަށް ބޮޑަށް އިތުރުވެފައި ވަނިކޮށް އަނެއްކާ ވެސް ހަމަ ކުރީގެ ލަވައެއް އާ ގޮތަކަށް ގެނެސް ދޭން ނިންމައިފި އެވެ.\nމި ފަހަރު ކުޅެލާފައި ވަނީ އަކްޝޭ ކުމާރާއި އުރްމިލާ މަޓޯންޑްކަރު އެކީގައި ކުޅުނު 1997 ގެ ފިލްމު "އަފްލާތޫން" ގެ ފޯރި ގަދަ ލަވަ ކަމަށްވާ "ޕޯސްޓަރު ޗަޕްވާ ދޯ" އެވެ. މި ލަވައިގެ އާ ވާޝަނެއް މި ފަހަރު ފެނިގެން ދާނީ އަންނަ މާޗް މަހުގެ 1 ވަނަ ދުވަހު ރިލީޒް ކުރާ "ލުކާ ޗުއްޕީ" އިންނެވެ.\nކާތިކް އާރިޔަން އާއި ކްރިތީ ސެނަން ލީޑް ރޯލް ކުޅެފައިވާ ލަވަ ޕްރޮމޯޓް ކުރަން އަކްޝޭ ވެސް ހިމަނައިގެން ވަނީ ވީޑިއޯކޮޅެއް ވެސް ދައްކާލައިފަ އެވެ.\nއިތުރު ލިޔުންތައް ބޮލީވުޑް ސޯނަމް ކަޕޫރު ވިވެކް އޮބްރޯއީ އަކްޝޭ ކުމާރު ނަރެންދުރާ މޯދީ


Kulhudhuffushi Online - Loakal kaunsil inthikhaabu jenuaree 18gai\nލޯކަލް ކައުންސިލް އިންތިޚާބު ޖެނުއަރީ 18ގައި\nޝަމްލާ އިބްރާހިމް -5އަހަރު ކުރިން - 19 ނޮވެމްބަރ 2013\nލޯކަލް ކައުންސިލް ތަކުގެ އިންތިޚާބު އަންނަ އަހަރުގެ ޖެނުއަރީ 18ގައި ބާއްވަން އިލެކްޝަންސް ކޮމިޝަނުން ނިންމައިފި އެވެ.\nމިގޮތުން ކައުންސިލްތަކަށް ކުރިމަތިލާން އެދޭ ފަރާތްތަކަށް އަންނަ ހޯމަދުވަހުގެ ހެނދުނު 9:00 އިން ފެށިގެން ޑިސެމްބަރު 8ގެ ހަވީރު 3:00 އަށް އެ ފުރުސަތު ހުޅުވާލާފައިވާ ކަމަށް އިލެކްޝަން ކޮމިޝަނުން ހާމަކުރެއެވެ. އެގޮތުން، ހުކުރުދުވަސް ފިޔަވައި ކޮންމެ ދުވަހަކު ހެނދުނު 9:00 އިން ހަވީރު 4:00 އަށް ފޯމް ބަލައިގަންނާނެ ކަމަށާއި ހުކުރުދުވަހު ފޯމް ބަލައިގަންނާނީ މެންދުރުފަހު 2:00 އިން ހަވީރު 6:00 ކަމަށް އެ ކޮމިޝަނުން ހާމަކުރެއެވެ.\n2011 ވަނަ އަހަރު ބޭއްވި ކައުންސިލް އިންތިހާބާއި ހިލާފަށް އަންނަ އަހަރު ބާއްވާ އިންތިހާބަށް ކުރިމަތިލާ ފަރާތްތަކުން ކައުންސިލަރު ކަމަށް ކުރިމަތިލުމަށް އެދޭ ފޯމާއިއެކު ކުށު ރިކޯޑުތައް ސާފްކުރުމަށްފަހު ފަހު ކޯޓުތަކުން ދޭ ލިޔުން އެ ކޮމިޝަނަށް ހުށަހަޅަން ޖެހޭނެއެވެ. މިގޮތުން ރަށު ކައުންސިލަށް ކުރިމަތިލާ ނަމަ ފޯމް ހުށަހަޅާނީ، ، އެ ރަށެއްގައި ގާއިމުކޮށްފައިވާ އިލެކްޝަންސް ކޮމިޓީއަށެވެ. އަދި އަތޮޅު ކައުންސިލަށް ކުރިމަތިލާ ފަރާތްތަކުން ފޯމު ހުށައަޅަން ޖެހޭނީ އެ އަތޮޅެއްގެ އިލެކްޝަންސް ޔުނިޓުގައި ގާއިމުކޮށްފައިވާ އިލެކްޝަންސް ކޮމިޓީއަށް ކަމަށްވެސް އެފަރާތުން ހާމަކުރެއެވެ.\nޖެނުއަރީގައި ބޭއްވުމަށް ހަމަ ޖެހިފައިވާ ކައުންސިލްތަކުގެ އިންތިހާބުގައި 975 ރަށު ކައުންސިލަރުންނާއި 123 އަތޮޅު ކައުންސިލަރުންގެ އިތުރުން 17 ސިޓީ ކައުންސިލަރުން އިންތިހާބު ކުރުމަށް ވަނީ ހަމަ ޖެހިފަ އެވެ.\nދިވެހި ރާއްޖޭގެ އިދާރީ ދާއިރާތައް ލާމަރުކަޒީ އުސޫލުން ހިންގުމުގެ ގާނޫނުގެ ދަށުން2011 ވަނަ އަހަރު އިންތިޚާބުކުރި ކައުންސިލް ތަކުގެ ދައުރު އަންނަ އަހަރުގެ ފެބްރުއަރީ 17 ވަނަ ދުވަހަށް ހަމަވާނެއެވެ.\nމަޖިލިސް އިންތިހާބަށް ކުރިމަތިލުމުގެ ފުރުސަތު ހުޅުވާލައިފި\nވޯޓް ކަރުދާސް ނައްތާލުމަކީ ވޯޓް އޮޅުވާލިކަމަށް ކުރާ ތުހުމަތަށް ލިބުނު އިތުރު ބާރެއް: އަދުރޭ\nއަތޮޅުތެރޭ މީހުން މާލޭ ދަފްތަރުގައި ޖައްސާ ގޮނޑި އިތުރުކުރުން ގަބޫލެއް ނުކުރެވޭ\nވާހަކަ – ކަލާޔާނުލާ ދިރުމެއްނެތެވެ. (41)\nތައުލީމީ ދާއިރާއަށް ވަރަށް ގިނަދުވަހު ޚިދުމަތް ކޮށްދެއްވި ހަފީޒާ އަވަހާރަވެއްޖެ


Bundesliga gai Union Berlin ge mahcchah Bayern Munic kuri hoadhaifi - One Online\nބުންޑެސް ލީގާގައި ޔޫނިއަން ބާލިން އާއި ބަޔާން މިޔުނިކު ކުޅުނު މެޗްގެ ތެރެއިން\nބުންޑެސް ލީގާގައި ޔޫނިއަން ބާލިންގެ މައްޗަށް ބަޔާން މިޔުނިކުން ކުރި ހޯދައިފި\nމިހާރު ކުރިޔަށްދާ ޖަރުމަނުގެ ބުންޑެސް ލީގާގައި ޔޫނިއަން ބާލިންގެ މައްޗަށް 2-0 ގެ ނަތީޖާއަކުން ކާމިޔާބު ހޯދައި، ބަޔާން މިޔުނިކުން ލީޑް ފުޅާ ކޮށްފި އެވެ.\nކޮވިޑް 19 އާ ގުޅިގެން މެދުކަނޑާލި ބުންޑެސް ލީގާ މިހާރު ފަށައިގެން ކުރިއަށްދާއިރު އިއްޔެ ކުޅުނު މެޗުގައި ބަޔާންގެ ފުރަތަމަ ލަނޑު ލިބުނު ޕެނަލްޓީ އަކުން ކާމިޔާބު ކުރީ، ބަޔާން ފޯވަޑް ރޮބަޓް ލެވަންޑޮސްކީ އެވެ. އެއީ މި ސީޒަންގައި އޭނާ ކާމިޔާބު ކުރީ 40 ވަނަ ލަނޑެވެ. އެޓީމުން ޖެހި ދެވަނަ ގޯލް ޖެހީ މެޗްގެ 80 ވަނަ މިނެޓުގައި ލިބުނު ކޯނަރެއް ބޮލުން ޖަހައި ގޯލަށް ފޮނުވާލައިގެން އެޓީމުގެ ބެންޖަމިން ޕަވާޑް އެވެ.\nކޮވިޑް 19 އާ ގުޅިގެން ސަޕޯޓަރުން ނުވައްދައި މުބާރާތް ކުރިއަށް ގެންދިއުމަށް ނިންމާފައިވާ އިރު ރައްކާތެރި ކަމުގެ ގޮތުން އަޅާ ފިޔަވަޅެއްގެ ގޮތުން ގޯލް ސެލެބްރޭޝަން ވެސް ވަނީ ވަކީ ހުދޫދެއްގެ ތެރޭގައި ބެހެއްޓުމަށް އަންގައިފަ އެވެ.\nފުރަތަމަ މެޗަށް ޔޫނިއަން ބާލިން ނުކުތީ އެ ޓީމުގެ ކޯޗް އުސް ފިޝާ އާ ނުލައެވެ. އާއިލީ ކަމެއްގައި ގެއިން ބޭރަށް ނުކުންނަށް ޖެހި ކަރަންޓީންގެ މަރުހަލާ މުގުރާލުމުން އޭނާ ވަނީ އެކަހެރި ކޮށްފަ އެވެ. އޭނާ އަކީ ބުންޑެސްލީގާގައި އެކަހެރި ކުރި ދެ ވަނަ ކޯޗެވެ.\nމިދިޔަ ހޮނިހިރު ދުވަހު އޮގްސްބާގް ވެސް މެޗު ކުޅުނީ އެ ޓީމުގެ ކޯޗް ނެތި އެވެ. އެއީ އޭނާވެސް ހޮޓަލުން ބޭރަށް ނުކުމެ، ކަރަންޓީންގެ މަރުހަލާ މުގުރާލާފައި ވުމުންނެވެ. ދެ ޓީމުގެ ކޯޗުންނަށް ވެސް އަލުން ޓީމާއެކު މަސައްކަތް ކުރެވޭނީ، ކޮވިޑް 19 އަށް ދެ ފަހަރު ޓެސްޓް ކުރުމަށް ފަހު، ނަތީޖާ ނެގެޓިވް ވުމުން ކަމަށް ރިޕޯޓްތައް ބުނެއެވެ.\nގުޅޭ ޓެގު ފުޓްބޯޅަ ޖަރުމަން ބުންޑަސްލީގާ ބަޔާން މިއުނިކް ސިއްހަތު


Alhan'ge Vaahaka'akee Nirubaverikamah Hiyvaru Dhinumeh: Inthi - Vaguthu\nކުރީގެ މެންބަރު އަލްހާމް ފަހްމީ އާއި މެންބަރު އިމްތިޔާޒް ފަހްމީ\nރާއްޖޭގައި ބޮމެއް ގޮވަން ޖެހޭ ހާލަތަށް އައީ ރައްޔިތުންގެ މަޖިލީހުގެ ރައީސް މުހައްމަދު ނަޝީދުގެ ވާހަކަތަކާއި ބަސްފުޅުތަކުގެ ސަބަބުން ކަމަށް ވިދާޅުވެ އެމްޑީޕީގެ ކުރީގެ ނައިބު ރައީސް އަލްހާމް ފަހްމީ ދެއްކެވި ވާހަކައަކީ ނިރުބަވެރި ކަމަށް ހިތްވަރު ދިނުމުގެ ވާހަކައެއް ކަމަށް އެމްޑީޕީގެ ތަރުޖަމާނު އަދި ރައްޔިތުންގެ މަޖިލީހުގެ މާފަންނު އުތުރު ދާއިރާގެ މެންބަރު އިމްތިޔާޒް ފަހްމީ (އިންތި) ވިދާޅުވެއްޖެއެވެ.\n"ސަންގު ޓީވީ" ޕްރޮގްރާމެއްގައި ބައިވެރިވެވަޑައިގެން ރައްޔިތުންގެ މަޖިލީހުގެ ފޭދޫ ދާޢިރާގެ މެމްބަރު ކަން ކުރިން ކުރެއްވި އަލްހާން ދެއްކެވި އެ ވާހަކައިގެ ވީޑިއޯއެއް ޓްވިޓާގައި ޚިއްސާ ކުރައްވަމުން އިންތި ވިދާޅުވީ، އެއީ ނިރުބަވެރިކަމަށް ހިތްވަރު ދިނުމުގެ ވާހަކައެއް ކަމަށެވެ.\n"ސީދާ ޓެރަރިޒަމް މަނާ ކުރުމުގެ ގާނޫނާ ޚިލާފު ވާހަކައެއް، އަދި ޓެރަރިޒަމަށް ހިތްވަރުދޭ ވާހަކަތަކެއް، މީހަކު މަރަން ބޮން ގޮއްވަން ޖެހޭ އެއްވެސް ސަބަބެއް އަދި ހުއްޖަތެއް ނޯންނާނެ،" އިންތި ލިޔުއްވާފައިވެއެވެ.\nޓީވީ ޕްރޮގްރާމެއްގައި ބައިވެރިވެވަޑައިގެން އަލްހާން ރޭ ވިދާޅުވީ ހުޅަނގު ގައުމުތަކުގެ ސަގާފަތް ރާއްޖެއަށް ގެންނަން ނަޝީދު މަސައްކަތް ކުރެއްވުމަކީ ރާއްޖޭގައި ހައްދުފަހަނައެޅުމާއި މަގުމަތީ އިންސާފު ހޯދުމުގެ ވިސްނުން ބަޔަކުގެ ތެރޭގައި ފެތުރެން ފެށި އެއް ސަބަބު ކަމަށެވެ.\nއިންތި ނަޝީދު ދައްކާ ނިރުބަވެރި ވާހަކަ އަޑުނާހަނީ ދޯ؟ ބަލަ ނަޝީދު ގެ ޓޫއީޓްތައް ބަލާބަލަ އޭގަ ހުރީ ކޮންކަމަކަށް ހިތްވަރުދޭ ވާހަކަތޯ؟އަދާލަތު ޕާޓީއޭ ސަރުކާރޭ ކިޔާފަ ހަމަ އެ ދައްކަނީ ތި މާނަކުރާ ގޮތުންނަމަ ހަމަ ނިރުބަވެތި ވާހަކަ.ވަކި މީހަކު ވަކި ބަޔަކު އެއްޗެއް ބުނީމަތޯ ނިރުބަވެރި ވަނީ؟\n"ރައީސް ނަޝީދު އެ މީހުން ޓްރިގާ ކުރަނީ. އެހެންވެގެން އަޅުގަނޑު މި ދަންނަވަނީ ރައީސް ނަޝީދުގެ ސަބަބުންނޭ އެ ބޮން ގޮވަން ޖެހުނީ. ދެން ރައީސް ނަޝީދު އެ ވާހަކަ ދައްކަވަނީ." އަލްހާން ވިދާޅުވިއެވެ މިއީ ހަޤީޤަތަކީ އިންތިއަށް ހަޖަމް ނުވަނީ. ނަފްރަތު ބިލުގެ މަޤްޞަދަކީ ނަޝީދާ ދިމާލަށް މީހަކަށް އެއްޗެކޭ ނުބުނެވޭގޮތްހެދުން.\nޖުލައި 18, 2021 10:45\nލދީނިއްޔަތަށް ހިތްވަރު ދިނުމަށް އިމްތިޔާޒު ނަޝީދު ޙިމާޔަތުގައި ނުކުތުމަކީ ލާދީނިއްތަތަށް ޤައުމު ބަދަލުކުރުމުގައި އިމްތިޔާޒުމެން ހިފާފަހުރވަރު އަދި ދުޔޭގެ އެދުމަށް ހެއްލިފައިވާވަރު ވަރަށް ސާފުކޮށް ފެންނަން ހުރި ހަޤީގަތް.\nޖުލައި 18, 2021 10:52\nއަލްހާނުބުނީ ތެދު އިންތި އަކީ ތެދު ބުނެފިނަމަ ކޮއްމެވެސް މާލީ ގެއްލުމެއްވެދާނެތީ ނޫނީ އެމްޑީޕީ އިންބާކީ ކޮއްފާނެތީ ބިރުން އުޅޭ މީހަކާ ވައްތަރީ.\nޖުލައި 18, 2021 12:55\nއިންތި ތިހިރީ ހަމަ ރަނފަޅަށްވެސް މޮޔަވެ އަވަދިވެފަ. ދެން އެންމެ ރަނގަޅުވާނީ އަންނި ކައިރިއަށް ވިލާތަށް ގޮސް ހުރުން. މަޖިލީހުގެ މެންބަރެއްގެ ހުންނަންވީ ހަމައެއް ގޮތެއްފޮތެއް އިންތި ގަޔަކު ނެތް.\nޖުލައި 18, 2021 14:35\nއެމްޑީޕީގެ ލީޑާޝިޕަކީ ކަށި ހަރު ފިކުރުގެ ލީޑާ ޝިޕެއް !\nތިޔޭ ކަލޭމެން ތިޔަ ކިޔާ ނުރަތުގެ ބިލްގެ ހުރި މައްސަލައަކީވެސް. ދީނާ ޚިލާފު ވާހަކ ދައްކާމީހާ ކޮންމެ ވާހަކައެއް ދެއްކިއަސް ބަހެއް ބުނެގެން ނުވާނެޔޯ. ޢެއީ ދުލުގެ މިނިވަންކަމޭ. ޢެއީ އެވާހަކަ ދެއްކި މީހާގެ ހައްޤެކޭ. އެކަމާ އެއްޗެކޭ ބުނެފިއްޔާ އެއި ހަރުކަށިވުމޭ. ޙަރުކަށި ފިކުރޭ. ނަފުރަތު އުފެއްދުމޭ. ޢެގޮށް ތިޔަބުނާ ނަޝީދު ކޮންމެ އެއްޗެކޭ ކީކަމުގައި ވިއަސްް އެއީ ނަޝީދުގެ މިނިވަން ކަމޭ. ޢަލްހާނު އެވިދާޅުވަނީ ނަޝީދުވެސް ވިދާޅުވާ،އެއްޗެތީގެ ސަބަބުންނޭ.\nޖުލައި 18, 2021 17:16\nބަލަ ޓިންޓިީ ތިޔަޕާޓީގެ އިސްމަޤާމެއްފުރާފަ ހުރިމީހެކޭ އެވާހަކަ އެދެއްކީ ކަލެއައް ހަޖަމް ނުވިޔަސް ހަގީގަތައް އެއްޗެއްބުނީމާ ހިންދިރުވާލާފަނަވަވެސް ހަޖަމް ވޭތޯ ބަލަންވާނެ


ވަގު | Vaahaka ވަގު – Vaahaka\n3k70\tOctober 11, 2020\nއަޒީޒްއާ އޭނާގެ ރަހްމަތްތެރިންނަކީ ވަގުންނެވެ. މަކަރާ ހީލަތުގާ އަރާތިބި ބަޔެކެވެ. އިންޓަނެޓް މެދުވެރިކޮށް ވައްކަން ކުރާނެ ގޮތްތައް ދަސްކޮށްގެން އެތައް ބަޔެއްގެ މުދަލަށް އެމީހުންވަނީ ގެއްލުންދީފައެވެ. މިކަން އެމީހުންނަށްވަނީ މަޖާ ކަމަކަށްށެވެ.\nއެހެން ދުވަސްތަކެކޭވެސް އެއްފަދައިން މިއަދުވެސް އަޒީޒްމެން ރާވަމުންދިޔައީ އެމީހުންގެ ދުވަސް ގެންދާނެގޮތެވެ. މިއަދު އަޒީޒްމެން ރާވާފާ އޮތީ އެންމެ ފުރުތަމަވެސް ސަލާން ޖަހަން ނުކުންނަންށެވެ. އޭޓީއެމްތައް ދޮށަށްގޮސް އެތާ މަޑުކޮށް އެތަނަށް ވަންނަ މީހުންގާތުން ފައިސާދޭންކިޔަންށެވެ. މި މަގުސަދުގާ ނުކުމެ ދެބަޔަކަށް އެމީހުން ބެހިގަތެވެ. އެއްބަޔަކު ހެންވޭރަށް އަނެއްބަޔަކު މާފަންނަށްށެވެ. އޭޓީއެމްތައް ކައިރިޔަށްގޮސް މެންދުރުވަންދެން ސަލާންޖަހަން ތިބުމަށްފަހު ލިބުނު ފައިސާއިން ހޮޓަލަށް އެންމެންގޮސް އެތަނުގާ ބެހިގަނެ އެކި މީހުންގާތުން ސައިދޭން ކިޔަންފެށިޔެވެ. މިހެން އުލުމުގެތެރޭގާ މުސްކުޅި ބަޔަކާ ޖެހި ކުޑަވަރެއްގެ ހަމަނުޖެހުމެއް ހޮޓާތެރޭހިނގާ އަޒީޒްމެން އެތަނުން ނުކުންނަން މަޖްބޫރުވިޔެވެ. ދެންވެސް ވަކި ދުލެއް ނުދިނެވެ. އެހެން ހޮޓާތަކަށްވަދެ އެމީހުންގެ ކުޅިވަރު ކުރިޔަށް ގެންދިޔައެވެ. މިގޮތައް ހަވީރުވަންދެން އުޅުމަށްފަހު އެންމެންވެސް ގެޔަށްދިޔައެވެ.\nޖެހިގެން އައި ދުވަހު އަޒީޒްގެ ރަހްމަތްތެރިޔެއްކަމަށްވާ ސުޒޭން އޭނާ ހޯދަން އައިސް ދެމީހުން އެކުގާ ސައިކަލް ދުއްވާލަންދިޔައެވެ. ދިޔަ މަގުމަތީ އަންހެން ކުދިންނާ ފޮށި ޖެއްސުންކުރަންފެށިޔެވެ. މިހެން ދަމުންގޮސް ހިނގާފާ ދިޔަ މެދު އުމުރުގެ އަންހެނެއްގެ ދަބަސް ސައިކަލްގަ އައި ގޮތައް ޖަހާގަނެގެން ދެމީހުންދިޔައެވެ. އެ އަންހެން މީހާ ވަރަށް ބާރަށް ހަޅޭއްލަވަމުން ރޮއެހޭރެމުންދިޔައެވެ. އަޒީޒްއަށް އެ އަޑު އިވުން އިރުވެސް ހިތަކަށް އެއްވެސް އަސަރެއް ނުކުރިޔެވެ. ދެމީހުންގޮސް އަޒީޒްމެންގެޔަށްވަދެ ދަބަސް ހާވަމުންދިޔައެވެ. އެންމެ ފުރުތަމަވެސް ފެނުނީ މެދުފަންތީގެ ފޯނެކެވެ. އޭތީގެ ޑިސްޕްލޭވަނީ އަރިމަތިން ތަޅާންގޮސްފައެވެ. ޑިސްޕްލޭގާ ތުއްތު ކުއްޖެއްގެ ފޮޓޯއިނެވެ. އަޒީޒް އެ ފޮޓޯއަށް މާ ބޮޑު ސަމާލުކަމެއްނުދީ ފޯނު ބޭއްވުމަށްފަހު ދަބަހުން އަންހެން މީހާ ވޮލެޓް ހޯދާ ނެގުމަށްފަހު އެ ހާވާލިޔެވެ. އޭގާ އޮތީ ފަންސާސްހާސް ރުފިޔާއާ ދެ އައިޑީކާޑެވެ. އެއީ އަންހެންމީހާގެ އައިޑީ ކާޑާ ތުއްތު ކުއްޖެގެ އައިޑީ ކާޑެވެ. ފަސްހާސް ރުފިޔާ ދެމީހުންނަށް ބަހާލުމަށްފަހު އަންހެންމީހާ ދަބަހާ ފޯނު ވިއްކާލަން ބޭނދުމަށް އަޒީޒް ނިންމިޔެވެ.\nދެދުވަސްފަހުން މީސްމީޑިޔާ ހާވަމުންދަނިކޮށް އަޒީޒްއަށް ޕޯސްޓްއެއް ފެނިގެންދިޔައެވެ. އެ ޕޯސްޓްގާވަނީ އެއްކަލަ އަންހެންމީހާއާ ތުއްތު ކުއްޖާގެ ފޮޓޯއެވެ. އެ ޕޯސްޓްގާ ސުރުހީކޮށް ލިޔެފާވާ ލިޔުމެއް އަޒީޒް ލޮލުގާ އަޅާގަތެވެ. " މީގެ ތިން ދުވަސް ކުރިން އަޅުގަނޑުގެ ދަބަސްވަނީ ދެ ޒުވާނަކު ފޭރިގަނެފައެވެ. އޭގާ ފަސްހާސް ރުފިޔާގެ އިތުރުން އަޅުގަނޑުމެން ދެމައިންގެ އައިޑީ ކާރްޑްތައްވާނެއެވެ. އެ ފައިސާއަކީ އަޅުގަނޑުގެ މި ތުއްތު ދަރިފުޅުގެ އޮޕޮރޭޝަންއަށް ބޭނުންވާ ފައިސާއެވެ. އަޅުގަނޑުގެ ދަރިފުޅުވަނީ ހިތުގެ ވަރަށް ބޮޑު ބަލިކަމެއްގައެވެ. އެހެންކަމުން އެ ފައިސާނެތި އެއްވެސް ކަމެއް ވާކަށްނެތެވެ. ހެޔޮނުވާނެ ތި ފައިސާ ގެންދިޔަ މީހުން ކައިރި އާދޭސްކޮށްފާ މި ބުނަނީ އަހަރެންގެ ދަރިފުޅު ސަލާމަތްކޮށްދިނުމަށް ތި ފައިސާ އަހަރެންނަށް އަނބުރާ ގެނެސްދީ " އެ ޕޯސްޓްގާ ލިޔެވިފާވެއެވެ.\nއަޒީޒްގެ ހިތަށް އަސަރުކުރަންފެށީ އެހިސާބުންނެވެ. ވަގެއް ކަމަކު އޭނާއަކީވެސް އިންސާނެކެވެ. ވަގުތުން އޭނާގެ ރަހްމަތްތެރިޔާއަށް ގުޅާ ހުރިހާ އެއްޗެއް ކިޔާދިނެވެ. އެހިސާބުން އޭނާގެ ރަހްމަތްތެރިޔާއަށް ދިން ފައިސާތައް ހިފާގެން އައިސް އަޒީޒްއާ ހަވާލުކުރިޔެވެ. އަޒީޒް އޭނާގެ ރަހްމަތްތެރިޔާގެ އެހީޔާއެކު އަންހެންމީހާ ހޯދުމުގެ މަސައްކަތްފެށިޔެވެ. އެނގުނުގޮތުގާ އެ އަންހެންމީހާ ދިރިއުޅެނީ ހެންވޭރުކޮޅުކަމުން އެހިސާބަށްގޮސް އަންހެންމީހާ ގެޔާ ތަންކޮޅެއް ދުރަށް މަޑުކޮށް އަޒީޒް ޖީބަށް ފައިސާތަކާ އައިޑީ ކާޑްތައް ލައިގެން ހިނގާގަތްތަނުން އެމްބިޔުލާސްއެއް އައިސް އެގޭ ކައިރިއަށް މަޑުކޮށްލިޔެވެ. އެގެއިން އަންހެންމީހާ އޭނާގެ ދަރިފުޅު ކޮނޑަށް ލައިގެން ދުވަމުން ނުކުމެ އެމްބިޔުލާންސްއަށް އެރިތަން އަޒީޒްއަށް ފެނުނެވެ. އަޒީޒް އަވަހަށް ގޮސް އޭނާ ރަހްމަތްތެރިޔާއާއެކު ސައިކަލްގާ އެމްބިޔުލާންސް ފަހަތުން ގޮސް ހޮސްޕިޓަލްއަށްވަނެވެ. އަންހެންމީހާ ދިޔަ ގޮތައްވަނީ އިމަޖެންސީއަށްށެވެ. އޭނާގެ ދަރިފުޅު ސަލާމަތްކޮށްދިނުމަށްއެދި ރޮމުންނެވެ. މި މަންޒަރުން އަޒީޒް ވަރަށް ހިތްދަތިވިޔެވެ. ރަހްމަތްތެރިޔާ ފޮނުވާލާފަ އަޒީޒް ހޮސްޕިޓަލްގާ މަޑުކުރިޔެވެ. އަންހެން މީހާ އިމަޖެންސީން ނުކުމެ ގޮނޑީގާ އިށީންދެ ދެ އަތް ބޮލުގާ އަޅާގެންއިންތަން އަޒީޒްއަށް ފެނުނެވެ. އަޒީޒް ކައިރިން ދިޔަ ނަރުސް ކުއްޖަކާ ދެމައިންގެ އައިޑީ ކާޑް ހަވާލުކޮށް ހުރިހާ ކަމެއް ކުރިޔަށްގެންދިޔުމަށް އެނގިޔެވެ.\nދުރުގާ ބަލަން ނުހުރެ ވަރަށް ހިތްވަރުކޮށްލާފާ އަޒީޒް ގޮސް އަންހެންމީހާ ކައިރީގާ އިށީނެވެ. އަންހެންމީހާ ކާކުތޯ ބަލާލަން ބޯހިއްލާލިޔެވެ. އެހިނދު އަޒީޒް ލޮލުން ކަރުނަ ފައިބަންފެށިޔެވެ.\nއަޒީޒް : ދައްތާ އަހަރެންނަށް މައާފްކުރޭ\nއަންހެންމީހާ : ތިޔައީ ކާކު؟\nއަޒީޒް : އަހަރެންނަކީ ދައްތަގެ ދަބަސް ގެންދިޔަ މީހާ. އަހަރެން ދައްތަގެ އައިޑީ ކާޑްތައް ނަރުހުންނާ ހަވާލުކޮށްފިން މިހާރު އެމީހުން އެބައުޅޭ ހުރިހާ ކަމަކާ. އަދި އަހަރެން ޖީބުގާ ދައްތަގެ ފައިސާތައް އެބަހުރި\nއަންހެންމީހާ : ދޮގު ނުހަދާ ބުނެބަލަ. ކީއްވެ މިތަނަށް ތިއައީ؟\nއަޒީޒް : އަަހަރެންގެ ހިތަށް ކެތްނުވެގެން. އެ ތުއްތު ކުއްޖާ ސަލާމަތްކުރަން\nއަންހެންމީހާ : މާތް ﷲ ގެ ކުޅަދުންވަންތަކަން. އަހަރެން ކަލެޔަށް މައާފްކޮށްފިން\nއަޒީޒް : (އަންހެންމީހާގެ ފައިސާ ހަވާލުކުރަމުން) އަހަރެންގެ މި އުޅުން އިރާދުކުރެއްވިއްޔާ އިސްލާހްކުރާނަން.\nއެދުވަހަށްފަހު އަޒީޒް އޭނާގެ އުޅުން އިސްލާހްކުރުމުގެ މަސައްކަތްފެށިޔެވެ. އާދައިގެ ވަޒީފާއެއް ހޯދާގެން ވަޒީފާއަށް ގޮސް ހަލާލް އާމްދަނީ ހޯދަންފެށިޔެވެ. އަޒީޒްގެ އުނދަގޫ މިހާތަނަށް ޖެހުނު މީހުން ކިބައިން މައާފް ހޯދިޔެވެ. ފަސްވަގުތު ނަމާދުކޮށް ހެޔޮމަގަށް ގޮވާލަންފެށިޔެވެ. އަދި ދިމާވި ތުއްތު ކުއްޖާއަކީ އަބަދުވެސް އަޒީޒްގެ އެންމެ ގާތް އެކަކު ކަމަށް ހެދިޔެވެ. އެކުއްޖާއަށް އަޒީޒް މަސައްކަތްކޮށްގެން ލިބޭ އާމްދަނީއިން އަބަދުވެސް ބައިއަޅަމުން ގެންދިޔައެވެ.\nBlack Hat hacker October 11, 2020\n☆ޝަޔާން☆ October 13, 2020\nފަހަރަކު ވާހަކައެއް ނިންމަމުން އައިރު މީ ވަރަށް ރަނގަޅު ވާހަކައެއް ކޮންމެ އަކަސް 😍😍👍👍\nކޮންމެވެސް މީހެއް October 13, 2020\nއޭގާ އޮތީ ފަންސާސްހާސް ރުފިޔާއާ ދެ އައިޑީކާޑެވެ. އެއީ އަންހެންމީހާގެ އައިޑީ ކާޑާ ތުއްތު ކުއްޖެގެ އައިޑީ ކާޑެވެ. ފަސްހާސް ރުފިޔާ ދެމީހުންނަށް ބަހާލުމަށްފަހު އަންހެންމީހާ ދަބަހާ ފޯނު ވިއްކާލަން ބޭނދުމަށް އަޒީޒް ނިންމިޔެވެ.\nމިތާގައި އޮތް ފަންސާސްހާސް ރުފިޔާ އާއި ފަސްހާސް ރުފިޔާއަކާއި ދިމަލެއް ނުވޭ!!!\nއަބްދުﷲ ނަޝީދު October 15, 2020\nހެ ހެ ހެ. އެއީ އަޅުގަނޑަށް އެޑިޓް ނުކޮށްލެވި އިން ތަންކޮޅެއް. ވާހަކަ ލިޔަމުންދާއިރު އެހެންވެސް ވާނެ.\nނިއުޝާ October 15, 2020\nވަާހަކަ ވަރަށް ސަޅި.. 😁 😁\nއައިލީން October 20, 2020\nބީޓީއެކސްޓީޒް_ކޭޕޮޕް މަލްޓި ސްޓޭން💜 June 12, 2021


vnews - HAF Island Cup gai baiverivumuge muhdhathu ithurukoh, mubaaraaiyy fashaa thaareekh laskoffi\nއެޗް.އޭ.އެފް އައިލެންޑް ކަޕްގައި ބައިވެރިވުމުގެ މުއްދަތު އިތުރުކޮށް، މުބާރާތް ފަށާ ތާރީޚު ލަސްކޮށްފި\nއެޗް.އޭ.އެފް އައިލެންޑް ކަޕް 2016 ގެ ޗެމްޕިއަން ޓީމު--\nއަތޮޅުތަކުގެ ޓީމުތަކުގެ މެދުގައި މާލޭގައި ބާއްވާ އެންމެ ބޮޑު ފުޓްސަލް މުބާރާތް ކަމަށްވާ އެޗް.އޭ.އެފް އައިލެންޑް ކަޕް 2017 ގައި ބައިވެރިވުމުގެ މުއްދަތު އިތުރުކޮށް، މުބާރާތް ފަށާ ތާރީޚު ލަސްކޮށްފިއެވެ.\nރައިޒިންގ ސްޓާސް ފޯ ވިލިފުށީ ރެކްރިއޭޝަނުން ބާއްވާ މި މުބާރާތް ފެށުމަށް މީގެ ކުރިން ނިންމާފައި އޮތީ ސެޕްޓެމްބަރ މަހުގެ9ވަނަ ދުވަހުއެވެ. އެކަމަކު މިހާރު މުބާރާތް ފަށާ ތާރީޚު ވަނީ ސެޕްޓެމްބަރ މަހުގެ 16 ވަނަ ދުވަހަށް ފަސްކޮށްފައެވެ.\nމި މުބާރާތުގައި ބައިވެރިވުމުގެ ފުރުސަތު ހުޅުވާލާފައިވާއިރު، މީގެ ކުރިން މި މުބާރާތުގައި ބައިވެރިވުމުގެ ފުރުސަތު ހުޅުވާލާފައި އޮތީ މި މަހުގެ 10 ވަނަ ދުވަހުގެ ނިޔަލަށެވެ. އެކަމަކު މިހާރު ވަނީ މުބާރާތުގައި ބައިވެރިވުމުގެ ފުރުސަތު މި މަހުގެ 20 ވަނަ ދުވަހުގެ ނިޔަލަށް އިތުރުކޮށްފައެވެ.\nރައިޒިންގ ސްޓާސް ފޯ ވިލިފުށީ ރެކްރިއޭޝަނުން ބުނީ މުބާރާތް ފަށާ ތާރީޚު ލަސްކުރީ ފިތުރު ޢީދަށް ފަހު ޓީމުތަކަށް ތައްޔާރުވާން ފުރުސަތު ދިނުމުގެ ގޮތުންނާއި މުބާރާތުގައި ބައިވެރިވުމުގެ ފުރުސަތު އިތުރުކުރީ ޓީމުތައް އެދިގެން ކަމަށެވެ.\nމުބާރާތުގައި ބައިވެރިވުމަށް 9942119 / 9630361 ފޯނު ނަންބަރަށް ގުޅުމުން ހަމަޖެހިގެންދާނެ ކަމަށް މުބާރާތް އިންތިޒާމުކުރާ ރައިޒިންގ ސްޓާސް ފޯ ވިލިފުށީ ރެކްރިއޭޝަނުން މައުލޫމާތުދެއެވެ.\nމި މުބާރާތުގެ މަގުސަދަކީ ރަަށް ރަށަށް ނިސްބްތަވާ މީހުން ކުޅިވަރުގެ ތެރެއިން ބައްދަލުވެ އަދި ފުޓްސަލްގެ ފޯރި އިތުރު ކުރުން ކަމަށް ރައިޒިންގ ސްޓާސް ފޯ ވިލުފުށީ ރިކްރިއޭޝަނުން މައުލޫމާތުދެއެވެ. މުބާރާތުގެ ޗެމްޕިއަން ޓީމަށް 50،000ރ. ދިނުމަށް ވަނީ ހަމަޖެހިފައެވެ.\nމި މުބާރާތް މިދިޔަ3އަހަރު ކާމިޔާބުކަމާއެކު ކުރިއަށްގެންދިޔައިރު މިދިޔަ އަހަރުގެ ޗެމްޕިއަންކަން ޓީމަކީ ބ. ހިތާދޫއެވެ. މިދިޔަ އަހަރު މި މުބާރާތުގައި ޖުމްލަ 32 ރަށަކުން ވަނީ ބައިވެރިވެފައެވެ.


Ranveer aai eku film hadhaifinama studio in faisaa nudheyne kamah buni: Anurag – Iru\nނެޕޮޓިޒަމް ނޫނީ އިންޑަސްޓްރީއާއި ކޮންމެސް ގޮތަކުން ގުޅުން ހުރި މީހުންގެ ދަރިންނާއި އިންޑަސްޓްރީ އާއި އެއްވެސް ގުޅުމެއްނެތި ބޮލީވުޑަށް އަންނަ ކުދިންގެ ދޭތެރޭގައި ތަފާތު ކުރުންތަށް ގެންގުޅޭކަމުގެ ވާހަކަ އަކީ 2000ގެ އަހަރުތަކުގައި ކުރެވުނު ބަހުސްއެއް ކަމަށާއި މިހާރު އެވާހަކަ ދެއްކުމުގެ އެއްވެސް މާނައެއް ނެތްކަމަށް ބޮލީވުޑުގެ މަޝްހޫރު ޕްރޮޑިއުސަރ އަނޫރާޤު ކަޝަޕް ބުނެފިއެވެ.\nޖާރނަލިސްޓް ފެޔޭ ޑިސޫޒާ އާއި ވާހަކަ ދައްކަމުން އަނޫރާޤު ބުނެފައިވަނީ މިހާރު ނެޕޮޓިޒަމްގެ މައްސަލަތަކެއް އިންޑަސްޓްރީގައި ނެތްކަމަށެވެ. އަދި އެކަން ސާބިތުކޮއްދިނުމުގެ ގޮތުން އޭނާ ވަނީ އޭނާ ހެދި ދެ ފިލްމަކުން ރަންވީރު ސިންގު ރިޖެކްޓްވީ ގޮތްވެސް ކިޔައިދީފައެވެ.\nއަނޫރާޤު ބުނެފައިވާ ގޮތުގައި ރަންވީރަކީވެސް ކޮންމެވެސް ހިސާބަކުން ބޮލީވުޑުގެ ފިލްމު އިންޑަސްޓްރީއައި ގުޅިފައިވާ އާއިލާއެއްގެ ދަރިއެކެވެ. އެހެން ނަމަވެސް ފިލްމު ޝައިތާންގެ އޮޑިޝަން އިން އޭނާ ރިޖެކްޓް ވެފައިވާއިރު ފިލްމު ބޮމްބޭ ވެލްވެޓަށް އަނޫރާގު އޭނާ ނަގަން ބޭނުންވެ ސުޓޫޑިއޯއިން އިންކާރުކޮށް އޭނާއާއި އެކު މަސްކަތްކޮއްފިނަމަ ފިލްމަށް ފައިސާ ނުލިބޭނެ ކަމަށް ބުނުމުން ފިލްމު ރަންބީރުއަށް ލިބުނީއެވެ.\nއެއީ އެންމެ ސުޓޫޑިއޯއަކުން އޭނާ އަށް ކުރިމަތިވީ ކަންތަށްތަކެވެ. އެފަދަ އެތަށް ކަމަކާއި އިންޑަސްޓްރީގައި ކޮންމެ މީހަކާވެސް ކުރިމަތިލާން ޖެހޭނެކަމަށް އަނޫރާގު ބުންޏެވެ. އެކަންކަމާ ހިއްވަރާއެކު ކުރިމަތި ލުމުން މިއަދު ރަންވީރު އެހުރީ ސުޕަރ ސުޓާރެއްގެ ގޮތުގައި ކަމަށްވެސް އަނޫރާގު ފާހަގަކުރިއެވެ.\nމިހާރު ބޭރުން އަންނަ ކުދިންނަށް މާގިނަ ފުރުސަތުތަށް ހުޅުވާލެވިފައި އިންޑަސްޓްރީގައި އޮންނަކަމަށް ބުނަމުން އަނޫރާޤު ބުނެފައިވަނީ އެކަން އެހެން ވީކަމަށް އޭނާވެސް ޤަބޫލުކުރި ދުވަސްވަރެއް ދިޔަ ކަމަށެވެ. އަނޫރާޤާއި ކަންގަނާ ރަނޯޓުގެ މެދުގައި އެކުވެރިކަން އޮތްއިރު އެމީހުން ބޮލީވުޑު އިންޓަސްޓްރީގެ ކުރީކޮޅު އެ މައްސަލައާއި ކުރިމަތިލާން ޖެހުނުކަމަށް އަނޫރާޤު ބުނެފައިވެއެވެ.\nއަދި އެކަމާ ދެކޮޅަށް އެ ދެއެކުވެރިން އެތަށް މަސައްކަތެއްވެސް ކޮއްފައިވާނެކަމަށް އަނޫރާޤު ބުންޏެވެ. އަނޫރާޤު މިހެން ބުނެފައިވާއިރު އަނޫރާޤު އާއި ކަންގުނާއަކީ މިއަދު އެކަކު އަނެއްކަކަށް ބަހުގެ ހަމަލާތަށްދޭ ދެ ހަތުރުންނެވެ.\nI love you ranveer


SunOnline: Arthritis: veyn huri nurakaatheri bayyeh!\nފާތިމަތު ސާނިހާ 26 May 2022, 08:40\nއާތުރައިޓިސް ނުވަތަ ރާއްޖެބައްޔަކީ ހުޅުތައް ދުޅަވުމަށް ކިޔާ ބައްޔެކެވެ.// ފޮޓޯ: ފުޓް ޑޮކްޓާ\nއާތުރައިޓިސް ނުވަތަ ރާއްޖެ ބައްޔަކީ ހުޅުތައް ދުޅަވުމަށް ކިޔާ ބައްޔެކެވެ. މި ބައްޔަކީ ރާއްޖޭގެ ގިނަ ބަޔަކު ތަހައްމަލް ކުރަމުން އަންނަ ވޭންހުރި ބައްޔެކެވެ. އާންމު ގޮތެއްގައި އާތުރައިޓިސްގެ އަލާމާތްތައް ފެންނަނީ އުމުރުން ދުވަސްވުމުގެ ސަބަބުންނެވެ.\nއާތުރައިތިސްގެ ވައްތަރުތަކުގެ ތެރޭގައި އޮސްޓިއޯ އާތުރައިޓިސް، ރޫމަޓޮއިޑް އާތުރައިޓިސް، ގައުޓް އާތުރައިޓިސް، ރިއެކްޓިވް އާތުރައިޓިސް، އިންފެކްޝަސް އާތުރައިޓިސް އަދި ސޯރިއެޓިކް އާތުރައިޓިސް ހިމެނެއެވެ. ނަމަވެސް އާތުރައިޓިސްގެ އާންމު ދެ ވައްތަރަކީ އޮސްޓިއޯއާތުރައިޓިސް އަދި ރޫމަޓޮއިޑް އާތުރައިޓިސްއެވެ.\nއޮސްޓިއޯއާތުރައިޓިސްއަކީ ހުޅުތަކުގެ މެދުގައި ހުންނަ މަޑުކަށިތަށް ގޭނުމުގެ ސަބަބުން ދިމާވާ މައްސަލައެކެވެ. މި މައްސަލަ އާންމުގޮތެއްގައި ދިމާވާނީ އަތްފައިގައާއި އުނަގަނޑާއި ކަކުލު ހުޅުގައެވެ. އޮސްޓިއޯއާތުރައިޓިސްގެ ސަބަބުން އަންނަ ބަދަލުތައް ހަށިގަނޑުގައި އަށަގަންނާނީ މަޑުމަޑުންނެވެ.\nރޫމަޓޮއިޑް އާތުރައިޓިސްގެ ސަބަބުން އިންސާނާގެ ހަށިގަނޑުގެ ދިފާއީ ނިޒާމު، ހުޅުތައް ގުޅުވައިދޭ ފަށަލައަށް ހަމަލާދެއެވެ. މި ފަށަލައަކީ ހުޅުތައް ވަރުގަދަ ކަންމަތީ ދަމަހައްޓައިދޭ ފަށަލައެކެވެ. މި ފަށަލައަށް ހަމަލާދިނުމުގެ ސަބަބުން ހުޅުތަައް ދުޅަވެ، ހުޅުތަކުގެ މެދުގައިވާ މަޑު ކަށިތަށް ހަލާކުވެގެންދެއެވެ.\nހުޅުތައް ހަރުވެ ދުޅަވުން އަދި ހުޅުތައް ރަތްވުމަކީ އާތުރައިޓިސްގެ އަލާމާތްތަކެވެ. މީގެ އިތުރުން ހިނގަން އުނދަގޫވެ، ހުޅުތަކުގެ ބާރު ދެރަވުންވެސް އާތުރައިޓިސްގެ އަލާމާތްތަކުގެ ތެރޭގައި ހިމެނެއެވެ. ހަށިގަނޑަށް މިފަދަ ބަދަލުތަކެއް އަންނަނަމަ ލަސްނުކޮށް ޑޮކްޓަރެއްގެ ލަފާ ހޯދާ ޓެސްޓުތައް ހެދުމަކީ މުހިންމު ކަމެކެވެ.\nމި ބައްޔަކީ ކުރީކޮޅުގައި ބަލި ދެނެނުގަނެވިއްޖެނަމަ ފަރުވާ ހޯދަން އުނދަގޫ ބައްޔެކެވެ. އާތުރައިޓިސްގެ ބައެެއް ވައްތަރުތަކުގައި ފަރުވާ ނުކުރެވި ގިނަދުވަސް ވާނަމަ ހުޅުތަކަށް ދާއިމީ ގެއްލުން ލިބުމަކީ އެކަށިގެންވާ ކަމެކެވެ.\nމީގެއިތުރުން، ރޫމަޓޮއިޑް އާތުރައިޓިސްއަށް ފަރުވާނުދެވި ގިނަދުވަސްވާނަމަ ހިތުގެ މައްސަލަތަކާއި ފުއްޕާމޭގެ މައްސަލަތައް ދިމާވެއެވެ. އާންމު ގޮތެއްގައި މި ބައްޔަށް ފަރުވާދިނުމުގެ ގޮތުން ތަދުކަނޑުވާ ބޭހާއި ކޯޓިކޯސްޓެރޮއިޑް ފަދަ ބޭސްތައް ބޭނުންކުރެއެވެ. އާތުރައިޓިސްގެ ބައެއް ވައްތަރުތަކާ ހާލަތްތަކާ ގުޅިގެން ފަރުވާގެ ގޮތުގައި އޮޕަރޭޝަން ކުރަން ޖެހުމަކީ އެކަށީގެންވާ ކަމެކެވެ.\nކަސްރަތު ކުރުމާއި، ބަރުދަން އެއްވަރެއްގައި ހިފެހެއްޓުމުގެ އިތުރުން ދުންފަތާ ދުރުހެލިވުމަކީ މި ބަލި ޖެހުމުގެ ފުރަސަތު ކުޑަކޮށްދޭނެ ކަންކަމެވެ. ހަމަމިއާއެކު ހަށިގަނޑަށް ފައިދާހުރި ކާނާ ކެއުމަކީވެސް މުހިންމު ކަމެކެވެ.


Wuhan virus ah shakkuvaa meehun baithibban Hulhumale' in thaneh hamajassaifi | Mihaaru\nހުޅުމާލޭގައި ބޭނުންނުކޮށް ހުންނަ ޕްރީ ސްކޫލް. ވުހާން ވައިރަސްއަށް ޝައްކުވާ މީހުން އެކަހެރި ކުރާނީ މިތާ.\nވުހާން ވައިރަސް އަށް ޝައްކުވާ މީހުން އެކަހެރި ކުރާނީ ހުޅުމާލޭގައި\n23 ޖެނުއަރީ 2020 - 15:32 30 comments\nޗައިނާގެ ވުހާން ސިޓީން ފެނުނު ނުރައްކާތެރި އާ ރޯގާ އަށް ޝައްކުވެ މީހަކު އެކަހެރި ކުރަން ޖެހިއްޖެ ހާލަތެއްގައި ބޭނުންކުރާނީ ހިމަބިހި އަލުން ފެތުރެން ފެށުމުން، އެ ބަލި ޖެހޭ މީހުން އެކަހެރި ކުރަން ހުޅުމާލޭގައި ހަމަޖެއްސި ތަން ކަމަށް އެޗްޕީއޭ އިން ބުނެފި އެވެ.\nއެޗްޕީއޭ އިން ބުނީ ހިމަބިއްސަށް ޝައްކުކުރެވޭ މީހުން އައުން މިހާރު މަދުވެފައިވާ ކަަމަށާއި އެހެންވީމާ އެ ފެސިލިޓީ ދެން ބޭނުންކުރާނީ ކޮރޯނާ ވައިރަސްގެ އަލަށް ފެނުނު ވައްތަރު ހުރި ކަމަށް ޝައްކުރެވޭ މީހުން ބޭތިއްބުމަށް ކަމަށެވެ. ހިމަބިހި ޖެހޭ މީހުން އެކަހެރި ކުރުމަށް ހަމަޖެއްސި ތަނަކީ ހުޅުމާލޭގައި އަމިއްލަ ފަރާތަކުން އަޅާފައިވާ، އެކަމަކު އަދި ބޭނުންކުރަން ނުފަށާ ހުރި ޕްރީސްކޫލެކެވެ.\nޗައިނާގެ ވުހާން ސިޓީން ފެނުނު ކޮރޯނާ ވައިރަސްގެ އާ ވައްތަރު، ގައިންގަަޔަށް އަރާގޮތަށް ބަދަލުވެެ، އެހެން ގައުމުތަކަށް ވެސް މިހާރު ދަނީ ފެތުރެމުންނެވެ. އެހެންވެ، ރާއްޖެއަށް އަންނަ މީހުން ސްކްރީން ކުރުމުގެ މަސައްކަތް ރާއްޖެ އަށް މީހުން އެތެރެވާ އެއާޕޯޓްތަކާއި ބަނދަރުތަކުގައި ވަނީ ފަށައިފަ އެެވެ. މީހުން ސްކްރީން ކުރުމަަށް ވެލާނާ އިންޓަނޭޝަނަލް އެއާޕޯޓްގައި ބޭނުންކުރަމުން އަންނަނީ މީހުންގެ ޓެމްޕަރޭޗަރު ދެނެގަންނަ، ތާމަލް ކެމެރާ އެކެވެ.\nވުހާން ވައިރަސް އަރާފައިވާ މީހުންނަށް ފަރުވާދޭ ހޮސްޕިޓަލެއްގައި ހެލްތު އޮފިޝަލުން ރައްކާތެރި ފިޔަވަޅު ތަކާ އެކީ ހަރަކާތްތެރި ވަނީ. ފޮޓޯ: ގެޓީ އިމޭޖަސް\nޝައްކުކުރެވޭ މީހަކު ފެނިއްޖެ ނަމަ އިތުރަށް ބެލުމަށް އެކަހެރިކޮށް ބަހައްޓާނެ ތަނެއް އެއާޕޯޓްގައި ވެސް މިއަދު ހަމަޖައްސާނެ އެވެ.\nއެޗްޕީއޭއިން ބުނީ ވީއައިއޭއިން ރާއްޖެ އަށް އެތެރެވާ މީހުން ސްކްރީން ކުރުމުގައި ވަކި ގައުމަކަށް ނުބަލާނެ ކަމަށެވެ. އެގޮތުން މީހަކު ހުން އައިސްފައި ހުރިކަން އެނގިއްޖެ ނަމަ އެމީހަކު ދަތުރުކޮށްފައިވާ ގޮތް ބަލައި، ފާއިތުވި 14 ދުވަހުގެ ތެރޭގައި ޗައިނާ އަށް ދަތުރުކޮށްފައިވާކަން ނުވަތަ ނޫންކަން ދެނެގަންނާނެ އެވެެ. އާ ވައިރަސް އަށް މީހުން ސްކްރީން ކުރުމުގައި ބަލާނެ ކަންތައްތަކެއް ދުނިޔޭގެ ސިއްހަތު ޖަމިއްޔާ ޑަބްްލިއުއެޗްއޯ އިން ވަނީ ކަނޑައަޅައިފަ އެވެ.\nވުހާން ވައިރަސް އިން ޖެހޭ ރޯގާގެ އަލާމާތްތަކަކީ މީގެ ކުރިން ވެސް ކޮރޯނާ ވައިރަސް އިން ޖެހޭ ރޯގާ ތަކާ އެއްކަހަލަ އަލާމާތްތަކެކެވެ. އޭގެ ތެރޭގައި ހުންއައުމާއި މޭގައ އަރިދަފުސް ހިފުން ހިމެނެ އެވެ. އެޗްޕީއޭ އިން ބުނީ އެފަދަ އަލާމާތްތަކެއް ފެނުމާ އެކު އެ މީހަކީ ކައިރި މާޒީއެއްގައި ޗައިނާ އަށް ދަތުރުކޮށްފައިވާ މީހެއް ކަަމަށްވާ ނަމަ އެޗްޕީއޭގެ ހޮޓްލައިނަށް ގުޅައި، އެހީތެރިކަން ހޯދަން އެދޭ ކަމަށެވެ.\nއެގޮތުން ގުޅާނެ ހޮޓްލައިން އަކީ ހިމަބިހީގެ ކަންތަކުގައި ބޭނުން ކުރި 7277004 މި ނަމްބަރެވެ.\nވުހާން ވައިރަސް މިހާތަނަށް 500 އަށް ވުރެ ގިނަ މީހުންނަށް ޖެހި، 17 މީހަކު މަރުވި އިރު، އެ ވައިރަސްްއާ ބެހޭގޮތުން އަދި އެނގެނީ ވަރަށް މަދު މައުލޫމާތެކެވެ. އެ ވައިރަސް ދެނެގަތުމަށް ޗައިނާ އާއި ޑަބްލިއުއެޗްއޯ ގުޅިގެން އަންނަނީ ކުރަމުންނެވެ.\nއިތުރު ލިޔުންތައް ޗައިނާ ވައިރަލް ހުން ހެލްތު ޕްރޮޓެކްޝަން އެޖެންސީ ހެލްތު މިނިސްޓްރީ\nރޯގާ ޖެހިގެން ދައްކާ މީހުން އަނެއްކާ ވެސް އިތުރުވެއްޖެ\nޑެންގީ ކޮންޓްރޯލެއް ނުވޭ، މިދިޔަ ހަފުތާގައި 38 މީހުންނަށް ޖެހުނު


ތ. އަތޮޅު ތަޢުލީމީ މަރުކަޒު / ތ. ތިމަރަފުށި\n1- ދަރިވަރުންނަށް ގިނަގުނަ މަޢުލޫމާތާއި ޓެކްސްޓްފޮތުގައިވާ މަސައްކަތުގެ އިތުރުން އިތުރުމަސައްކަތްތަކެއް ގެންދެވޭނޭގޮތަށް ކުލާހުގައިވާ އިތުރުއެހީތެރިކަން ބޭނުންވާ ދަރިވަރުނަށްވެސް އެހީތެރިކަން ދެވޭނޭގޮތަށް ލެސަންޕްލޭން ތައްޔާރުކޮށް ސުޕަވައިޒަރުންނާއި އެޗް. އޯ.ޑީން އަންގަވާ ޤަވާޢިދެއްގެ މަތީން އެބޭފުޅުން ލައްވައި ޗެކްކުރުން.\n3- ވަކިވަކިދަރިވަރުންގެ އުނގެނުމުގެ ފެންވަރު ބަލައި ކިޔަވައިދިނުން އެއާއިއެއްގޮތަށް ބައްޓަންކޮށް މުޤައްރަރުގައިވާ ބައިތައް ޙާޞިލްކުރުވުން.\n4- ކުލާހަށް ދިއުމުގެ ކުރިން ކޮންމެދުވަހެއްގެ ފިލާވަޅަށް ފުރިހަމައަށް ތައްޔާރުވެގެން ކުލާހަށް ދިއުމާއި ދަރިވަރުންނަށް އެކަށީގެންވާފަދަ ކިޔެވުމުގެ މާހައުލެއް ޤާއިމް ކުރުމާއި އަދި ކިޔަވައިދެއްވާގަޑިތަކަކީ ފޮތްމާކުކުރާ ގަޑިތަކަކަށް ނުހެދުން.\n7- ވީހާވެސް ބޮޑަށް އުނގަންނައިދޭ ޙަރަކާތް ތަކުގައި ކުދީން ބައިވެރި ކުރުވައިގެން އުނގަންނައި ދިނުން.\n11- ކިޔަވައި ދެއްވާ މާއްދާތަކަށް ދަށް ކުދިން ފާހަގަކުރައްވައި ކުލާސް ނެންގެވުން.\nނަފްސާނީ ގޮތުންނާއި ޖިސްމާނީ ގޮތުން ކުދީންގެ ކިޔެވުމަށް ހުރަސް އެޅޭފަދަ ކަމެއް ވޭތޯ ބައްލަވައި ލީޑިންގ ޓީޗަރުންނަށް އެކަން އެންގެވުން.\n12- މުދައްރިސް ދަރިވަރުންގެ ފެންވަރާއިމެދު ޒިންމާވާން ޖެހޭނެއެވެ.\n13- ރިޕޯޓް ފޮތުގައި ޓިޕެކްސް ބޭނުންނުކުރުން\n14- މުދައްރިސުން އެމުދައްރިސުންގެ ސެޝަނުގައި ލިބޭ ހުސްވަގުތައް ހޭދަކުރަންވާނީ ދަރިވަރުންނަށާއި ސްކޫލަށް ފައިދާހުރި ކަންކަމުގައެވެ.\n15- ސެޝަނުގެބެލް ޖެހުމުގެ ފަސް މިނިޓް ކުރިން ކްލާސް ޓީޗަރުން ކްލާސްތަކަށް ދުރުވަން ވާނެއެވެ.\n16- ކްލާސް ޓީޗަރުން މީމިސްގައި ޙާޟިރީ މާކްކޮށް ޙާޟިރީގައި ފުރިހަމަ ކުރަންޖެހޭ ބައިތައް ފުރިހަމަ ކުރަން ވާނެއެވެ.\n17- ކްލާސް ރެކޯޑްފޮތުގައި ކިޔަވައިދެއްވި އެއްޗެއްގެ ރެކޯޑް ލިޔުއްވަންވާނެއެވެ.\nކްލާސްތެރެ ސާފު ތާހިރުކޮށް ބޭއްވުމަށް އަބަދުވެސް ދަރިވަރުންނަށް ބާރުއަޅަން ވާނެއެވެ. އަދި ސެޝަންނިމިގެން ދަރިވަރުން ކުލާހުން ނެރުމުގެ ކުރިން އެގަޑިއެއްގައި ކުލާހުގައި ހުރިޓީޗަރު ދަރިވަރުންގ ޑެސްކާއި ތަޅުންމަތީގައިވާ ކުނިބުނި ދަރިވަރުންލައްވާނަގައި ޑަސްބިނަށް އަޅަށް ޚާއްޞަ ސަމާލުކަމެއް ދޭންވާނެއެވެ. އަދި ފަންކާ، ބޮކި، އޭސީ ފަދަ ތަކެތި ނިއްވަންވާނެއެވެ.\nވީހާވެސް ބޮޑަށް ކުދިންގެ ކިބައިގައި އިސްނެގުމުގެ ހުނަރު އަށަގެންނެވޭތޯ ބައްލަވަން ވާނެއެވެ.\n19- ކްލާސް ޓީޗަރުން ކްލާހަށް ޙާޟިރުނުވާ ދަރިވަރުންނާއިބެހޭ މަޢުލޫމާތު ދުވަހުން ދުވަހަށް ކުލާސް އިންޗާޖަށް އަންގަން ވާނެއެވެ.\n20- ކުދިން ކްލާހުގައި ތިބޭއިރު އެކަށީގެންވާ ފަރާތެއްގެ ބެއްލެވުމުގެ ދަށުންނޫނީ ކްލާސް ދޫކޮށް ލައްވާފައި ވަޑައި ނުގަންނަވާށެވެ.\n21- ކްލާހަށް ވަޑައިގަންނަވާނީ ފިލާވަޅަށް ރަނގަޅަށް ތައްޔާރުވެ ލައްވައިގެން ބޭނުންވާ ހުރިހާ އެއްޗެއް ހިއްޕަވައިގެންނެވެ.\n22- ކިޔަވައިދޭ މާއްދާއިން ދަރިވަރުންނަށް ލިބޭ ކާމިޔާބާއި ނާކާމިޔާބީއެއް ބިނާވަނީ މުދައްރިސް ކޮށްދެއްވާ މަސައްކަތުގެ މައްޗަށެވެ.\n23- ދަރިވަރުންގެ ކުރިއެރުމަށް ހިންގޭ އިތުރު ޙަރަކާތްތަކުގައި ޢަމަލީގޮތުން ބައިވެރިވެ، އެބޭފުޅަކާ ޙަވާލުވެފައިވާ ހަރަކާތެއް ސްކޫލްގެ އެކްޓިވިޓީ ކަލަންޑަރުގައިވާ ގޮތުގެމަތިން ރާވައި ހިންގަންވާނެއެވެ.\n24- ދަރިވަރުންގެ ކިބައިން ފެންނަ ނުރަނަގަޅު ކަންތައްތައް އިޞްލާޙު ކުރުމަށް މަސައްކަތް ކުރުމާއެކު ކަމާ ބެހޭ މަޢުލޫމާތު ގުޅުންހުރި ފަރާތްތަކަށް ދޭންވާނެއެވެ.\n25- ސްކޫލުން ޙާޞިލްކުރަން ބޭނުންވާ ލަނޑުދަނޑިތައް ޙާޞިލް ކުރުމުގައި ވީހާވެސް ބޮޑަށް މަސައްކަތް ކުރަން ވާނެއެވެ.\n26- އެމުދައްރިސެއްގެ ކިޔަވައި ދިނުމުގެ ދާއިރާއިން ލިބެންހުރި އެންމެ ފަހުގެ މަޢުލޫމާތު ހޯއްދަވައި އަމިއްލަ މަޢުލޫމާތުގެ ޚަޒާނާ މުއްސަނދި ކުރަންވާނެއެވެ.\n27- ކިޔަވައި ދެއްވާ ގަޑީގައި ބޭކާރު ގޮތުގައި ދަރިވަރުން ކްލާސް ތެރޭގައި އަޑުގަދަކޮށް، ހިނގައި ހެދިޔަ ދީގެން ނުވާނެއެވެ.\n28- ހިންގަވާ ހުރިހާ ޙަރަކާތް ތަކެއްގެ ރެކޯޑް ބަލަހައްޓަވަން ވާނެއެވެ.\n29- ކުލާސް ތެރޭގައި ހިނގާ ކޮންމެ ކަމެއްގެ ޒިންމާ އުފުއްލަވަން ޖެހޭނީ އެވަގުތަކު އެކްލާހުގައި ހުންނަވާ މުދައްރިސެކެވެ.\nދަރިވަރުންގެ ކިބައިގައި ސާފު ތާހިރުކަން އަށަގެންނެވުމަށް މަސައްކަތް ކުރައްވަން ވާނެއެވެ.\n- ކިޔަވައިދިނުމާއި ގުޅޭގޮތުން ޙަވާކުރެވޭ މަސައްކަތް ކުރެއްވުމަށް ސަމާލުކަން ދެއްވަންވާނެއެވެ.\n- ސްކޫލްގެ އެއްވެސް އެއްޗެއް ސްކޫލަށް ފައިދާހުރި ގޮތުގައި ނޫނީ ބޭނުން ނުކުރައްވާށެވެ. ފަރުވާކުޑަ ކަމުން ސްކޫލްގެ އެއްވެސް އެއްޗަކަށް ގެއްލުމެއް ވެއްޖެނަމަ އޭގެ ޒިންމާ އެބޭފުޅަކު އުފުއްލަވަން ޖެހިވަޑައިގަންނަވާނެއެވެ.\n30- އިސްވެދިޔަ ކަންތައްތަކުގެ އިތުރަށް ޚާއްޞަގޮތެއްގައި ޙަވާލުކުރެވޭ އާއްމުގޮތެއްގައި ދިމާނުވާޒާތުގެ ބޮޑެތި މަސައްކަތްތަކުގައި، އަދި ކުއްލިގޮތެއްގައި ހަވާލުކުރެވޭ އަވަސް ކަންތައްތަކުގައި ވެރިން އަންގަވާގޮތުގެމަތިން، ފަރުވާތެރިކަމާއިއެކު ބަރާބަރަށް ޢަމަލުކުރުން.\n31- ޒަމާނީ ޓެކްނޮލޮޖީ ބޭނުންކޮށް ފަހުގެ މަންހަޖާއި އެއްގޮތަށް މާއްދާތައް އިންޓަގްރޭޓް ކޮށް ކިޔަވައި ދެއްވުން\n32- ސިވިލް ސާވިސަސްގެ ކޯޑް އޮފް ކޮންޑަކުޓަށް އިޙްތިރާމު ކުރުމާއި އޭގައި ބަޔާންކުރާ ގޮތަށް ޢަމަލުކުރުން.\n33- ގްރޫޕް ހަދައިގެން ތަނުގެ މަސްލަހަތު ގެއްލޭފަދަ ގޮތަކަށް އެއްވެސް މުވައްޒަފަކު ވާހަކަ ނުދެއްކެވުން\n34- އެއް މުވައްޒަފަކު އަނެއް މުވައްޒަފެއްގެ އަބުރާ އިއްޒަތަށް ބުރު އަރާފަދަ ގޮތަކަށް ވާހަކަ ނުދެއްކުން.\n35- ކިޔަވައިދެއްވާ ކޮންމެ މުދައްރިސަކީވެސް ދަރިވަރުންގެ ކުރިއެރުމަށް އަމިއްލައަށް އިސްނަގައިގެން މަސައްކަތްކުރައްވާ އަދި މޮޅު ކުދިން އިތުރަށް މޮޅު ކޮށްދީ، މާއްދާތަކުން އެހީތެރިކަން ބޭނުންވާ ދަރިވަރުންނަށް އިތުރަށް ކުލާސްތައްރާވާ މަދުވެގެން ދަރިވަރުން 60% އަކީ ކާމިޔާބު ދަރިވަރުންނަށް ހެއްދެވުމަށް މަސައްކަތްކުރެއްވުން\n1. ފުރިހަމަ ކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމު (މި ފޯމު ސިވިލް ސަރވިސްކޮމިޝަނުގެވެބްސައިޓުން http://www.csc.gov.mv/download/2249 އަދި އިދާރާގެ ވެބްސައިޓުންނާއި ކައުންޓަރުން ލިބެންހުންނާނެއެވެ.)\n(ރ) ޤައުމީ ނުވަތަ ބައިނަލްއަޤުވާމީޖަމްއިއްޔާ/ޖަމާއަތެއްގައި މަސައްކަތްކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާ އަދާކުރި މުއްދަތާއި، ވަޒީފާގެ މަސްއޫލިއްޔަތުތައް (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީނަމަވެސް) ވަކިވަކިން ބަޔާންކޮށް އެ ތަނަކުން ދޫކޮށްފައިވާ ލިޔުންއަދިއެޖަމްޢިއްޔާ/ޖަމާޢަތަކީހިނގަމުންދާޖަމްޢިއްޔާ/ޖަމާޢަތެއްކަންބަޔާންކޮށްއެތަނަކުންދޫކޮށްފައިވާލިޔުން\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 20 ޖެނުއަރީ 2021 ވާ ބުދަ ދުވަހު ގެ 14:00 ގެ ކުރިން،ތ. އަތޮޅު ތަޢުލީމީ މަރުކަޒުގެ އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ،21 ޖެނުއަރީ 2021 އާއި 24 ޖެނުއަރީ 2021 އާ ދެމެދު،ތ. އަތޮޅު ތަޢުލީމީމަރުކަޒުގައެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6780015 އަށެވެ. އީ-މެއިލް ކުރާނީ [email protected] އަށެވެ.\nނަންބަރު: GS04 / IU / 2021/01


މެނޭޖަރ ޙައްޖު އޮޕަރޭޝަންސް\nވަޒީފާއަށް ނިކުންނަ ކޮންމެ ދުވަހަކަށް ދޭ އެލަވަންސް: ދުވާލަކަށް -/135 ރުފިޔާ ގެ ރޭޓުން\nފަންނީ އެލަވަންސް: ޑިޕްލޮމާ އަށް އަސާސީ މުސާރައިގެ %20، ޑިގްރީ/ މާސްޓާރސް އަށް އަސާސީ މުސާރައިގެ %40\nއިތުރުގަޑި: ރަސްމީ ގަޑި ފިޔަވައި އިތުރު ގަޑީގައި މަސައްކަތްކުރާނަމަ ކަނޑައެޅިފައިވާ އުޞޫލުގެ މަތިން އިތުރު ގަޑީގެ އެލަވަންސް ދެވޭނެއެވެ\nކޯޕަރޭޝަންގެ ފަރާތުން ކުރާ ޙައްޖާއި ޢުމްރާ ދަތުރުތަކުގައި، މެނޭޖްމަންޓުން ކަނޑައަޅާ އުޞޫލެއްގެ މަތީން ބައިވެރިވުމުގެ ފުރުޞަތު.\nއިސްލާމީ ފިޤުހު، ޝަރީޢާ ނުވަތަ ގުޅުންހުރި ދާއިރާއަކުން ދަށްވެގެން ދިވެހިރާއްޖޭގެ ޤައުމީ ސަނަދު ތަކުގެ އޮނިގަނޑުގެ ލެވެލް7ގެ ސަނަދެއް ހާޞިލްކޮށްފައިވުމާއެކު މަދުވެގެން 1 (އެކެއް) އަހަރު ދުވަހުގެ ޙައްޖާއި ޢުމްރާގެ މަސައްކަތު ތަޖުރިބާ ލިބިފައިވުން.\nޢަރަބިބަހުން ފަރިތަކަމާއެކު މުޢާމަލާތް ކުރަން އެނގުމާއެކު ޢަރަބިބަހުން ލިޔެކިޔުންތައް ތައްޔާރުކުރަން އެނގުން.\nދިވެހި ބަހުންނާއި އިނގިރޭސި ބަހުން ފަރިތަކަމާއެކު މުޢާމަލާތް ކުރަން އެނގުން.\nވޭތުވެދިޔަ5އަހަރު ޖިނާއީ ކުށެއް ސާބިތުވެފައިވާ މީހަކު ކަމުގައި ނުވުން ނުވަތަ އެފަދަ ކުށެއް ހުށައެޅި ބަލަމުންދާ މީހަކު ކަމުގައި ނުވުން.\nޙައްޖާއި ޢުމްރާ ދަތުރުތަކުގެ ލޮޖިސްޓިކްސް ހުރިހާ މަސައްކަތްތަކެއް ބެލެހެއްޓުމާއި އެކަންކަމާއި ގުޅިގެން ކުރަންޖެހޭ އިދާރީ މަސައްކަތްތައް ރާވާ އިންތިޒާމް ކުރުން.\nޙައްޖު އޮޕަރޭޝަންސްއާ ގުޅުންހުރި ލިޔެކިޔުންތައް ބަލަހައްޓައި، އެކަމާގުޅޭ އިދާރީ މަސައްކަތްތައް ކުރުން.\nޙައްޖުވެރިންނަށް ބޭނުންވާ ތަމްރީންތަކުގެ މެޓީރިއަލްތައް ތައްޔާރު ކުރުމުގައި ބައިވެރިވެ، ތަމްރީންތައް ރާވާ ހިންގުން.\nޙައްޖާއި ޢުމްރާގެ ދަތުރުތަކުގައި، މެނޭޖްމަންޓުން ކަނޑައަޅާ އުޞޫލެއްގެ މަތީން ސަޢުދީ ޢަރަބިއްޔާގައި ކުރަންޖެހޭ މަސައްކަތްތައް ކުރުން.\nޙައްޖާއި ޢުމްރާއަށް ތައްޔާރުވުމަށް ސަޢުދީ ޢަރަބިއްޔާއަށް ކުރާ ދަތުރުތަކުގައި، މެނޭޖްމަންޓުން ކަނޑައަޅާ އުޞޫލެއްގެ މަތީން ބައިވެރިވުން.\nޢަރަބި ބަހުން ލިޔެކިޔުންތައް ތައްޔާރު ކުރުމާއި ޢަރަބި ބަހުން ކުރަންޖެހޭ އެންމެހައި މުޢާމަލާތްތައް ކުރުމާއި އެކަމާގުޅޭ ލިޔެކިއުންތައް ބެލެހެއްޓުން.\nވަޒީފާއަށް އެދި ހުށަހަޅުއްވާ އެޕްލިކޭޝަން ފޯމު 23 މޭ 2019 ވާ ބުރާސްފަތި ދުވަހުގެ 13:00 ގެ ކުރިން މޯލްޑިވްސް ޙައްޖު ކޯޕަރޭޝަން ލިމިޓެޑަށް ހުށައެޅުއްވުން އެދެމެވެ. އީމެއިލް މެދުވެރިކޮށް އެޕްލިކޭޝަން ފޯމް ހުށަހަޅުއްވާނަމަ، ފުރިހަމަ ކުރެވިފައިވާ ލިޔެކިޔުންތަކާއެކު [email protected] އަށް ފޮނުއްވުން އެދެމެވެ.\nމި ވަޒީފާތަކަށް ކުރިމަތިލާ ފަރާތްތަކުގެ ތެރެއިން ޝަރުތު ހަމަވާ ފަރާތެއް ނުލިބިއްޖެނަމަ، މިމަޤާމަށް އެންމެ އެކަށީގެންވާ ފަރާތެއް ނެގުމުގެ އިޚްތިޔާރު މި ކޯޕަރޭޝަނަށް ލިބިގެންވެއެވެ.


މޫނޭ ތިއީ ހިތް އެދޭ (1) – Esfiya – Dhivehi Vaahaka Site\n- by aish - 74- November 21, 2019\nއިރު އޮއްސެމުން އައި އިރު މުޅި އުޑުމަތި ވަނީ އަނދުން ކުލައިގެ ވިލާތަކުން ބައްދާލާ ވިއްސާރައިގެ ކުލަވަރު ދައްކާލާފައެވެ. ފަޒާގެ ހިމޭންކަން މުގުރަމުން ދިޔައީ ތޮށިގަނޑު މަައްޗަށް ބިންދަމުން ދިޔަ ބިޔަ ރާޅުތަކެވެ. އުޑުމަތީގައިވީ ވިލާތައް ބޯވަމުން ދިޔަ އިރު ވައިރޯޅިތަކުގައިވީ ފިނިކަން ދިޔައީ އިންތިހާއަށް އިތުރުވަމުންނެވެ.ވަޔާއިއެކު ވާރޭގެ ހިމަހިމަ ތިކިތައް ބޯވަމުން އެކި ދިމަ ދިމާއަށް ބުރުއްސަމުން ދިޔައިރު ތެމިދާނެ ކަމުގެ އެއްވެސް ފަރުވާލެއްނެތި އިން އިސްރާއަށް ސިހުން ގެނުވީ އޭނާގެ ކޮނޑުމަތީގައި މީހަކު އަތް އަޅާލުމުންނެވެ. އެއީ ކާކުގެ އަތެއްކަން އިހުސާސްވީ ހިނދު އެތަނުން ތެދުވެ ދުއްވައިގަންނަން ނެގި ފުރަތަމަ ފިޔަވަޅުން އިސްރާއަށް ފަހަތަށް އެނބުރި ބަލާލެވުނީ ޔޫސުފް އޭނާގެ ނަމުން ގޮވާލުމުންނެވެ.\n“އިޒީ” އެތަށް ދުވަހަކަށް ފަހު ޔޫސުފް އިސްރާއަށްް އެނަމުން ގޮވާލުމުން އެންމެ ފުރަތަމަ ދުވަހެކޭވެސް އެއްގޮތައަށް އިސްރާއަށް ޔޫސުފްއާއި ދިމާލަށް ބަލާލެވުނީ ލޯބިން ފުރިގެންވީ ނަޒަރަކުންނެވެ. ހަޔާތުގައި ވެފައިވާ ހުރިހާ ކަމެއް ހަނދާނުން ފޮހެވިގެންގޮސް ޔޫސުފްގެ މަޑު މުށި ކުލައިގެ ދެލޮލުގެ ތެރެއަށް ގެނބިގެން ގޮސްދާނެހެން ހީވި ވަގުތުކޮޅަކަށް އިސްރާއަށް ދުރު ބަލާލެވުނީ ސިކުނޑީގައި ކުއްލިއަކަށް މާޒީގެ ހަނދާންތައް އާވެ ލޮލަށް ގިނަވެފައި ހުރި ކަރުނަތަށް ޔޫސުފްއަށް ފޮރުވުމުގެ ނިޔަތުގައެވެ.\n“އިޒީ” އިސްރާގެ ފަރާތުން ފެނުނު މާޔޫސް ކުރުވަނިވި ހަރަކާތަށް ފަހު ޔޫސުފް އަނެއްކާވެސް އިސްރާއަށް ގޮވާލީ ހިތުގައިވި ހުރިހާ ސުވާލަކަށް ޖަވާބު ބޭނުންވާ ފަދައިންނެވެ.\n“ޔޫސުފް އަހަރެން ޔޫސުފްއަށް ކިތަށް ފަހަރުތަ ހަނދާން ކޮށްދޭން މިޖިހެނީ އަހަރެންމިއީ މިހާރު އެހެން މީހެއްގެ ހައްގެއްކަން. އާދޭސްކޮށްފަ އަހަރެން މިބުނަނީ ދެން އަހަރެންގެ ފަހަތުން ނޫޅޭށޭ. ދެރަ ލިބޭނީ ޔޫސުފްއަށް އަހަންނަކަށް ނޫން. އަހަރެންގެ ފަރާތުން ދުވަހަކުވެސް ދެން ޔޫސުފް އެދޭ ކަހަލަ ކަމެއް ނުފެންނާނެ. އަހަރެން މިއީ އާސިމްގެ އަނބިމީހާ. އަހަރެން ބޭނުމެއްނޫން އާސިމްއަށް ބޭވަފާތެރި ވާކަށް. އެހެންމާ ރަނގަޅު ވާނީ ދެމީހުންވެސް ދުރުވިއްޔާ” ދުރުބަލަން ހުރިގޮތަށް ހުރެ އިސްރާ ޔޫސުފް އާއި ވާހަކަދެއްކިއެވެ.\n“އެކަމަކު އިޒީ-” ޔޫސުފްއަށް ބުނެވުނީ އެވަރަށެވެ.\n“ޔޫސުފް ބުނަންތަ!އަހަންނަށް ކިޔަނީ އިސްރާ، އިޒީ އެއް ނޫން. ދެން އަހަންނަށް އެނަމުން ގޮވަން ހަދާނެ ކަމެއް ނެތް. އަހަރެމެން ދެމީހުންވެސް އެކަކު އަނެކަކާ ދުރުން އުޅުން އެންމެ ރަނގަޅު ކަމަކަށް ފެންނަ ވާހަކަ އަހަންނަށް މިހާރު މި ބުނެވެނީ ދެވަނަ ފަހަރަށް. އާދޭސްކުރަން އަހަންނާއި ދުރުން އުޅެފާނަންތަ؟” ޔޫސުފްއަށް އިތުރު އެއްވެސް ވާހަކައެއް ބުނެވުމުގެ ކުރިން އިސްރާ އެތަނުން ހިނގައިގަތީ ޔޫސުފް ކޮއްލާ އެންމެ ކުޑަކުޑަ ކަމަކުންވެސް ހިތުގައިވި ހުރިހާ އުދާހެއް ޔުސުފްގެ ކުރިމައްޗަށް ބަންޑުން ކޮއްލެވިދާނެކަމުގެ ބިރު ހިތުގައި އަށަގަތްލެއް ބޮޑުކަމުންނެވެ. ޔޫސުފްއަށް ދެވިފައިވާ މަތިވެރި މަގާމަކީ ޙުދު އޭނާގެ ފިރިމީހާ އާސިމްއަށްވެސް ދެވިފައިވާ މަގަމެއް ނޫންކަން ޔޫސުފްއަށް އަންގަން އިސްރާ ކިތަންމެހާވެސް ބޭނުމެވެ. ނަމަވެސް ހުރިހާ ކަމެއްވެސް ވެގެން ދިޔައީ ޙުދު އިސްރާއަށާއި އާސިމް އަށްވެސް ނޭނގިއެވެ. ވިޔަފާރީގައި ކުރިއެރުމުގެ ނިޔަތުގައި ދެމީހުންގެ ބައްޕަ ވެގެން ހިންގި ކަންތައްގަނޑަކީ މުޅި އުމުރު ދުވަހުވެސް އިސްރާއާއި އާސިމްގެ ހަނދާނުން ފިލައިގެން ނުދާނެފަދަ ކަމެކެވެ. ދެމީހުންވެސް ދެމީހުންގެ ލޯބިވާ ފަރާތާއި ވަކިވަން ޖެހުނީ ބައްޕަމެންގެ ނުފޫޒުގެ ބޮޑުކަމުންނެވެ. ބައްޕަމެންގެ ސަބަބުން ލޯބިވާ ފަރާތަށް ގޯނާއެއް ލިބުމަކީ އިސްރާއާއި އާސިމް ދޫނިޔޭގައި ހުރިހާ ހިނދަކު ދެކެން ކުޅަދާނަ ވެގެން ވާނެ ކަމެއް ނޫނެވެ.\nއިސްރާ ހިނގާފައި މަގުގެ ކޮޅުންގޮސް އޮބާލަންދެކަށް ޔޫސުފް އެދިމާއަށް ބަލަންހުރީ، ބޯއެސްފިޔަތަކުގެ ތެރެއިން ލޮލުގައި ވިދައި ބަބުޅަމުން ދިޔަ ކަރުނަތައް އެއްވެސް އުސޫލެއް ހަމައެއް ނެތި ކޯތާފަތް މަތިން ފޭބުމުގެ އިޒުނަ ދީގެންނެވެ. ވާރެއާއި އެކުވަމުން ދިޔަ ކަރުނަތައް ޔުސުފްގެ ކޯތާފަތުގައި ބޮސް ދިނުމަށްފަހު ޔޫސުފް ލައިގެން ހުރި ކަނޑު ނޫ ކުލައިގެ ޓީޝާޓު ގެތެރެއަށް އެކުވަމުން ދިޔައިރު، ޓީޝާޓު ވަނީ ތެމި ޔޫސުފްގެ ފިރިހެންވަންތަ ކަސްރަތީ ހަށިގަނޑުުގައި ހިފާފައެވެ. ފިރިހެނެއްކަމަކު ޔޫސުފްއަށް މިއަދު ރަނގަޅަށް ވެސް ރޮވިއްޖިއެވެ. ނުރޮވެންވީ އެއްވެސް ސަބަބެއް ވެސް މިއަދަކު ނެތެވެ. މުޅި ދުނިޔެއިންވެސް ޔޫސުފްގެ ހިތުން ޖާގަ ހޯދި ހަމައެކަނި ފަރާތް މިއަދު އެވަނީ އޭނާއަށް ބޭވަފާތެރި ވެފައެވެ. މައިންބަފައިންގެ ފަރާތުން ނުލިބުނު ލޯތްބާއި އަޅާލުން ދުނިޔެމަތީން އެހެން މީހެއްގެ ފަރާތުން ލިބުނެއްކަމަކު މިއަދު އެމީހާ ވެސް ވީ ބޭވަފާތެރިއެވެ. ދުނިޔޭގައި މައިންބަފައިން ތިއްބެއް ކަމަކު ކުޑައިރުންސުރެ ބަލަމުން އައީ މާމަމެންނެވެ. ކުޑައިރު މާމައާއި ކާފަގެ ފަރާތުން ލޯތްބާއި އަޅާލުން ލިބުނެއް ކަމަކު މިއަދު އެދެ ފުރާނަ ވަނީ މިބޭވަފާތެރި ދުނިޔެއާއި އަލްވަދާޢު ކިޔާފައެވެ. ޔޫސުފްގެ ހުރި ހަމައެކަނި ފަރާތަކަށް ދެން ހުރީ އޭނާގެ އެންމެ ގާތް އެކުވެރިޔާ ޝާދެވެ. ދިރިއުޅުމުގައި ދިމާވާ ކޮންމެ ކަމެއްވެސް ޔޫސުފް ޝާދު އާއި ހިއްސާ ކުރަނީ އެއީ އޭނާގެ އެއްބަނޑު އެއްބަފާ ބޭބެ ކަމުގައި ޝާދު ވެފައި، ކުޑައިރުންސުރެ ދެމީހުންވެސް އުޅެ ބޮޑުވެފައި ވަނީ އެކީގައި ކަމަށް ވުމުންނެވެ. ދިރިއުޅުން މަތިން ފޫހި ވީވަރުން ކައިރީގައި އޮތް ދަބަހުގެ ތެރޭގައި އޮތް ފޯނުނަގައި ޝާދުއަށް ގުޅާލީ އަމިއްލައަށް މަރުވުމުގެ ޙިޔާލު ސިކުނޑީގައި ކުުއްލިއަކަށް އަށަގަތުމުންނެވެ. ޝާދުގެ ފޯނަށް ދެފަހަރު ގުޅައިގެންވެސް ޖަވާބު ނުލިބުމުން ފޯނު ނަގައި ހޫރާލަން އަތް ހިއްލާލި ވަގުތު ވަޔާއި އެކުވެގެންއައި އިޝާ ނަމާދު ބަންގީގެ އަޑު ޔޫސުފްގެ ކަންފަތުގައި ޖެހުނެވެ. ފޯނުނަގައި ހޫރާލަން ނެގި އަތް ތިރިވީ އަމިއްލަ ނަފްސުގައި އީމާންތެރިކަން ހުރި މިންވަރު ކުޑަކަން އިހުސާސް ކުރެވުމުންނެވެ. ފޯނު ދަބަހަށް ލުމަށްފަހު ޔޫސުފް މިސްރާބުޖެހީ އަވަހަށް ގެއަށް ގޮސް ތެމިގެން ހުރި އެއްޗިހި ބަދަލުކޮށްގެން މިސްކިތުގެ ޖަމާޢަތުގައި ބައިވެރިވުމަށެވެ.\nމެދު އުޑުގައި ސާދަވިލޭރޭގެ ހަނދު ފޫހިކަމެއް ނެތި ރަނިކަން ކުރަމުން ދިޔައިރު އެހަނދުވަރުގެ ރީތި ރިހި އަލި ދިޔައީ މުޅި ދުނިޔެއާއި ކުޅެމުންނެވެ. ހަނދުގެ ދަރުބާރުގައި ފިޔަޖަހަމުން ދިޔަ ތަރިތަށް އެކަމުގެ ޝަރަފު އަމިއްލައަށް ބަލައިގަންނަމުންދިޔައީ އެހެން ހިތްތަކިގައި ހަސަދަވެރިކަން އުފައްދަމުންނެވެ. ބަގީޗާގައި ހެދިފައި ހުރި އެކި ކަހަލަ މާމެލާމެލީގެ ގަސްތަށް ވަޔާއިއެކު ނާނާ ކިޔަމުން ދިޔައިރު، މާމެލާމެލީގެ މީރުވަސް ވަނީ މުޅި ފަޒާގައި ހިފާފައެވެ. ބެލްކަނީގެ ރެއިލިންގްގައި އަތްއަޅުވައިލައިގެން އާސިމް ހުރިއިރު ވަށައިގެންވީ މަންޒަރުގެ ރީތިކަން ހިތަށް ވާސިލްކުރެވޭ ގޮތެއް ނުވިއެވެ.ވާނީވެސް އެހެންތާއެވެ.ދުވަހުގެ ކޮޅުންވެސް އަފްނާން އާއި ވަކި ނުވާނެކަމަށް ކުރި ހުރިހާ ވައުދުތަށް މިއަދު ވެއްޔާއި މޮޑެވިގެން އެދިޔައީ ހީވެސް ނުކުރާފަދަ ހިތާމަވެރި ގޮތަކަށެވެ. ޙިޔާލުތަކުގެ ތެރޭގައިހުއްޓައި މާޒީގެ ފުންކަނޑަށް އާސިމް ގެނބިގެންދިޔަ ގޮތެއްވެސް ނޭނގުނެވެ.\nކަޅު ފިނިފެންމާ… 17 ވަނަ ބައި (ފަހު ބައި)\nsalam readers.miothy aishge “mooney thiee hih edhey”ge furathama part upkohlevifa. unmeedhukuran reethi vaane kamah\nYaa nice when is next part?\nthank you.next part insha allah wednesdayga\nWhen is the next part ? Lobi vaahakaeh\nwednesdayga..and thank you.sorry for the late reply\nbaeh sentence ge ehbai nufeney… hiivanii eii english fontga baindhaigen liyaathii hen… but maybe phn in kiyaathii kamah vx vedhaane… ethan kolhu faahaga kohlan beynun… story riithi… but adhi vx sifa kurunthah ithuru kohlaifiyya vrh riithi vaane… hope mi cmnt positive koh nagaane kamah… 😊😊😊😊\nThank you..Will try to improve that mistakes.and yeah comments thah aish abadhuvess balaigannaany positive kh.aish unmeedhu kuraanan abadhuvess thigothah rangalhu khlaan jihey baithah readers aish ah angaane kmh.Once again thank you\nMaasha allah first part vx hama habeys…….. But baeh sentence ge aneh bai nufeney…….Waiting fr nxt….\nThank you.Will try to improve that mistake.\nVarah varah reethi😍😍😍.maa sha Allah😍😍😍waiting for the next part.😍😍😍\nVvv reethi story ekm baeh sentence thakuge eh bai nufene…..ehnve varah undhagoo kiyan…..ekm ves mi story hama habeys…..whn nxt….waiting….\nThank you..Insha Allah wednesday ga and will try to improve that mistake


ޛުލްޙިއްޖާ މަހު ތަކުބީރު ކިޔުން – DhiSalafiyyah\nޛުލްޙިއްޖާ މަހު ތަކުބީރު ކިޔުން\n13/07/2021 ޙައްޖު, ފިޤުހީ މައްސަލަތައްއަލް އުޚްތު އުންމު ޢަބްދިﷲ\nޛުލްޙިއްޖާ މަހުގެ ފުރަތަމަ 10 ދުވަހަކީ އަހަރުގެ އެންމެ މާތް ދުވަސްތަކެވެ. މިދުވަސްތައް ރަމަޟާން މަހުގެ ފަހު ދިހައިގެ ރޭތަކަށްވުރެވެސް މާތްވެގެންވެއެވެ. އަދި މިދުވަސްތަކުގައި ކުރާ ހެޔޮ ޢަމަލުތައް ﷲ ތަޢާލާގެ ޙަޟްރަތުގައި ލޮބުވެތިވެގެންވެއެވެ. އަދި ޘަވާބު އިތުރުވެގެންވެއެވެ.\n(މިދިހަ ދުވަހުގެ މާތްކަމާ ބެހޭގޮތުން އިތުރަށް ވިދާޅުވުމަށް)\nމިފަދަ މަތިވެރި ދުވަސްތަކެއްގައި ކުރެވޭނެ ޞާލިޙު ޢަމަލުތަކުގެ ތެރޭގައި ﷲ ހަނދުމަކުރުމާއި ތަކްބީރު ކިޔުމާއި ތަހްލީލު ކިޔުމާއި (އެބަހީ: لا إله إلا الله ކިޔުމާއި) ތަސްބީޙަ ކިޔުމާއި ޙަމްދުކުރުން ހިމެނެއެވެ.\n﴿لِّيَشْهَدُوا مَنَافِعَ لَهُمْ وَيَذْكُرُوا اسْمَ اللَّهِ فِي أَيَّامٍ مَّعْلُومَاتٍ﴾ [سورة الحج 28]\nމާނައީ: ” އެއީ އެބައިމީހުންނަށް ހުރި (ދީނީ އަދި ދުނިޔަވީ) މަންފާތަކެއް ލިބިގަތުމަށްޓަކައެވެ. އަދި ކަނޑައެޅި އެނގިގެންވާ ދުވަސްތަކެއްގައި، އެބައިމީހުން ﷲ ގެ އިސްމުފުޅު ހަނދުމަކޮށް އުޅުމަށެވެ.”\n﴿أَيَّام مَّعْلُومَات﴾ އަކީ ޛުލްޙިއްޖާ މަހުގެ ފުރަތަމަ ދިހަ ދުވަހެވެ.\n﴿وَاذْكُرُوا اللَّهَ فِي أَيَّامٍ مَّعْدُودَاتٍ﴾ [سورة البقرة 203]\nމާނައީ: “ޢަދަދު ކަނޑައެޅިގެންވާ ދުވަސްތަކެއްގައި ﷲ ހަނދުމަކޮށް (ތަކުބީރު ކިޔައި) އުޅޭށެވެ!”\n﴿أَيَّام مَّعْدُودَات﴾ އަކީ އައްޔާމުއް ތަޝްރީޤުގެ ދުވަސްތަކެވެ.\n «أَيَّامُ التَّشْرِيقِ أَيَّامُ أَكْلٍ وَشُرْبٍ» [رواه مسلم 144 – (1141)]\nމާނައީ: “އައްޔާމުއް ތަޝްރީޤަކީ ކެއިން ބުއިމުގެ ދުވަސްތަކެކެވެ.”\nއަދި އެހެން ރިވާޔަތެއްގައި މީގެ އިތުރުން «وَذِكْرٍ لِلَّهِ» (މާނައީ: އަދި ﷲ ހަނދުމަކުރުން) ވެއެވެ. [رواه مسلم (1141)]\nތަކުބީރު ކިޔާނެ ގޮތާމެދު (އެބަހީ: ތަކުބީރުގެ ލަފްޒުތަކާމެދު) ޢިލްމުވެރިންގެ މެދުގައި3ބަސްފުޅެއްވެއެވެ.\nފުރަތަމައީ: «الله أكبر، الله أكبر، لا إله إلا الله، والله أكبر، الله أكبر، ولله الحمد»\nދެވަނައީ: «الله أكبر، الله أكبر، الله أكبر، لا إله إلا الله، والله أكبر، الله أكبر، الله أكبر، ولله الحمد»\nތިންވަނައީ: «الله أكبر، الله أكبر، الله أكبر، لا إله إلا الله، والله أكبر، الله أكبر، ولله الحمد»\nމިއީ ވަރަށް ތަނަވަސްވެގެންވާ ކަމެކެވެ. އެހެނީ ނަބިއްޔާ صلى الله عليه وسلم ގެ އަރިހުން ތަކުބީރުގެ ވަކި ޚާއްޞަ ޞީޣާއެއް ވާރިދުވެގެން އައިސްފައި ނުވެއެވެ. [ބައްލަވާ: شرح الممتع للعثيمين5/ 169 – 171]\nތަކުބީރުގެ ދެ ބައެއް ވެއެވެ. އެއީ މުޠުލަޤު ތަކުބިރާއި މުޤައްޔަދު ތަކުބީރެވެ.\nމުޠުލަޤު ތަކުބީރަކީ ކަމަކާ ގުޅުމެއް ނެތި ކިޔާ ތަކުބީރެވެ. ކޮންމެ ވަގުތެއްގައިވެސް އެތަކުބީރު ކިޔޭނެއެވެ. ހެނދުނާއި ހަވީރު، ނަމާދުގެ ކުރިއާއި ފަހުގައި، ނުވަތަ އެނޫން ކޮންމެ ވަގުތެއްގައިވެސްމެއެވެ.\nމުޤައްޔަދު ތަކުބީރަކީ ނަމާދުގެ ފަހުގައި ކިޔާ ތަކުބީރެވެ.\nޛުލްޙިއްޖާ މަހުގެ ފުރަތަމަ ދިހަ ދުވަހާއި އައްޔާމުއްތަޝްރީޤުގެ ދުވަސްތަކުގައި މުޠުލަޤު ތަކުބީރު ކިޔުން ސުންނަތްވެގެންވެއެވެ. އެއީ ޛުލްޤަޢިދާ މަހުގެ ފަހު ދުވަހުގެ އިރު އޮއްސުނީއްސުރެ ޛުލްޙިއްޖާ މަހުގެ 13 ވަނަ ދުވަހުގެ އިރު އޮއްސެންދެނެވެ.\nމުޤައްޔަދު ތަކުބީރު ކިޔަން ފަށާނީ ޢަރަފާތް ދުވަހުގެ ފަތިސް ވުމުންނެވެ. އަދި ނިމޭނީ އައްޔާމުއްތަޝްރީޤުގެ ފަހު ދުވަހުގެ އިރު އޮއްސުމުންނެވެ. މިތަކުބީރު ކިޔާނީ ފަރުޟު ނަމާދުތަކުގެ ފަހުގައެވެ. ނަމާދުން ސަލާމް ދިނުމަށް ފަހު ތިން ފަހަރު އިސްތިޣްފާރު ކޮށް، اللهم أنت السلام ومنك السلام تباركت يا ذا الجلال والإكرام ކިޔުމަށް ފަހު ތަކުބީރު ކިޔަން ފަށާނީއެވެ. މިއީ ޙައްޖުވެރިން ނޫން މީހުންނަށެވެ. ޙައްޖުވެރިން މުޤައްޔަދު ތަކުބީރު ކިޔަން ފަށާނީ ޢީދު ދުވަހުގެ މެންދުރު ފަހުއެވެ.


މަނިކު ސޭޓު: ކުރިން- އެންމެ އާދައިގެ މީހެއް، މިހާރު- ވަރަށް އާދަޔާޚިލާފު މީހަކަށް |\nމަނިކު ސޭޓު: ކުރިން- އެންމެ އާދައިގެ މީހެއް، މިހާރު- ވަރަށް އާދަޔާޚިލާފު މީހަކަށް\n23 ޑިސެމްބަރ 2021\nމީހަކު ފެންނަ ފެނުމުން އެއީ ކޮން ކަހަލަ، ކޮން މިޒާޖެއްގެ މީހެއްކަން ނޭނގިދާނެއެވެ. އަދި އެ މީހެއްގެ ހަށިގަނޑު ފެނުމަކުން އެއީ ކިހާ އުމުރެއްގެ މީހެއްކަން ވެސް ނޭނގިދާނެއެވެ. އަދި ކައިވެނީގެ އަދަދާއި އަނބިންނާއި ދަރީންގެ އަދަދު އެނގުމަކުން ވެސް އެ މީހެއްގެ ކިބައިގައި ހުންނަ ބަފާވަންތަކަމާއި ލޯތްބާއި އޯގާތެރިކަމާއި ރޮމޭންޓިކް ގޮތްގަނޑު ނޭނގިދާނެއެވެ. އެކަމަކު އިބްރާހިމް މަނިކު ނުވަތަ މަޝްހޫރު މަނިކު ސޭޓުގެ ފޭސްބުކް ބަލައިލުމުން، މިކަހަލަ ވަރަށް ގިނަ ސުވާލުތަކަކަށް ޖަވާބު ލިބި އިތުރު އެތައް މައުލޫމާތެއް ލިބޭނެކަން ޔަގީނެވެ. އެކަމަކު މިއިން އެއް ސުވާލަކަށް ޖަވާބު ނުލިބުނަސް، ޔަގީންކަށަވަރުވާ ކަމަކީ އުމުރުން 54 އަހަރުގެ މަނިކުގެ ސޭޓުގެ ބޮޑީބިލްޑް ޒުވާން ހަށިގަނޑު ފެނުމުން، ޒުވާން އަންހެން ކުދިންގެ ހިތްތަކަށް ހަމަ ކެތްނުވާކަމެވެ. އެ ކުދިންގެ ހިތުގައި ވިކަމުންދާ ކަމެވެ.\nމަނިކު ސޭޓުގެ ފޭސްބުކްގައި5ލައްކަ 37 ހާސް ނުވަ ސަތޭކަ ފޮލޯވަރުން\nމަނިކު ސޭޓަކީ ވަރަށް އާދަޔާޚިލާފު ޝަހުސިއްޔަތެއްކަން އެންމެ ފަސޭހައިން އެނގޭނީ އޭނާގެ ފޭސްބުކް ބަލައިލުމުންނެވެ. މަނިކު ސޭޓުގެ ރަސްމީ ފޭސްބުކް ޕޭޖްގައި ފަސް ލައްކަ 37 ހާސް ފޮލޯވަރުން އެބަތިއްބެވެ. މަނިކު ސޭޓުގެ ޕޯސްޓުތަކަށް ވެސް އެވްރެޖް ގޮތެއްގައި 10 ހާހާއި 30 ހާހާ ދެމެދުގެ އަދަދަކަށް ލައިކްސް ދީފައި އެބަހުއްޓެވެ. މި އަދަދުތަކަކީ، ވަރަށް ބޮޑަށް ލަފާކުރެވޭ ގޮތުގައި، ރާއްޖޭގެ ރެކޯޑު އަދަދުތަކެކެވެ.\n"އަހަންނަކީ ސެލެބްރިޓީއެއް. އަހަރެންގެ ފޭސްބުކުން ވެސް އެކަން އެނގޭނެ،" މަނިކު ސޭޓު ފަޚުރުވެރިކަމާއެކު ބުނެލިއެވެ.\nމަނިކު ސޭޓުގެ ރަސްމީ ފޭސްބުކް ޕޭޖުގެ އިތުރަށް އޭނާގެ ޕްރައިވެޓް އެފް.ބީއެއް ވެސް ގެންގުޅެއެވެ.\nމަނިކު ސޭޓުގެ ދުވަހުގެ ހުރިހައި ހަރަކާތްތަކެއް އޭނާގެ ރަސްމީ ފޭސްބުކް ޕޭޖުން ގަވައިދުން އަދާހަމަކުރަމުން ގެންދެއެވެ. އެހެންވެ މަނިކު ސޭޓުގެ ފޭސްބުކް ބަލައިލުމުންވެސް އެއީ ޝައުގުވެރި އެތައް ވާހަކައެކެވެ. ފޫހިކަމެއް ނެތި ކިތަންމެ އިރަކު ވެސް ބެލިދާނެއެވެ.\n"އަބަދުވެސް ހިތަށް އަރާ ދަރިންގެ ފުޓުބޯޅަ ޓީމެއް ހަމަކުރާނަމޭ"\nމަނިކު ސޭޓަށް ވަނީ އަށް ކައިވެނިން ޖުމްލަ 12 ކުދިން ލިބިފައެވެ. އެއީ 10 އަންހެން ކުދިންނާއި ދެ ފިރިހެން ކުދިންނެވެ. އެންމެ ދޮށީ ދަރިފުޅުގެ އުމުރަކީ 32 އަހަރެވެ. އެންމެ ހަގު ދަރިފުޅަށް އަދި ދެ އަހަރު ނުފުރެއެވެ. މަނިކު ސޭޓުގެ އެންމެ ދޮށީ ފަސް ކުދިންނަށް ވަނީ 18 އަހަރު ފުރިފައެވެ. ހުރިހައި ކުދިން ވެސް ވަނީ ކިޔަވައިފައެވެ. މަނިކު ސޭޓަށް ކާފަ ކިޔާ ތިން ކުދިން އެބަތިއްބެވެ.\nމަނިކު ސޭޓުގެ ހުރިހައި ކުދީންނަށާއި އެ ކުދިންގެ މައިންނަށާއި އަނބީންނަށްވެސް އޭނާ ކޮންމެ މަހަކު މުސާރަ ދެއެވެ. ކުރިން ފަސް އަކުރުގެ އަދަދުތަކުން މުސާރަ ދިން ނަމަވެސް، ކޮވިޑާ ގުޅިގެން އެ އަދަދުތައް ވަނީ ކުޑަކޮށްފައެވެ. މަނިކު ސޭޓުގެ ކުދިންގެ ތެރެއިން ވަޒީފާއަކަށް ދަނީ އެންމެ ކުއްޖެކެވެ. އެހެން ކުދިން ކިޔަވައިގެން، ގޭގައި ތިބީއެވެ. ވަޒީފާއަކަށް ދާން އެކުދިން ބޭނުންނުވަނީއެވެ.\n"އަޅުގަނޑު ވަރަށް ކުރިއްސުރެ ވެސް އަބަދުވެސް ހިތަށް އަރާ ދަރިންގެ ފުޓުބޯޅަ ޓީމެއް (11 ކުޅުންތެރިން) ހަމަކުރާނަމޭ. އެހެންވެ މިއަދު ވަނީ އެ އުންމީދު ވެސް ހާސިލްވެފައި. ރިޒާވަރެއްވެސް އެބަހުރި މިހާރު،" މަނިކު ސޭޓު ބުންޏެވެ.\nމަނިކު ސޭޓުގެ ކުއްޖެއްގެ އުފަން ދުވަސް ކަމަށްވިޔަސް، އަދި ޗުއްޓީ ދަތުރެއްގައި އާއިލާއާއެކު ރަށެއްގައި އުޅުނަސް، އަދި ކައިވެނީގެ ހަފުލާއެއް ކަމަށް ވިޔަސް، އެ ހުރިހައި ކަމެއް ގަވައިދުން ފޭސްބުކުގައި އަދާހަމަކުރަމުން ގެންދެއެވެ. އެކަމަށް ޚާއްސަ ފޮޓޯގްރާފަރަކު ވެސް ހުރެއެވެ.\nތިން ވަނަ އަތްނބާއެކު ހަނީމޫނުގެ 10 ދުވަސް\nމަނިކު ސޭޓުގެ ފޭސްބުކުގައި އެންމެފަހުން އަދާހަމަވަމުން އައި އަދި އެންމެ ޝައުގުވެރި އެއް ކަމަކީ އޭނާ ތިން އަތްނބަށް ކައިވެނިކުރި ޚަބަރުތަކާއި ފޮޓޯތަކާއި ހަނީމޫނުގެ ވާހަކަތަކެވެ. އެއީ މަނިކު ސޭޓުގެ އަށް ވަނަ ކައިވެންޏެވެ. ހަނީމޫނަށް ފުރަންވެގެން ދެމަފިރިން ކާރުގައި ބޮޑުފާލަން ކައިރިއަށް ދިޔަތަނާއި ލޯންޗުގައި ދަތުރުކުރާތަނާއި ރިސޯޓަށް ފައިބައި، އެ ރަށް ބަލައިލައިން ހިނގާތަން ފެންނަނީ ހަމައެކަނި ފޮޓޯއަކުން ނޫނެވެ. އެކަމާ ބެހޭ 4.41 މިނިޓުގެ ހާއްސަ ވީޑިއޯ ކްލިޕަކުންނެވެ. ބައްލަވާލައްވާށެވެ.\nމަނިކު ސޭޓުގެ ތިން ވަނަ އަތްނބަކީ ގދ. ތިނަދުއަށް އުފަން، އުމުރުން 22 އަހަރުގެ ކުއްޖެކެވެ. ކައިވެނިކުރީ ހުސްވި ނޮވެމްބަރު 30 ވަނަ ދުވަހުއެވެ. މަނިކު ސޭޓުގެ އާ ކައިވެނީގެ މާމުއިހަނދުގެ ރޭތައް ހޭދަކުރީ، ފަސް ތަރީގެ ކުރުނބާ މޯލްޑިވްސްގެ ހިތްގައިމު ދޮންވެލި ގޮނޑުދޮށްތަކާއި މޫދާއި ރެސްޓޯރަންޓުތަކާއި އަގުބޮޑު ކޮޓަރީގައެވެ.\n(ކުރުނބާ މޯލްޑިވްސްއަކީ މީގެ 50 އަހަރު ކުރިން، ރާއްޖޭގައި އެންމެ ފުރަތަމަ ހުޅުވި ރިސޯޓެވެ. ރާއްޖެ ޒިޔާރަތް ކުރައްވާ ބޭރު ގައުމުތަކުގެ ވެރިންވެސް އެންމެ ގިނައިން ތިއްބަވާނީ ކުރުނބާގައެވެ.)\nހަނީމޫން ދަތުރުގެ އުސްއަލިތައް ވެސް މަނިކު ސޭޓުގެ ފޭސްބުކުން ބަލައިލެވޭނެއެވެ. މިނިވަންކަމާއި ހަމަހިމޭންކަމުގެ މާހައުލެއްގައި މާމުއިހަނދުވަރު ދެކިލަން ކުރުނބާގައި ހޭދަކުރި 10 ދުވަހުގެ ތެރެއިން ކޮންމެ ދުވަހަކުވެސް، ޚާއްސަ ފޮޓޯތަކެއް މަނިކު ސޭޓު ދިޔައީ ފޭސްބުކުގައި އަދާހަމަކުރަމުންނެވެ. އަދި އެއީ ހަނީމޫންގެ ކިތައް ވަނަ ދުވަސްކަންވެސް ފޮޓޯތައް ބަލައިލާ ކޮންމެ މީހަކަށް އެނގޭ ގޮތަށެވެ. ހަނީމޫންގެ ފުރަތަމަ ދުވަހު، ދެމަފިރިން އެކުގައި ނަގައިފައިވާ އަސަރުގަދަ ފޮޓޯތަކަށް 70 ހާހަށް ވުރެ ގިނަ މީހުން ލައިކްސް ދީ، ކައިވެންޏަށް މަރުހަބާއާއި ތަހުނިޔާ ފޮނުވައި 100 މީހުން ކޮމެންޓް ކޮށްފައިވެއެވެ. ހަނީމޫންގެ ބައެއް ދުވަސްދުވަހުގެ ފޮޓޯތަކަށް 40 ހާހުން މަތީގައިވެސް ލައިކްސް ހުއްޓެވެ. އެންމެ މަދުން ވެސް ހުރީ 29 ހާހުގައެވެ.\nގަވައިދުން ޖިމް ހަދައި، ބޮޑީ ބިލްޑްކުރޭ\nމަނިކު ސޭޓުގެ އާއިލާ ދިރިއުޅެނީ ކުރިން ނަލަހިޔާ ހޮޓެލް ހިންގި، މިހާރުގެ ނަލަހިޔާ ރެސިޑެންސްގައެވެ. މަނިކު ސޭޓު ހުންނަނީ އެ ބިލްޑިންގުގެ ބައެއް ފްލޯ ކުއްޔަށް ހިފައިފައެވެ. އެތަނުން ކޮންމެ އަންތބަކަށް އެޕާޓްމަންޓެއް ހުރެއެވެ. ތިން ވަނަ ފްލޯ އެއްކޮށް ޚާއްސަކޮށްފައި ވަނީ ޖިމްއަށެވެ. އެއީ ޒަމާނީ ހުރިހާ އާލާތަކާއި ސައުނާއެއް ވެސް ހިމެނޭ ޖިމްއެކެވެ. އެއީ މަނިކު ސޭޓުގެ ޕާސަނަލް ޖިމްއެވެ. އެތަނަށް ވަންނާނީ މަނިކު ސޭޓުގެ އާއިލާގެ މެމްބަރުން އެކަންޏެވެ.\nގަބޫލްކުރަން ދަތިވިޔަސް މިއީ މަނިކު ސޭޓެވެ. މީގެ ގާތްގަނޑަކަށް ދެ އަހަރެއްހާ ދުވަސްކުރިއެވެ. މި ދެ ފޮޓޯ ނަގައިފައި ވަނީ ކޮވިޑް ފެނިގެން 2020 މާޗުގައި މާލެ ލޮކްޑައުންކުރި ދުވަސްވަރުއެވެ. ބޮޑު ބަނޑަކާއެކު ހުރި މަނިކު ސޭޓުގެ އޭރުގެ ބަރުދަނަކީ 97 ކިލޯއެވެ. ނަމަވެސް ގަވައިދުން ކަސްރަތުކޮށް، ޚާއްސަ އުސޫލަކުން ކައިބޮއެ، ޖިމް ހަދަން ފެށުމުން 21 މަސް ތެރޭގައި ވަނީ 39 ކިލޯ ލުއިކޮށްލައިފައެވެ.\nއިސްކޮޅުން 5.5 ފޫޓުގެ މަނިކު ސޭޓުގެ މިހާރުގެ ބަރުދަނަކީ 58 ކިލޯއެވެ. މަނިކު ސޭޓު ބުނާ ގޮތުން އޭނާ ހާސިލްކޮށްފައި ވަނީ ދުނިޔޭގެވެސް ރެކޯޑެކެވެ.\n"ޖިމް ހަދައި ކަސްރަތުކޮށްގެން މިއަށްވުރެ އަވަހަށްވެސް ހިއްކައިލެވިދާނެ. އެކަމަކު އަޅުގަނޑު ބަރުދަން ލުއިކުރީ ވަރަށް ގަވައިދުން، ބޮޑީއަށް ބަލައިގެން ޚާއްސަ ޑައެޓް މެނޫއަކާއި ކަސްރަތު ޕްރޮގްރާމަކާއެކު. އަނެއްކާ އެއްވެސް ޕްރޮޓީނެއް، އެއްވެސް ވޭޕްރޮޓީނެއް ބޭނުންނުކުރަން، އެއްވެސް ބޭހެއް ނުކަން. ހަމަ ނެޗުރަލް ފޯމެޓް. ވަރަށް ދިރާސާކޮށްގެން ސައިންޓިފިކް އުސޫލުތަކާ އެއްގޮތަށް އަޅުގަނޑު ހިކުނީ. އަޅުގަނޑުގެ އިންސްޓްރަކްޓަރަކީ ވެސް އަޅުގަނޑު. އަޅުގަނޑުގެ ބޮޑީ ހިކިގެން ދިޔައީ ބޮޑީގައި އެއްވެސް ރުލެއް، އެއްވެސް ކޫރުމެއްވެސް ނެތި،" މަނިކު ސޭޓުގެ އަގުބޮޑު ޖިމް ދައްކާލަމުން ކިޔައިދިނެވެ.\nކުދިވެރިންނާއެކު ރަށަކަށް ދިޔައަސް، ޗުއްޓީއެއްގައި ރާއްޖެއިން ބޭރަށް ދިޔައަސް އަދި ހަނީމޫންގައި ރިސޯޓަކަށް ދިޔައަސް، ކަސްރަތާއި ޖިމް ކަންތައް މަނިކު ސޭޓު ގަވައިދުން ކުރިއަށް ގެންދެއެވެ. ހަފުތާއަކު ހަ ދުވަހު، ދުވާލަކު ތިނެއް ބައި ގަޑިއިރެވެ. މިހާރު އެކަން ވަނީ މަނިކު ސޭޓުގެ ކަށީގައި ހިފައިފައެވެ.\nމަނިކު ސޭޓުގެ ބައެއް ކުދިންވެސް ޖިމްގައި ދުވެ، ތަފާތު ކަސްރަތުތައް ކޮށް ހަދައެވެ.\nމަނިކު ސޭޓަކީ އަނބިންނާއި ހުރިހައި ކުދިންނާއެކު ދޭތެރެދޭތެރެއިން ޗުއްޓީ އަށް ރަށްރަށަށް ގޮސް، އުފާވެރި ދިރިއުޅުމެއް އުޅެމުން އަންނަ މީހެއްކަން، ހަމަ ގައިމުވެސް އެފް.ބީގެ ފޮޓޯތަކުން އެނގެއެވެ. އަދި އުފަން ދުވަސްތަކާއި އެކިއެކި މުހިންމު މުނާސަބަތުތައްވެސް، އާއިލާއާއެކު ފާހަގަކުރާ ފިސާރި ގެވެހި ބަފައެއްކަންވެސް އެނގެއެވެ. އަދި ކުދިވެރިންގެ ސްކޫލް ހުރިހައި ކަމެއްގައިވެސް، އަނބިންނާއެކު ބައިވެރިވާކަން ވެސް އެނގެއެވެ.\nކޮންމެ ދުވަހަކު 201 ބާތްޕާރުސަލް ކޮންމެވެސް މިސްކިތަކަށް\nމަނިކު ސޭޓަކީ ވަރަށް ބޮޑު އިޖުތިމާއީ ޚިދުމަތްތެރިއެކެވެ. މަނިކު ސޭޓުގެ އިޖުތިމާއީ އެހީތަކުގެ ތެރެއިން އެންމެ ބޮޑަށް ފާހަގަކުރެވޭ ކަމަކީ، އޭނާގެ ފަރާތުން މެންދުރުގެ ކެއުން، މާލޭގެ ކޮންމެވެސް މިސްކިތަކަށް ކޮންމެ ދުވަހަކުވެސް ފޮނުވުމެވެ. ސޮދަގާތުގެ ގޮތުގައެވެ. ފޮނުވާނީ ބަރާބަރު 201 ޕާރުސަލެވެ. އެކި ދުވަހު އެކި ރަހަތަކެވެ. އެކި ދުވަހު އެކި މިސްކިތަށެވެ. އެގޮތަށް ބަތް ޕާރުސަލް ފޮނުވާތާ މިހާރު ދެ އަހަރަށްވުރެ ގިނަ ދުވަސް ވެއްޖެއެވެ.\nމަނިކު ސޭޓުގެ މި އެހީތެރިކަން ފެށީ، މީގެ ދެ އަހަރު ކުރިން، 21 ސެޕްޓެމްބަރު 2019ގައެވެ. އެއީ އޭގެ ކުރީ ދުވަހު، ހ. ތިލަފުށިގޭގައި ހުރި ކެމިކަލް ގުދަނެއްގައި އަލިފާން ރޯވެ، އެ ހިސާބުގަނޑުގެ އެތައް ގެއެއް އަނދައި ހުލިވެ، އެކަކު މަރުވެ، އެތައް ބަޔަކު ވަގުތީ ހިޔަލަށް ބަދަލުކުރުމުން، އެ މީހުންނަށް ދޭންފެށި އެހީއެއްގެ ގޮތުންނެވެ. ނަމަވެސް ދުވަސްކޮޅަކު އެ މީހުންނަށް އެހީވެފައި، ދެން އެހީ ބަދަލުވީ މާލޭ ފަޅުގައި ހުންނަ އޮޑިފަހަރުގެ މީހުންނަށެވެ. ކޮވިޑުގައި، 2020 މާޗު 15 ގައި، ހޮޓާތަކާއެކު މުޅި މާލެ ލޮކްޑައުން ކުރުމުން ވެސް، އޮޑިފަހަރަށް ކެއުން ފޯރުކޮށްދިނުން މަނިކު ސޭޓު ވަނީ ކުރިއަށް ގެންގޮސްފައެވެ. މިސްކިތްތަކަށް ކާން ގެންދަންފެށީ އޭގެ ފަހުންނެވެ. މިހާރު ކޮންމެ ދުވަހަކުވެސް މާލޭގެ ކޮންމެވެސް އެއް މިސްކިތަކަށް މެންދުރުގެ ކެއުމުގެ 201 ޕާރުސަލް ފޮނުވާތާ ކިތަންމެ ދުވަހެއް ވެއްޖެއެވެ.\nމިސްކިތްތަކަށް ގެންދާ ބަތް ޕާރުސަލްގެ އަދަދު 201 އަށް ހަމަޖައްސައިފައި އޮންނަނީ އެއީ ކޮން އަދަދަކަށް ވާތީތޯ ސުވާލުކުރުމުން މަނިކު ސޭޓު ބުނީ އެއީ ލިއުމުގައި ފެންނަ ގޮތަކުން އެއްވެސް މީހަކަށް އޮޅުމެއް އަރާފާނެތީ ކަމަށެވެ.\n"200 ވީމަ ހިތަށް އަރާފާނެ 20 ޖަހަން އުޅެނިކޮށް އިތުރަށް ސުމެއް ޖެހިފަޔޭ. އެކަމަކު 201 ވީމަ އެނގޭނެ އެއީ ހަމަ ގަސްދުގައި ޖަހައިފައި އޮތް އެކެއްކަން. އަޅުގަނޑަކީ ހިސާބުގެ މީހެއް. އަދަދުގެ މީހެއް. ކޮންމެ ކަމެއް ވެސް ކުރާނީ އަދަދަށް ވިސްނައި، ދިރާސާކޮށްފައި،" މަނިކު ސޭޓު ބުންޏެވެ.\nބާތް ޕާރުސަލް ތައްޔާރުކުރުމާއި ޑެލިވަރީގެ ކޮންޓްރެކްޓް މަނިކު ސޭޓު އޮންނަނީ ބަޔަކާ ހަވާލުކޮށްފައެވެ. އެކަން ހިންގަނީ މަނިކުސޭޓު ފައުންޑޭޝަންގެ ނަމުގައެވެ. ކޮންމެ ދުވަހަކުވެސް ޕާރުސަލްތައް ބެހުމަށްފަހު ފޮޓޯ ނަގައިފައި މަނިކު ސޭޓަށް ވައިބަރ ކުރަންޖެހެއެވެ. އެއާއެކު މަނިކު ސޭޓުގެ އެފް.ބީ އަދާހަމަވާނެއެވެ.\nގުރުއާން ކިޔެވުން: ހޮބީއެއް\nމަނިކު ސޭޓުގެ އެންމެ ބޮޑު ހޮބީއަކީ ގުރުއާން ކިޔެވުމެވެ. ދުވާލާއި ރޭގަނޑު އެތައް ގަޑިއިރެއް ގުރުއާން ތިލާވަތުކުރުމުގައި އޭނާ ހޭދަކުރެއެވެ. ގަވައިދުން ގުރުއާން ކިޔެވުމުގެ މަސައްކަތް މަނިކު ސޭޓު ފެށީ ކޮވިޑް ލޮކްޑައުންގައި ގޭގައި ބަންދުވުމާ ގުޅިގެން، ގޭބަންދުގައި ހުރެގެން ރަނގަޅު ކަމެއް ކުރުމުގެ ވިސްނުން އައިސްގެންނެވެ.\n"އެ ދުވަސްވަރު އެއް ބަޔަކު ކުރި ކަމަކީ ޓޮއިލެޓް ޕޭޕަރުން ފުޓުބޯޅަ ކުޅުނީ. ޑރ. ޝަހީމު ފެއްޓެވީ ގުރުއާން ޗެލެންޖެއް. އަޅުގަނޑު ނެގީ ޖިމް އާއި ގުރުއާން ކިޔެވުން. ގުރުއާން ކިޔަވަން އޭރު ފެށި ގޮތަށް ވަރަށް ފަރިތަކޮށް ކިޔަވަމުން މިދަނީ. އެ ގޮތުން 2020ގައި ހަތް ޚަތިމު ނިންމިން. މި އަހަރުގެ މިހާތަނަށް ނިންމައިފިން 25 ޚަތިމު. މިހާރުވެސް ދުވާލަކަށް 40 ސަފުހާ ކިޔަވަން. ފަނަރަ ދުވަހުން ޚަތިމެއް ކުރާނަން. ދިވެހިރާއްޖޭގެ އެންމެ ރީތި އަޑު އަޅުގަނޑުގެ އޮންނާނީ. މީހުންނަށް ނޭނގެނީ އެކަން،" މަނިކު ސޭޓު ބުންޏެވެ.\n"ގުރުއާން ކިޔަވަން ފައްޓައިފައި އަޅުގަނޑު ހިތަށްއެރީ ގުރުއާނުން އަޅުގަނޑު ސްޕެޝަލައިޒްވާނީ ކޮން ކަމަކަށްތޯއޭ. ވިސްނައި ދިރާސަތަކެއް ކުރި އިރު ވާގޮތަކީ ސިޔަރަތުން މި އެނގެނީ އުސްމާން އަލައިހިއްސަލާމް އަކީ އެއްރެއިން ވިތުރީގައި ޚަތިމުކުރައްވާ ސަހާބީއެއްކަން. ދެން އަޅުގަނޑު ހެދީ ހިސާބެއް. ގުރުއާނުގައި އޮންނާނީ 604 ސަފުހާ. އެހެންވެ ރޭގަނޑު އަށަކުން ފެށިގެން ހަތް ގަޑިއިރު ތެރޭގައި ކިޔަވައިގެން މުޅި ގުރުއާން ނިންމޭނީ ތިނެއް ޖަހަންވާއިރަށް. ހަތް ގަޑިއިރު އެއީ. ހަތް ގަޑިއިރަކީ 420 މިނިޓް. އެއީ 25،200 ސިކުންތު. އެ އަދަދު 604 (ސަފުހާ) އިން ގެއްލީމާ އަންނާނީ 41.7 ސިކުންތު. އޭގެ މާނައަކީ 41 ސިކުންތުން ސަފުހާއެއް ކިޔެވީމައޭ ކިރިޔާ ހަތް ގަޑިއިރުން ޚަތިމެއް ކުރެވޭނީ،" ހުރިހައި އަދަދެއް މަނިކު ސޭޓު ހިތުން ކިޔައިދެމުންދިޔައެވެ.\n"އެހެންވެ އަޅުގަނޑު އެ ގޮތަށް އަމާޒު މި ހިފީ. މިހާރު އަޅުގަނޑު ކިޔަވާނަން 37 ސިކުންތު ތެރޭގައި ސަފުހާއެއް."\nމަނިކު ސޭޓު ބުނީ ގުރުއާން ހިތުދަސްކުރުމުގެ ވިސްނުމެއް އަދި ނެތް ކަމަށާއި އޭނާ ބޭނުންވަނީ ގިނަވެގެން ހަތްގަޑިއިރު ތެރޭގައި ޚަތިމެއް ކުރެވޭހާ ފަރިތަކޮށް އަބަދުވެސް ކިޔަވަން ކަމަށެވެ.\nގުރުއާން ކިޔަވައިދޭ ހަތް ކުލާސް ރާއްޖޭގައި ހިންގާ\nމަނިކު ސޭޓު އަމިއްލައަށް ގުރުއާން ކިޔަވާލައިފައި ނިންމާލަނީކީ ނޫނެވެ. ގުރުއާނުގެ ނޫރުން ޅަ ކުދިންގެ ހިތްތައް އަލިކުރުމަށް ވެސް ގިނަގުނަ މަސައްކަތެއް އޭނާ ކުރެއެވެ. އެގޮތުން ހިލޭސާބަހަށް މަނިކު ސޭޓު ހިންގާ ހަތް ގުރުއާން ކިލާސް މާލެ އާއި އަތޮޅުތަކުގައި އެބަހުއްޓެވެ. އެއީ ރ. ދުވާފަރާއި މަޑުއްވަރީ އާއި ފައިނުގެ އިތުރުން އއ. މަތިވެރި އާއި ގދ. ތިނަދޫ އާއި ޏ. ފުވައްލުމަކުގައެވެ. މާލޭގައި ހިންގި ކިލާސް ކޮވިޑާ ގުޅިގެން މެދުކަނޑާލި ގޮތަށް އަދި ނުފައްޓައެވެ. މަނިކު ސޭޓު މަސައްކަތް ކުރަމުން އަންނަނީ ވީހާ އަވަހަކަށް އެ ކިލާސް އަލުން ފަށާށެވެ.\nމި ކިލާސްތަކުގައި ގުރުއާން މުބާރާތްތައް ވެސް ބާއްވައި، ކުދިންނަށް ހިތްވަރުދީ ހަދައެވެ.\nގުރުއާން ކިލާސްތައް މަނިު ސޭޓު ހިންގުމުގެ މަގުސަދު އޭނާގެ ފޭސްބުކްގެ ކަވަރ ފޮޓޯއިން ވަރަށް ސާފުކޮށް އެ އޮތީ ފެންނާށެވެ.\n"ގުރުއާނުގެ އިލްމު ފެތުރުމަށް ކުރެވޭ މަސައްކަތުގެ ހިތްހަމަޖެހުމާއި މަންފާ އިހުސާސް ވާނަމަ، ޖުރިހާ ވިޔަފާރިވެރިން އަގަކާ ނުލައި ގުރުއާން އިލްމު ފެތުރުމަށް މަސައްކަތް ކުރީހެވެ."\nމި ގުރުއާން ކިލާސްތަކުގެ ޓީޗަރުންގެ މުސާރަ އާއި ތަނުގެ ކުލީގެ ހުރިހައި ކަމެއް ބަލަހައްޓަނީ އެމް.އެސް ފައުންޑޭޝަނުންނެވެ. އެ ގުރުއާން ކިލާސްތަކުގައި އެތައް ސަތޭކަ ކުދިންނެއް ހިލޭ ކިޔަވަމުންދެއެވެ. އެއީ މަނިކު ސޭޓަށް ލިބޭ ވަރަށް ބޮޑު ހިތްހަމަޖެހުމެކެވެ. އެހާމެ ބޮޑު އުފަލެކެވެ.\nޖިމް ހަދާތީ އާއި ގިނައިރު ގުރުއާން ކިޔަވާތީ ނޭވާލުމުގެ ނިޒާމް ރަނގަޅުކުރުމަށްޓަކައި މަނިކު ސޭޓު ކުރާ ކަމަކީ ފެތުމެވެ.\n"މޫދަށް ގޮސް ސްނޯކަލް ކުރަން އަޅުގަނޑު އުޅެން ދޮޅު ގަޑިއިރު ވަންދެން. އެއީ ފިންސުން ބާރަށް ޖަހައިގެން ފެތުން. ކޮންމެ 40 ދުވަހެއް ކޮށްފައި ސްނޯކްލިންއަށް މިދަނީ،" މަނިކު ސޭޓު ބުންޏެވެ.\nމޫދަށް އެރި ފެތުމުގެ އިތުރަށް މަނިކު ސޭޓަކީ މަހަށް ގޮސް މަސް ބާނަން ވެސް ވަރަށް ކުޅަދާނަ މީހެކެވެ. ދޭތެރެ ދޭތެރެއިން މަސް ދަތުރުތައް ރާވައިހަދައެވެ.\nމަނިކު ސޭޓަކީ ކޮބާ؟\nމަނިކު ސޭޓުގެ ބައްޕަ އަކީ ރ. އިނގުރައިދޫ މީހެކެވެ. މަންމަ އަކީ ނ. ހޮޅުދޫ މީހެކެވެ. މަނިކު ސޭޓަށް ތިން މަހުގައި މަންމަ ނިޔާވެއްޖެއެވެ.\nރަށު ސްކޫލާއި މާލެއިން ވެސް މަނިކު ސޭޓު ކިޔެވިއެވެ. ފުރަތަމަ ވަޒީފާ އަދާކުރީ އެސް.ޓީ.އޯ 126 ނަންބަރު ފިހާރައިގެ ކާތިބު ކަމެވެ. އެއީ އަށްޑިހައިގެ އަހަރުތަކުގެ ކުރީކޮޅުގައެވެ. އެއަށްފަހު އެއާޕޯޓް ސެކިއުރިޓީ އޮފިސަރަކަށް އެއް އަހަރު އުޅުނެވެ. ފަހުން ދަތުރުކުރަން ގޮސް، ދުނިޔޭގެ އެތަންމިތަން ބަލައި ހެދިއެވެ. ދެން މަސައްކަތް ކުރީ ޓޫރިސްޓް ފިހާރަތަކުގައެވެ. އަދި ހޮޓެލް ސްކޫލްގައި ތިން އަހަރުގެ ކޯހެއް ހަދައި، ޖަޕާނު ބަސް ލިޔަންކިޔަން ދަސްކުރިއެވެ.\nމަނިކު ސޭޓުގެ އަމިއްލަ ވިޔަފާރިއެއްގެ ގޮތުން، 1983 ގައި ހިންގަންފެށީ ޗާންދަނީ މަގުގައި ހުންނަ މަންޝާ ސްވެނިއަރސް އެވެ. އެ ހިސާބުން ފެށިގެން ދުލެއް ނުދީ ވިޔަފާރީގައި އޭނާ ކުރިއަށް ދިޔައީ، ފަސް އެނބުރި ބަލައިލުމެއްނެތިއެވެ.\nމަނިކު ސޭޓުގެ ބައްޕަ ދާދި ފަހަކުން ނިޔާވުމުން، ނަލަހިޔާ ރެސިޑެންސްގައި ބައްޕަ އުޅުނު ކޮޓަރި މިހާރު ހުރީ ދޫނި ކޮއްޓަކަށް ހަދައިފައެވެ. ރާއްޖެ އެތެރެކޮށްފައިވާ އަގުބޮޑު އެތައް ދޫންޏެއް އެ ތަނުގައި އެބަހުއްޓެވެ. އެތަނުން އެންމެ ހާއްސަ ދޫންޏަކީ "ކާފަ" ނަމަކަށް ކިޔާ މެކާއޯއެވެ. މަނިކު ސޭޓު ފެނުމުން އެ ސޮރު ނަށައި ހަދައެވެ. އަދި ވާހަކަ ދައްކާވެސް ހަދައެވެ. މި ދޫނިތައް މަނިކު ސޭޓު ގެންގުޅެނީ ވަރަށް ރަނގަޅަށް ކާންދީ ބަލަހައްޓައިގެންނެވެ.\nސިޔާސީ މީހެއް ނޫން\nމަނިކު ސޭޓު ބުނާ ގޮތުގައި އޭނާއަކީ ސިޔާސީ މީހެއް ނޫނެވެ. ރައްޔިތުންގެ މަޖިލީހުގެ މަޑުއްވަރީ ދާއިރާގެ ގޮނޑިއަށް ކުރިމަތިލާން 2014 ގައި އޭނާ މަސައްކަތްކޮށް ނާކާމިޔާބުވި ހިސާބުން، ރާއްޖޭގެ ސިޔާސީ ކަންކަމުން އޭނާ ވަނީ އެއްކޮށް ދުރުވެ، ދުވަހަކު ވެސް ސިޔާސީ ކަމެއްގައި ބައިވެރިނުވާން ހުވާކޮށްފައެވެ. އެހެންވެ، ސިޔާސީ އެއްވެސް ކަމަކުން މަނިކު ސޭޓެއް ދެނެއް ނުފެންނާނެ ކަމަށް އޭނާ ބުނެއެވެ.\nމަނިކު ސޭޓުގެ މިހާރުގެ އުންމީދަކީ ކޮބާ؟\nއަޒުމް ކަނޑައަޅައިފި ކަމެއް ހާސިލް ކުރުމަށް ކަށިން ހިތްވަރު ނެރެގެން މަސައްކަތްކުރާ މަނިކު ސޭޓުގެ ހަޔާތުގެ ގިނަ އުންމީދުތަކެއްގައި މިއަދު ވަނީ ކުލަޖެހިފައެވެ. މިހާރުގެ ދިރިއުޅުމާ ދޭތެރޭ އޭނާ ހިތްހަމަޖެހެއެވެ. އަބަދުވެސް ﷲ އަށް ހަމްދުކުރެއެވެ. އޭނާ ގަބޫލްކުރަނީ އިހުލާސްތެރިކަމާއެކު ކުރާ މަސައްކަތުގައި، ބަރަކާތް ލައްވާނެ ކަމެވެ. އަދި ކާމިޔާބު ހޯދުމަށް ދަންނަވާ ހަމައެކަނި ފަރާތަކީ މާތް ﷲ ކަމުގައި ހެދުމެވެ. އަދި ލިބޭ އެއްޗަކުން އެހެން މީހުންނަށް ހޭދަކުރުމެވެ. ފައިސާއަށް ދަހިވެތިނުވެ، އެހެން މީހުންގެ ބޭނުންތައްވެސް ފުއްދައިދިނުމެވެ. އަދި އާއިލާއަށާއި ގާތް ތިމާގެ މީހުންނަށް ލޯބިދީ އެހީތެރިވުމެވެ.\nމަނިކު ސޭޓު ބުނާ ގޮތުގައި ކާރަކަށް އެރިޔަސް ނޫނީ ލޯންޗަކަށް އަދި މަތިންދާ ބޯޓަކަށް އެރިޔަސް އޭނާ އަބަދުމެ އިންނާނީ ޒިކުރު ކުރުމުގައެވެ. އޭނާ އަށާއި އާއިލާ އަށް އަދި ވަކިން ހާއްސަކޮށް ރާއްޖެއަށް ރަނގަޅު ގޮތްތައް މިންވަރުކޮށްދެއްވުން އެދި އަބަދުވެސް އޭނާ ދުއާ ދަންނަވައެވެ.\nމަނިކު ސޭޓު ވަރަށް ގިނައިން އުމްރާއަށް ވެސް ދެއެވެ. ދާ ކޮންމެ ދަތުރެއްގައި އޭނާގެ ބައެއް އެކުވެރިންވެސް ގެންދެއެވެ.\n"މަނިކު ސޭޓަކީ ވަރަށް ހެޔޮލަފާ، ވަރަށް ޚުލްގު ރަނގަޅު، އެހެން މީހުންނަށް ކަމޭހިތާ، އެހީތެރިވާ، އިންސާނިއްޔަތުކަން ވަރަށް މަތިވެރި، ދީންވެރި މީހެއް،" އެންމެ ކުރުކޮށް މަނިކު ސޭޓު ސިފަކޮށްދޭން އެދުމުން، އޭނާގެ ވަރަށް ގާތް މީހަކު ބުންޏެވެ.\nމަނިކު ސޭޓުގެ ވިސްނުން މިހާރު ހުރީ ވަރަށް ތަފާތު ގޮތަކަށެވެ. ރާއްޖޭގެ ކަންކަން އޮތް ގޮތުން ރާއްޖޭގައި ދިރިއުޅުމުގެ ޝައުގުވެރިކަމެއް އޭނާގެ މިހާރު ނެތެވެ.\n"އަޅުގަނޑު ގަސްދުކުރަނީ އެހެން ގައުމަކަށް ހިޖުރަކުރަން. ގާނާ އަށް ހިޖުރަކުރަން ބޭނުންވަނީ. އަޅުގަނޑުގެ ދިރާސާތައް ދައްކާ ގޮތުން އެއީ ކޮރަޕްޝަންގެ ކަންތައްތައް ވެސް ވަރަށް ކުޑަ ގައުމެއް. އެހެންވެ ގާނާ އަށް ގޮސް، އެ ތަނުންވެސް މީހަކާ އިނދެ، އެ ތަނުގައި އަލުން ދިރިއުޅުމެއް ފަށަން ގަސްދުކުރަނީ. އެއީ މިހާރުގެ ޑްރީމަކީ،" މަނިކު ސޭޓު ބުންޏެވެ. "ހުރިހައި ކުދިންނަށް އުޅެވޭނެ ގޮތަށް ގެދޮރާއި ހުރިހާއި ކަމެއް ވެސް ހަމަޖެހޭނެ. ހުޅުމާލޭގައި މިހާރު ވެސް ހުންނާނެ ގެއެއް. އެތަން 10 ބުރިއަށް ހަދާލައިފައި ހުރިހާ ކުދިންނަށް ދޭނީ. ގާނާއަށް ދިޔަސް ދޭތެރެ ދޭތެރެއިން ރާއްޖެވެސް އަންނާނަން."\nމަނިކު ސޭޓުގެ ވާހަކަތައް އަދި މި ނިމުނީކީ ނޫނެވެ. އެހެން ނަމަވެސް ކުރުކޮށްލީއެވެ. ކުރުކޮށް ވެސް ބުނެވޭނީ މަނިކު ސޭޓަކީ ހަމަ އާދަޔާޚިލާފު މީހެއް ކަމެވެ. ޝައުގުވެރި އެތައް ކަމެއްގެ ވެރި މީހެއް ކަމެވެ.\nދެ ރަހުމަތްތެރިންގެ ކަންބޮޑުވުން\nކޮލަމް ކޯދު: އެ ތަނުގެ ވާހަކައަކާއި މި ތަނުގެ ވާހަކައެއް\nކޮލަމް މާޒީ: އަދަދުތައް މައްޗަށް، ސަމާލުކަން ދަށަށް!! ޢަމަލުކުރާންވީ ކިހިނެއް؟\nއަނެކާގެ ނުކުޅެދުންތެރިކަމަށް ހަޖޫޖަހަން "އޯޓިސްޓިކް" އޭ ނުކިޔާށެވެ!\n"ކުޑަގޮޅި" ވާހަކައިގެ ނުދައްކާ ހުރި ވާހަކަތައް- 25 އަހަރު ފަހުން...\n2ޖެނުއަރީ 19, 2022\nދިވެހި އަދަބީ ފިލާވަޅެއް- ކުރުކޮށް\nޖެނުއަރީ 18, 2022\nޒިއުރިކް ގަފޫރުގެ ހަނދާނުގައި...\n4ޖެނުއަރީ 17, 2022\nހަމަ އަންތަރީސް ވެއްޖެ ސޭޓްގެ ކުޅަދާނަ ކަމާ ދީލަތި ކަމުން...! says:\nޑިސެމްބަރ 23, 2021\nހަމަ އަންތަރީސް ވެއްޖެ ސޭޓްގެ ކުޅަދާނަ ކަމާ ދީލަތި ކަމުން…!\nޑިސެމްބަރ 25, 2021


ޝާފިޢީ މަޛުހަބުގެ އިމާމް، އިމާމް ޝާފިޢީ – Faanooz\nޝާފިޢީ މަޛުހަބުގެ އިމާމް، އިމާމް ޝާފިޢީ\nDecember 8, 2017 | އަޙުމަދު އަނަސް\nޚިޖްރައިން 195 ގައި އިރާޤުގައި ވަޒަންވެރިވުމާ ހަމައަށް ޝާފިޢީގެފާނު މައްކާގައި އިލްމީ ޚިދުމަތް ކުރެއްވިއެވެ. މިދުވަސްވަރު އުޞޫލު އިލްމުގެ ރޮނގުން “އައްރިސާލް” މިނަމުގައި ފޮތެއް އެކުލަވާލެއްވިއެވެ. ޝާފިޢީގެފާނުގެ އިލްމީ ޚިދުމަތަށް ބަލާއިރު ފާގަހަކޮށްލަންޖެހެނީ އެކަލޭގެ ފާނަކީ އިރާޤުގައި އޮތް އަހުރުއް ރައުޔުންގެ ވިސްނުމާއި ހިޖާޒުގައިއޮތް ހަމައެކަނި ނައްސައްތަބާވުމުގެ ވިސްނުމާއިމެދު އުފެދިފައިވާ އަރާރުންތައް މައިތިރި ކުރިގޮތަށެވެ. މިކަން އެކަލޭގެފާނުގެ ފޮތްތަކުން ހާމަވެގެން ދެއެވެ. އިރާޤުގައި އެކަލޭގެ ފާނު “އަލްހުއްޖާ” މިނަމުގައި ފިޤުހުފޮތެއް ލިޔުއްވިއެވެ. އިރާޤުގައި އިލްމީ ޚިދުމަތްތަކެއް ކުރެއްވުމަށްފަހު މިޞުރަށް އެނބުރި ވަޑައިގެންނެވީ ހިޖްރައިން 198 ވަނަ އަހަރުގައެވެ. އެދުވަސްވަރު “އަލްއުއްމު” މިނަމުގައި ފިޤުހު ފޮތެއް ލިޔުއްވިއެވެ.\nޝާފިއީގެފާނުގެ އިލްމުވެރިކަމާއިމެދު އިލްމުވެރިން އިއުތިރާފުވެ ވަޑައިގެންނެވިއެވެ. އަލްކަރާސީ ވިދާޅުވެފައިވެއެވެ. “އަހަރަމެންނަށް ޤުރުއާނަކީ ކޮބައިކަމާއި ސުންނަތަކީ ކޮބައިކަން ޝާފިއުގެފާނުގެ އަރިހުން އަޑުއަހައިފުމަށް ދާންދެން އެނގިފައި ނުވެއެވެ.” އިމާމު އަޙްމަދުބުނުހަންބަލު ވިދާޅުވިއެވެ. “އަހަރުމެންނަށް މުޖްމަލަކީ ކޮބައިކަމާއި، މުފައްޞަލަކީ ކޮބައިކަމާއި، ހަދީޘްފުޅުގެ ނާސިހާއި މަންސޫހަކީ ކޮބައިކަންވެސް އެނގުނީ ޝާފިއުގެފާނުގެ އަރިހުން އުނގެނުމުންނެވެ.” މީގެއިތުރުން ހަދީޘް އިލްމުވެރިން ހޭލުންތެރި ކުރެއްވުމުގައިވެސް އެކަލޭގެފާނުގެ ދައުރު ބޮޑެވެ. މިކަން ބައެއް އިލްމުވެރިން ހާމަކުރައްވަނީ މިފަދައިންނެވެ. “އެއްވެސް ދުވަސްވަރެއްގައި ހަދީޘް އިލްމުވެރިން ހަދީޘް އިލްމާމެދު ވާހަކަ ދައްކަވާނަމަ އެދައްކަވަނީ ޝަފިއީގެފާނުގެ ދޫފުޅުންނެވެ.”\nއެކަލޭގެފާނަކީ ވިސްނުންތޫނު ބޭކަލެކެވެ. ތަވާޟުވެރިކަމާއި، ޙައްޤު ޤަބޫލުކުރެއްވުމާއި، އަމާނާތްތެރިކަމާއި، އަދުލުވެރިކަމަކީ އެކަލޭގެފާނުގެ ހަރުދަނާކަމުގެ ސިފަތަކެވެ. މީގެ އިތުރުން ތަޤުވާވެރިކަމުގެ ގަހަނާއިން ޒީނަތްތެރިވެފައިވާ ވިސްނުމާއި ފިކުރު ހެޔޮ ބޭކަލަކު ކަމުގައި ޝާފީގެ ފާނު ވިއެވެ.\nއެންމެފުރަތަމަ މައްކާގެ ކުޑަކުދިން ޤުރުއާން ހިތުދަސްކުރުމަށް ދާތަނަކަށް ވަޑައިގެން އުމުރުން7އަހަރުގައި ޤުރުއާން ހިތުދަސްކުރެއްވިއެވެ. ދެން، މަސްޖިދުލް ޙަރާމުގައި ޤުރްއާން ކިޔެވުމާއި، ތަފްސީރު އިލްމު ހޯއްދެވުން ފުރިހަމަ ކުރެއްވި އިރު އުމުރުފުޅަކީ 10 އަހަރެވެ. އަދި ހަމަ އެތާނގައި އޮންނަ ސުފްޔާބުންނުއުޔައިނާއާއި، މުސްލިމުބްނުޚާލިދުއްޒައްޖީގެ ދަރުސް ކުލާހުގައި ބައިވެރިވެ ވަޑައިގެން ހަދީޘް އިލްމާއި ފިޤްހު ޢިލްމު ޙާޟިލުކުރެއްވީ އޭގެފަހުންނެވެ.\nއުމުރުފުޅުން 10 އަހަރު ފުޅުގައި މުވައްޠާ ވެސް ހިތުދަސް ކުރެއްވިއެވެ. އިމާމުމާލިކުގެ އަރިހުން މާލިކީ މަޛުހަބުގެ ފިޤުހު ޙާޞިލް ކުރެއްވީ މަސްޖިދުލް ޙަރަމުގައި ތަޢުލީމު ހޯއްދެވުމަށްފަހުގައެވެ. އިމާމުމާލިކުގެ އަރިހުގައި9އަހަރު ހުންނެވި އިރު މަދީނާގެ އެހެން ޢިލްމުވެރިންގެ އަރިހުންވެސް އުނގެނި ވަޑައިގެންފައިވެއެވެ. ހިޖްރައިން 179 ގައި އަލްއިމާމު މާލިކު އަވަހާރަވުމާއެކު ޝާފިއީގެފާނު އިރާޤަށް ވަޑައިގެން ޢިލްމު ހޯއްދެވުމަށް2އަހަރު ވޭތުކުރެއްވިއެވެ.\nޝާފިޢީ މަޛުހަބަކީ ސުންނީ ޖަމާޢަތުގެ މަޛްހަބެކެވެ. އިމާމު ޝާފިއީގެފާނަކީ މިމަޛުހަބުގެ އިމާމެވެ. މި މަޛުހަބު ނިސްބަތްވަނީ އެކަލޭގެފާނުގެ ބައްޕާފުޅުގެ ފަރާތުން ތިންވަނަ ކާފާފުޅު ކަމުގައިވާ ޝާފިޢުބްނުއްސާއިބުގެފާނެވެ. ޝާފިޢީ މަޛްހަބު ބިނާކުރައްވާފައިވާ އަޞްލުތަކަކީ، ކީރިތި ޤުރްއާން، ސުންނަތް، އިޖުމާއު އަދި ޤިޔާސެވެ. އަދި ޝާފިޢީފިޤުހަކީ އަހުލުލްޙަދީޘާއި އަހުލުއްރައުޔާ ދެމެދުގައިވާ މެދުމިން އިހްތިޔާރު ކޮށްފައިވާ ޢިލްމެއްމެއެވެ.


ކޯޓުތައް މިނިވަން ވެއްޖެ: ސަރުކާރު – Dhen.mv\nކޯޓުތައް މިނިވަން ވެއްޖެ: ސަރުކާރު\nDecember 25, 2019 - 2:53 pm\nސަރުއީ ދާއިރާ އިސްލާހުކުރަން ސަރުކާރުން ވެފައިވާ ވައުދު ފުއްދުމުގައި ކާމިޔާބީތަކެއް ހާސިލް ކުރެވިއްޖެ ކަމަށް ސަރުކާރުން ބުނެފިއެވެ.\nރައީސް އޮފީހުގައި ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން ރައީސް އޮފީހުގެ ތަރުޖަމާން އިބްރާހިމް ހޫދު ވިދާޅުވީ ވޭތުވެދިޔަ ހަތް އަހަރުގެ ތެރޭގައި ރާއްޖޭގެ ކޯޓްތައް އޮތީ ސިޔާސީ ވެފައި ކަމަށާއި ކޯޓުތަކުން ކޮށްފައި ވަނީ ވެސް ސިޔާސީ މަސައްކަތްތަކެއް ކަމަށެވެ. އެކަމަކު މި ސަރުކާރާ އެކު ކޯޓުތަކާއި މިނިވަން މުއައްސަސާތަކަށް މިނިވަންކަން މަތީ މަސައްކަތް ކުރުމުގެ ފުރުސަތު ދީފައިވާ ކަމަށް އޭނާ ވިދާޅުވި އެވެ.\nހޫދު ވިދާޅުވި ގޮތުގައި މިއީ ރާއްޖެއަށް ސިޔާސީ ހަމަޖެހުން ވެސް ގާއިމްވި އަހަރެކެވެ. އޭނާ ސިފަކުރެއްވި ގޮތުގައި ރާއްޖެއަކީ މިހާރު "މުއައްސަސާތައް މިނިވަންކަންމަތީ ހިނގުމުގެ ފުރުސަތު" އޮތް އަދި ޑިމޮކްރެޓިކް ވެރިކަމެއް ކުރާ ގައުމެކެވެ.\n"ބަދަލު ދޭ ކޮމެޓީން އެ ކޮންސާން ޕާޓީއަކާ މަޝްވަރާކޮށް އެ އަދަދު ވަރަށް ބޮޑުތަނުން މި ތިރިކުރަނީ އިނގޭތޯ. އޭގެ އެންމެ މުހިންމު ބޭނުމަކީ ރައްޔިތުންނަށް އެންމެ ލުއިފަސޭހަ ގޮތަކަށް މިކަން ކޮށް ނިންމުން،" ހޫދު ވިދާޅުވި އެވެ.\nސުޕްރީމް ކޯޓުގެ ބެންޗް މިހާރު ވަނީ ބަދަލުކޮށްފަ އެވެ. އެކަމަކު ޝަރުއީ ދާއިރާގެ މިނިވަންކަމާ އެންމެ ބޮޑަށް ގުޅިފައިވާ ޖުޑިޝަލް ސާވިސް ކޮމިޝަން (ޖޭއެސްސީ) އަދި ވެސް އޮތީ ސިޔާސީ ނުފޫޒު ފޯރާ ގޮތަށެވެ.


Ekuveni synthetic track ge masaiykaiy rasmeekoh fashaifi\n09 ނޮވެންބަރ 2020 - 22:05:07\nމާލޭ އެކުވެނި ޓްރެކް ސިންތެޓިކް ޓްރެކަކަށް ބަދަލުކުރުމަށް ކުރަމުންދާ މަސައްކަތްތަކުގެ ތެރެއިން ސިންތެޓިކް އެޅުމުގެ މަސައްކަތް، އިންޑިއާގެ ފޮރިން ސެކްރެޓަރީ ހަރްޝް ވަރްދަން ޝްރިންގްލާ ރަސްމީކޮށް ފައްޓަވައިދެއްވައިފި އެވެ.\nއެ ކުންފުނިން އެ މަސައްކަތް ފެށީ ޖުލައި 26 ވަނަ ދުވަހުއެވެ. އަދި މިހާރު އެ މަސައްކަތް ވަނީ އެއްކޮށް ނިންމާލާފައެވެ. އަދި ޓްރެކްގައި ސިންތެޓިކް އެޅުމަށް ހަވާލުކުރެވިފައިވަނީ ޕޮލިސް ވެލްފެއާ ކޯޕަރޭޝަން (ޕޮލްވެކް) އާއެވެ. ޔޫތް މިނިސްޓްރީން ބުނީ އެމަސައްކަތް ނޮވެމްބަރު މަހުގެ 11 ވަނަ ދުވަހަށް ނިންމާލުމަށް ރޭވުނު ނަމަވެސް ދިމާވި ބައެއް ސަބަބުތަކާއި ގުޅިގެން މިހާރު އެ މަސައްކަތް ނިންމާލުމަށް އަމާޒު ހިފާފައިވަނީ މިއަހަރު ނިމުމުގެ ކުރިން ނިންމާލުމަށް ކަަމަށެވެ.\nޔޫތް މިނިސްޓްރީގެ ދާއިރާކުޅިވަރު